پۆلیسی هەولێر دەستگیركردنی 55 تاوانباری راگەیاند – تۆڕی میدیایی خەڵک\n2019/10/05 - 2:50 PM\nبەڕێوەبەرایەتیی پۆلیسی پارێزگای هەولێر، دەستگیركردنی 55 تاوانباری ڕاگەیاند، كە چەندین تاوانیان لە هەولێر و دەوروبەری ئەنجام داوە و ئێستاش بە فەرمانی دادوەر و بەپێی ماددە یاساییەكان بەند كراون.\nئەمڕۆ شەممە 5-10-201، بەڕێوەبەری پۆلیسی پارێزگای هەولێر (لیوا/ عەبدولخالق تەڵعەت عوسمان)، لە كۆنگرەیەكی ڕۆژنامەوانیدا، چەندین تاوانی بۆ دەزگاكانی راگەیاندن خستە روو، كە لە ماوەی دوو مانگی رابردوودا ڕوویان دابوو.\nبەڕێوەبەرایەتی پۆلیسی پارێزگای هەولێرتاوانتاوانبارهەولێر\nدوایین ئاماری قوربانیانی خۆپیشاندانەكان بڵاوكرایەوە


ئێس-400 و فۆرمولا وه‌نی چه‌ك له‌نێوان ئه‌مریكاو روسیا\nهێنری كیسنجه‌ر زه‌به‌لاحه‌كه‌ی سیاسه‌تی ده‌ره‌وه ده‌ڵێت: "له‌سه‌رده‌می ئێستادا، به‌تایبه‌تی له هۆشمه‌ندی ده‌ستكرد، كۆنترۆڵكردنی پێشبڕكێكانی چه‌كی پێشكه‌وتوو زۆر قورستره له‌چه‌كی ئه‌تۆمی"! هه‌روه‌ك ئه‌وه‌ش ده‌ڵێت: ئه‌م پێشبڕكێیانه بۆیه قورسن، چونكه تاوه‌كو ئێستا مرۆڤایه‌تی ته‌واو ئاماده نه‌بووه هه‌م له‌رووی فه‌لسه‌فی و هه‌میش له‌رووی لۆجیكه‌وه بۆ چۆنییه‌تی مامه‌ڵه‌كردن له‌گه‌ڵ هۆشمه‌ندی ده‌ستكرد (ته‌كنه‌لۆژیای زیره‌ك)!.\nله‌ئێستادا كێبڕكێیه‌كی خێرای چه‌ك بوونی هه‌یه له‌نێوان رووسیاو ئه‌مریكادا و زۆر له‌و پێشبڕكێیه‌ی چه‌ك پڕ مه‌ترسیدارتره كه له ساڵانی 1945 تاوه‌كو ساڵی 1990 كه له‌نێوان یه‌كێتی سۆڤییه‌تی ئه‌وكات و ولایه‌ته یه‌كگرتووه‌كانی ئه‌مریكا روویدا. بۆ نموونه؛ له‌پار ساڵه‌وه رووسیا ئه‌وه‌ی ده‌رخستووه كه كار له‌سه‌ر بنیادنانی بۆمبی سوپه‌رسۆنیك كه 20 جار خێراییه‌كه‌ی له‌خێرایی ده‌نگ زیاتره ده‌كه‌ن كه كاتێكیش له‌ئامانجه‌كه نزیكده‌بێته‌وه ئه‌وا به‌ئاسانی به‌شێوه‌ی زیك-زاك و خۆ لادان ده‌روات و ئه‌مه‌ش واده‌كات وه‌ستاندنی قورس بێت! له‌لایه‌كی دیكه‌وه له‌ژێرئاویشه‌وه خه‌ریكی بنیادنانی چه‌كێكی هه‌ڵگری كڵاوه‌ی ئه‌تۆمیین كه به‌خێرایی زیاتر له 150 كم رێبكات بۆ پێكانی كه‌شتییه زه‌به‌لاحه‌كان!\nئه‌وه‌ی جێی تێڕامانه! له‌به‌رامبه‌ر پێشخستنی توانا سه‌ربازییه‌كانی رووسیا به‌تایبه‌تی له‌سه‌ره‌تا سه‌ده‌ی بیست و یه‌كه‌مه‌وه ده‌بینین خاوییه‌كی زۆر به‌رۆژئاواییه‌كان و ئه‌مریكا به‌تایبه‌تی دیاره‌و ئه‌مه‌ش له‌بازاڕی كرێنی سیسته‌می به‌رگری هه‌واییه‌وه به‌روونی ده‌رده‌كه‌وێـت! بۆ نموونه؛ ئه‌گه‌ر خوێندنه‌وه‌یه‌ك بۆ سیستمی ئێس-400 رووسی بكه‌ین و بپرسین بۆچی وڵاتان زیاتر حه‌ز ده‌كه‌ن روو له‌كرینی ئه‌و چه‌كه بكه‌ن نه‌ك سیستمی پاك-3 و تادی ئه‌مریكی بكڕن ئه‌وا ده‌ركه‌وێت له‌هه‌موو روویه‌كه‌وه كارئاسانترو باشتره خاوه‌نی سیستمه رووسییه‌كه بیت.\nسیستمی ئێس-400 رووسی چه‌ند خه‌سڵه‌تێكی باش و سرنج راكێشی هه‌یه، له‌وانه: له‌رووی نرخه‌وه كرینی سیستمه رووسییه‌ك ئه‌وا 500 ملیۆن دۆلاری ئه‌مریكی ده‌كه‌وێت له‌كاتێك بۆ كرینی سیسته‌مه ئه‌مریكییه‌كه تا 3 ملیار دۆلار ده‌روات! هه‌روه‌ها رێوشوێنه یاساییه‌كانی كرینی سیسته‌مه رووسییه‌كه زۆر ساناتره‌و له‌كاتێك كرینی سیسته‌مه ئه‌مریكییه‌كه له‌رووی یاسایی و رۆتیناته‌وه زۆر زیاتر ده‌خایه‌نێت!\nله‌رووی تواناو ته‌كنیكی سه‌ربازیشه‌وه، سیستمی ئێس-400 رووسی زۆر پێشكه‌وتوو تره له‌زۆر رووه‌وه بۆ نموونه له‌رووی راداره‌وه به سه‌دان كیلۆمه‌تر دووری باشتره و له‌رووی پێكانی هه‌ر هه‌ره‌شه‌یه‌كی قه‌باره بچووك و گه‌وره زۆر كاریگه‌رتره‌و ته‌نانه‌ت له‌توانای دایه بۆمبێك به‌خێرایی سوپه‌رسۆنیك بخاته‌خواره‌وه. له‌رووی كاركردنیشه‌وه زۆر پراكتیكییه‌و له‌سه‌ر سێ بارهه‌ڵگر ده‌گوازرێته‌وه‌و ته‌نها سێ ئه‌فسه‌ری كار پێكردنی گه‌ره‌كه‌وله‌كاتێكیشدا سیسته‌مه ئه‌مریكییه‌كه نزیكه‌ی 30 ده‌قیقه‌ی ده‌وێت بۆ كارپێكردنی به‌ڵام ئه‌و سیسته‌مه رووسییه ته‌نها 5 ده‌قیقه‌ی به‌سه! هه‌روه‌ها له‌پێكانی فره-ئامانج و جیاوازی گۆشه‌ی هه‌ڵدانیش زۆر كاراتره. ئه‌م خاڵانه وایكردووه ده‌وڵه‌تان زیاتر روو له‌سیسته‌مه رووسییه‌كه بكه‌ن و كرینی ئه‌و سیسته‌مه‌ش له‌لایه‌ن توركیاوه هه‌ر له‌وچوارچێوه‌دابووه.\nله‌ئێستادا چاینا بۆته خاوه‌نی چه‌كه‌كه و یه‌كه‌م پارچه گرنگه‌كانی سیسته‌مه‌كه‌ش گه‌یشتونه‌ته ئه‌نقه‌ره‌و هه‌روه‌ها ده‌وڵه‌تێكی گه‌وره‌ی وه‌ك هیند رێككه‌وتنێكی سه‌روو 5 ملیار دۆلاری له‌گه‌ڵ رووسیا ئیمزا كردووه‌و زیاتر له 10 وڵاتی دیكه‌ش چاوییان لێیه ببنه خاوه‌نی ئه‌وسیسته‌مه.\nپرسیاره‌كه لێره‌دا ئه‌وه‌یه، ئاخۆ ئه‌مریكییه‌كان خاوه‌نی سیسته‌می پێشكه‌وتووترن و ده‌ریناخه‌ن! یاخود ئه‌م به‌ره‌وپێشچوونانه‌ی رووسیا له‌بواری سیسته‌می به‌رگریی ئاسمانی و ده‌ریایی و بۆمبی سوپه‌رسۆنیك هێنده‌ی دیكه هه‌ژموون و قه‌باره‌ی ئه‌مریكا له‌پێگه جیهانییه‌كه‌ی بچووك ده‌كاته‌وه!


نهێنی ئامانجی سەردانەكەی بافڵ تاڵەبانی بۆ بەغدا ئاشكرادەبێت – Standard Kurd\nلەلایەن ستاندار Posted on حوزه‌یران 14, 2020 22457 جار بینراوە 0 سەرنج\nئەمرۆ یەكشەممە وەفدێكی باڵای یەكێتی بەسەرۆكایەتی بافل تاڵەبانی هاوسەرۆكی یەكێتی گەیشتە بەغدا، بەگوێرەی میدیای فەرمی یەكێتیش ناوبراو بەشداری لە كۆبونەوەی لایەنە سیاسیەكانی عێراق دەكات.\nلەلایەكی تر بەگوێرەی سەرچاوەیەكی ئاگادار تاڵەبانی بریارە هەر ئەمرۆ كۆبونەوەیەكی تایبەت لەگەل مستەفا كازمی ئەنجامبدات، تەوەری گفتوگۆش كێشەی مووچەی فەرمانبەران و رێكەوتنی نەوتی و كێشەی ئەمنی ناوچە كێشە لەسەرەكان دەبێـت.\nئەو سەردانەی بافل تالەبانی لەكاتێكدایە كە هەفتەی رابردوو لاهور شێخ جەنگی هاوسەرۆكی یەكێتی بەهەمان شێوە سەردانی بەغدای كرد، چاوەرێش دەكرێت قوباد تالەبانی لەم هەفتەیە بە سەرۆكایەتی وەفدی حكومەتی هەرێم سەردانی بەغدا بكات بۆ رێكەوتن.\nبڵاوکراوەی پێشوولەبارەی دۆخی هەرێم و لێكەوتەكانی قەیرانی دارایی هۆشداریەكی توند بە حكومەت دەدرێت\nبڵاوکراوەی نوێترنەتەوە یەکگرتووەکان بەدواداچون بۆ ٤٠٠ ملیارەکە دەكات


خه‌ڵاتی چاوی كراوه 2012\nشاره‌زابون له‌به‌ڕێوه‌به‌رایه‌تی و به‌بازاڕیكردن\nئه‌كادیمیای راگه‌یاندن – عێراق، بڕوای وایه به‌ره‌وپێشبردنی میدیا له‌عێراق‌و هه‌رێمی كوردستاندا پێویستیی به‌ڕێوه‌به‌رایه‌تیه‌كی لێهاتوو هه‌یه، بۆیه راوێژكاران له‌ئه‌كادیمیاكه‌ماندا هه‌ڵده‌ستن به‌رێنماییكردن‌و راهێنانی به‌ڕێوه‌به‌رانی كه‌رتی میدیا له‌پێناو هێنانه ئارای دامه‌زراوه‌ی میدیایی سه‌ركه‌وتو.\nبه‌ره‌وپێشبردنی پرۆفێشناڵانه‌ی كه‌رتی میدیا له‌عێراقدا له‌به‌رده‌م به‌ربه‌ستی گه‌وره‌دایه، وه‌ك نه‌بونی ستافی به‌توانا‌و ئامێری نوێ، به‌كارهێنانی مۆدێلی كۆنی كاركردن، تیمی ته‌كنیكیی ناشاره‌زا، ستراتیژییه‌تی لاوازی دابه‌شكردن‌و خستنه‌بازاڕ‌و فرۆش. هه‌ندێك جار، به‌كارهێنانی ستانداردی لاوازی رۆژنامه‌وانی بۆ په‌ره‌پێدانی ئایدیا، توێژینه‌وه، دۆكیومێنتكردن‌و به‌رهه‌مهێنان، كێشه‌كه ئاڵۆزتر ده‌كه‌ن.\nئه‌كادیمیای راگه‌یاند – عێراق، شێوازێكی راوێژكاریی به‌هێز‌و نوێی هێناوه‌ته ئاراوه به‌شێوه‌یه‌ك شاره‌زایی ته‌كنیكی‌و چۆنێتی به‌بازاڕیكردنی به‌رهه‌مه رۆژنامه‌وانیه‌كان بۆ تیمی به‌ڕێوه‌بردن ده‌سته‌به‌ر ده‌كات. راوێژكاره‌كانمان له‌بواری كارگێڕیی میدیای مۆدێرندا تایبه‌تمه‌ندن‌و له‌پێنج رووی سه‌ره‌كیه‌وه سه‌رپه‌رشتیی فێرخوازان ده‌كه‌ن:\nپه‌ره‌پێدانی ستراتیژیی كار.\nباشكردنی به‌رهه‌مهێنانی میدیایی.\nتوانا‌و سه‌رچاوه مرۆییه‌كان.\nرێكخستن‌و په‌ره‌پێدانی به‌ڕێوه‌به‌رایه‌تی.\nپلانی جێبه‌جێكردن‌و په‌یڕه‌وكردن.\nله‌ڕێی ئه‌و كۆرس‌و راهێنانانه‌وه، گه‌شه به‌توانا‌و لێهاتویت ده‌ده‌یت وه‌ك به‌ڕێوه‌به‌ری ده‌زگایه‌كی رۆژنامه‌وانی. له‌وه‌ش گرنگتر، راوێژكارانی ئه‌كادیمیاكه، له‌ڕێی میتۆد‌و كه‌ره‌سته‌ی نوێوه، ئاماده‌ت ده‌كه‌ن‌و شاره‌زایی پێویستت پێ ده‌به‌خشن تاكو بتوانی سه‌ركه‌وتوانه به‌ره‌نگاری به‌ربه‌ست‌و گرفته‌كانی دامه‌زراوه‌كه‌ت ببیته‌وه‌و چاره‌سه‌ری گونجاویان بۆ ده‌ستنیشان بكه‌یت.\nمینحه‌ی تایبه‌ت به‌ژنان\nئێمه كار له‌گه‌ڵ تۆڕێكی میدیاكارانی نێوده‌وڵه‌تی ده‌كه‌ین كه تایبه‌تمه‌ندن له‌بواره‌كانی پیشه‌سازی‌و به‌رهه‌مهێنانی میدیا‌و به‌بازاڕیكردن.. ئه‌م پسپۆڕانه كار له‌گه‌ڵ دامه‌زاروه رۆژنامه‌وانیه گه‌وره بچوكه‌كانیش ده‌كه‌ن به‌بێ جیاوازی.\nپاڵپشتیی © 2013 med:a academy iraq


دۆخی بەرجام و ئاكامی نارەزایەتیەكان لە ئێران! سازمانی خه‌بات کوردستانی ئێران\nلە دوای كشانەوەی ئەمریكا لە رێكەوتنی ناوكەیی لەگەڵ رژیمی ئێران، رژیم هەوڵی تەواوی دا كە لانی كەم ئوروپا پێبەندی رێكەوتنەكە بێ و تەزمینی ئەوە بكات كە رێكەوتنەكە لەجێی خۆیدا دەەمێنێ و رێگە بەوە نادرێ فشارەكانی ئەمریكا بۆ سەر رژیم كاریگەری دروست بكات، بەڵام هەر زوو ئەو خەیاڵەی رژیم بووە بڵقی سەر ئاو و كۆمپانیا و شیركەتە ئوروپاییەكان یەك لە دوای یەك كشانەوەو وازهێنانی خۆیان لە كاركردن لە ئێران راگەیاند. هاوكات روسیەش زۆر بە حەزەرەوە لەو بارەوە هەڵسوكەوتی كردووە و جوێ لەوەی رەخنە لە كشانەوەی ئەمریكا لە بەرجام، هیچ میكانیزمێكی نەخستەروو كە بەدڵی رژیمی ئێران بێ.\nلە كۆربەندی سان پیترزبۆرگیش ماكرۆن رایگەیاند شیركەتە فەرانسەویەكان لەسەر خۆیانە كە چ رێگەیەك هەڵبژێرن. پۆتینیش رازیە بەوەی كە قسە لەسەر شەرتەكانی ئەمریكا یانی چالاكیە ناوچەیی و بەرنامەی مووشەكی بالستیكی ئەو رژیمە تا ساڵی 2025 بكرێ.\nئەمە لە كاتێكدایە زۆربەی سەركردەكانی ئوروپا پێشتر باسیان لە راگرتنی بەرجام كردووە، بەڵام نەیاتوانیوە هیچ زەمانەتێك بە شیركەت و كومپانیاكانیان بۆ كاركردن لە ئێران بدەن.\nئەوەی دیارە ئوروپا و روسیە پشتی رژیمی ئێران ناگرن و هەوڵدەدەن رژیم بچێتە ژێر باری فشارەكان و مل بە ویستەكانی ئەمریكا بدات. لە راستیدا رژیمیش ناتوانێ هەتا ساڵی 2025 خۆی لە بەرامبەر ئەو فشارە ئابووریانەی ئەمریكا راگرێ و بە ئەگەری زۆر لە ترسی راپەرینی جەماوەری لە ئێران زووتر لەو كاتە مل بە داواكانی ئەمریكا بدات، بەڵام ئەوەی لە رژیمی ئێران بەدیی دەكرێ ئەوەیە لە ئەگەری هەر رێكەوتنێكیش خەڵكی ئێران شتێكی ئەوتۆیان پێ ناگاو دۆخی ئابووری و كۆمەلایەتی پێشبینی باشبوونی لێ ناكرێ. ئەوەش دەگەرێتەوە بۆ پێكهاتە و ساختاری ئەو رژیمە كە سیستەمێكی تەواو گەندەڵە و رقابەتێكی زۆر لە نێوان باڵەكانی رژیمدا هەیە بۆ وەدەستهێنانی دەستكەوتی تایبەتی زیاتر. ئەوەش وادەكات خەڵكی ئێران لە داهاتووشدا بێ بەش بن لە خێر و بێری وەڵاتەكەی خۆیان و هەتا ئەو رژیمە لە ئێراندا دەسەڵاتی هەبێ ئەوەش رەوشی خەڵكەكەی دەبێ.\nلەلایەكی دیكەوە رژیم ترسێكی زۆری لەوە هەیە لە ئەگەری هەر پاشەكشەیەك نارەزایەتی و راپەرینە جەماوەریەكان كە لە ئێستادا بەشێوەیەكی كەم وێنە لە ئارادایە زیاتر پەرە بستێنێ و كونترۆڵی دۆخەكەی زیاتر لە دەست بچێ و ئەو جار جەماوەری ئێران كە داوای روخانی ئەو رژیمە داوای سەرەكیانە هەتا دوا قۆناخ درێژە بە راپەرین بدەن و جارێكی دیكە سیستەمی سیاسی لە ئێران بەدەستی خەڵكی ئەو وەڵاتە گۆرانی بەسەردا بێ، كە ئەوە لە ئێستادا تاكە بژاردەیە دەكرێ لە هەر بژاردەیەكی دیكە بەهێزتر بێ.\nڕێکه‌وت: 2018-05-26 17:13:41


Kumbukumbu 1 NEN - دواوتار 1 KSS\n3لە یەکی مانگی یازدەی ساڵی چلەمین، موسا وەک هەموو ئەوەی یەزدان فەرمانی پێ کردبوو لەگەڵ نەوەی ئیسرائیلدا دوا. 4ئەمە دوای ئەوە بوو کە سیحۆنی پاشای ئەمورییەکانی بەزاند کە لە حەشبۆن فەرمانڕەوا بوو، عۆگی پاشای باشانی شکاند کە لە عەشتارۆت فەرمانڕەوا بوو لە ئەدرەعی.\n6یەزدانی پەروەردگارمان لە حۆرێڤ پێی فەرمووین: «ئیتر بەسە! ماوەیەکی زۆرە لەم کێوە دانیشتوون، 7ڕووتان وەربگێڕن و کۆچ بکەن و بڕۆن بۆ ناوچە شاخاوییەکانی ئەمورییەکان و دەرودراوسێکانی لە عەراڤا و چیا و زوورگەکانی1:7 زوورگ: لە تەپۆڵکە بەرزترە، هەروەک بەرزاییەکانی زوورگەزراو لە کوردستان. خۆرئاوا و نەقەب و کەناری دەریای خاکی کەنعان و لوبنان هەتا ڕووباری گەورە، واتە ڕووباری فورات. 8بڕوانن ئەوا خاکەکەم لەپێش داناون، بڕۆنە ناوی و دەست بەسەر ئەو خاکەدا بگرن کە یەزدان سوێندی بۆ ئیبراهیم و ئیسحاق و یاقوبی باوباپیرانتان خوارد بیانداتێ و بۆ نەوەکانیشیان لەدوای خۆیان.»\n19ئینجا لە حۆرێڤ کۆچمان کرد و ئەو چۆڵەوانییە مەزنە ترسناکەمان گرتەبەر کە لە ڕێگای ناوچە شاخاوییەکانی ئەمورییەکان بینیتان، هەروەک یەزدانی پەروەردگارمان فەرمانی پێ کردین و هاتین هەتا قادێش بەرنێعە. 20پێم گوتن: «ئەوا هاتنە ناوچە شاخاوییەکانی ئەمورییەکان کە یەزدانی پەروەردگارمان پێمان دەدات. 21بڕوانن! یەزدانی پەروەردگارتان خاکەکەی لەبەردەمتان داناوە، سەربکەون و دەستی بەسەردا بگرن، هەروەک یەزدانی پەروەردگاری باوباپیرانتان پێی فەرموون. مەترسن و ورە بەرمەدەن.»\n26بەڵام ئێوە ڕازی نەبوون سەربکەون و لە فەرمانی یەزدانی پەروەردگارتان یاخی بوون و 27لەناو چادرەکانتان کەوتنە بۆڵەبۆڵ و گوتتان: «یەزدان ڕقی لە ئێمەیە لەبەر ئەوە ئێمەی لە خاکی میسر دەرهێنا هەتا بمانداتە دەستی ئەمورییەکان و لەناومان ببەن. 28بۆ کوێ سەردەکەوین؟ براکانمان ورەیان ڕووخاندین و گوتیان: ”گەلێکی لە ئێمە مەزنتر و باڵا بەرزترن، شارەکان مەزن و شوورادارن هەتا ئاسمان، هەروەها لەوێ نەوەی عەناقمان1:28 نەوەی عەناق: خەڵکێکی زەبەلاح بوون و لەبەر توانای جەستەییان لە جەنگدا ترسناک بوون. بڕوانە سەرژمێری 13:22. بینی.“»\n43جا قسەم لەگەڵ کردن و گوێتان نەگرت، بەڵکو لە فەرمانی یەزدان یاخی بوون و لووت بەرز بوون و بۆ ناوچەی شاخاوییەکە سەرکەوتن. 44جا ئەمورییەکانی دانیشتووی ئەو شاخانە پەلاماریان دان و دەریانپەڕاندن، هەروەک پوورە هەنگی کێوی دەیکات و لە سێعیرەوە تێکیان شکاندن هەتا حۆرما. 45ئینجا گەڕانەوە و گریان لەبەردەم یەزدان، بەڵام یەزدان گوێی لە دەنگتان نەگرت و گوێی بۆ شل نەکردن. 46ماوەیەکی درێژ لە قادێش دانیشتن بە قەد ئەو ڕۆژانەی تێیدا مانەوە.


دابه‌شكردنی زه‌وی و زیادكردنی داهات و كێشه یاساییه‌كان چاره‌سه‌ری بۆ داندرا – به‌ڕێوه‌به‌رايه‌تى گشتى شاره‌وانيه‌كانى سلێمانى\nدابه‌شكردنی زه‌وی و زیادكردنی داهات و كێشه یاساییه‌كان چاره‌سه‌ری بۆ داندرا\nله سه‌ردانێكی تایبه‌ت و به‌مه‌به‌ستی له‌نزیكه‌وه ئاگاداربوون له پڕۆژه‌كانی چه‌ند ناوچه‌یه‌ك و به‌ده‌مه‌وه‌هاتنی كێشه‌ی چه‌ند قه‌زا و ناحیه‌یه‌ك،\nئه‌مڕۆ ئه‌ندازیار كه‌مال مسته‌فا، به‌ڕێوه‌به‌ری گشتی شاره‌وانییه‌كانی سلێمانی به‌یاوه‌ری حه‌سه‌ن محه‌مه‌د، جێگری به‌ڕێوه‌به‌ری گشتی بۆ كاروباری یاسایی و به‌ڕێوه‌به‌ری پڕۆژه‌كان و چه‌ند به‌رپرسێكی په‌یوه‌ندیدار به گرفته‌كانی ئه‌و شاره‌وانیانه، سه‌ردانی شاره‌وانی ئه‌ڵڵایی و بازیان و ته‌یناڵ و گۆپاڵه و به‌رده‌قاره‌مانی كرد.\nله ئه‌ڵڵایی وێڕای پێشوازی بۆ هه‌نگاوی به‌ره‌وپیرهاتنی كێشه‌كانیان به‌مه‌به‌ستی چاره‌سه‌ركردنی گرفته‌كانی تایبه‌ت به ناوچه‌ی پیشه‌سازی، رێگاچاره‌ی پێویست دانرا به‌مه‌به‌ستی زیادكردنی داهاتی شاره‌وانی ناوبراو، هێرۆ تاهیر، سه‌رۆكی شاره‌وانی ئه‌ڵایی\nدڵنیایی دا كه له‌ماوه‌ی نزیكی ئاینده‌دا داهاته‌كان زیاتر ده‌بن له ساڵانی رابردوو.\nوێستگه‌یه‌كی دیكه‌ی سه‌ردانه‌كه‌ی به‌ڕێوه‌به‌ری گشتی شاره‌وانییه‌كانی سلێمانی، ناحیه‌ی بازیان بوو، له‌وێ كێشه‌كانی په‌یوه‌ست به دابه‌شكردنی زه‌وی باسی لێوه‌كرا، نه‌وزاد جه‌لال، سه‌رۆكی شاره‌وانی بازیان پشتگیری به‌ڕێوه‌به‌رایه‌تی گشتی شاره‌وانییه‌كانی به‌رزنرخاند بۆ چاره‌سه‌ركردن و دانانی میكانیزمی گونجاو بۆ دابه‌شكردنی زه‌وی.\nپاشان له ناحیه‌ی ته‌یناڵ له‌گه‌ڵ به‌رپرسانی ناوچه‌كه رێوشوێنی خێرا و پێویست دانرا به‌مه‌به‌ستی رێگریكردن له زیاده‌ڕه‌وی، شۆڕش محه‌مه‌د، سه‌رۆكی شاره‌وانی ته‌یناڵ رایگه‌یاند: ئه‌گه‌ر هاوكاری بكرێن و لایه‌نه په‌یوه‌ندیداره‌كان پشتگیریان بكه‌ن، ئه‌وا ده‌توانن زیاده‌ڕه‌وی به‌یه‌كجاری چاره‌سه‌ر بكه‌ن.\nناحیه‌ی به‌رده‌قاره‌مان وێڕای نه‌بوونی هیچ پڕۆژه‌یه‌كی خزمه‌تگوزاریی تیایدا، به‌ڵام پڕۆژه پێویست و به‌رده‌وامه‌كانی په‌یوه‌ست به ژیانی خه‌ڵكه‌وه له‌لایه‌ن شاره‌وانییه‌وه به‌رده‌وامن، سیروان خدر، سه‌رۆكی شاره‌وانی به‌رده‌قاره‌مان, سه‌ردانی به‌رپرسانی به‌گرنگ وه‌سفكرد بۆ ئاگاداربوون له كێشه‌كانیان و به‌رده‌وامیدان به هاوكارییه‌كانی مادییه‌كان له‌سه‌ر بودجه‌ی به‌ڕێوه‌به‌رایه‌تی گشتی شاره‌وانییه‌كانی سلێمانی.\nدوا وێستگه‌ی سه‌ردانه مه‌یدانیه‌كه‌ی ئه‌ندازیار كه‌مال مسته‌فا، ناحیه‌ی گۆپاڵه بوو، له‌وێش گفتوگۆ كرا سه‌باره‌ت به كێشه هه‌ڵواسراوه‌كانی په‌یوه‌ست به زه‌وی و زار له‌نێوان شاره‌وانی و داواكاری گشتیدا، به‌ڕێوه‌به‌ری گشتی شاره‌وانیه‌كانی سلێمانی به‌ڵێنی دا ئه‌م گرفتانه به هه‌مئاهه‌نگی له‌گه‌ڵ وه‌زاره‌تی شاره‌وانی چاره‌سه‌ر بكرێت و ببێته چاره‌نووسێكی روونیش كه چیدی زه‌وی حكومه‌ت و شاره‌وانی له‌لایه‌ن هیچ كه‌س و لایه‌نێكه‌وه\nزیاده‌ڕه‌وی نه‌كرێته سه‌ر.\nنەخشەی بنەڕەتی بۆ چوارتا تەواودەکرێت\nپێشكەشكردنی سیمینارێك لەسەر بنەماكانی كاركردنی ساردی و گەرمی


یاریدەدەری سەرۆکی حکومەتی هەرێم بۆ کاروباری دارایی و وەبەرهێنان رایگەیاند، ئەگەر بەغدا پارەش بنێرێتناتوانن بڵێن، بەدڵنیایی لێبڕینی موچە کۆتایی پێدێت، دەشڵێت، هەموو بڕیارەکانی حکومەت بە لێبڕینی موچەشەوە پارتی و یەکێتی و گۆڕان بە هاوبەشی دەیدەن.\nرێباز حەملان، یاریدەدەری سەرۆکی حکومەتی هەرێمی کوردستان بۆ کاروباری دارایی و وەبەرهێنان (شەممە 12ی حوزەیرانی 2021) لە بەرنامەی تاووتوێی کەناڵی ئێن ئاڕ تیدا رایگەیاند، "ئەگەر بەغدا پارەش بنێرێت ناتوانین بڵێین %100 لێبڕینی موچە کۆتایی پێ دێت و بەپێی داهاتی بەردەستی خۆمان و پارەکەی بەغدا بڕیار لەسەر موچە دەدەین بێ لێبڕین."\nسەبارەت بە ڕەخنەکانی یەکێتی و گۆڕان لە حکومەت، حەملان ئاماژەی بەوەکرد، " ئەو شەڕەی حزبە بەشدارەکانی حکومەت لە پەرلەمان دەیکەن لە ئەنجومەنی وەزیراندا نییە، هەموو بڕیارەکان بە لێبڕینی موچەشەوە پارتی و یەکێتی و گۆڕان بە هاوبەشی دەیدەن."\nلەبارەی نەگەڕانەوەی داهاتی سلێمانی بۆ خەزێنەی حکومەت، ڕێباز حەملان ئەوەی خستەڕوو، "ئەم مانگە سەرجەم داهاتی ناوخۆی سلێمانی نەگەڕایەوە بۆ خەزێنەی گشتی."\nلەبارەی داهاتی نەوتیشەوە باسی لەوەکرد، " ڕاستە نەوتی دەفرۆشین و نرخی بەرزبووەتەوە، بەڵام بەڵام تەواوی داهاتەکەی بۆ موچە نییە و دەبێت قەرزی لێ بدەینەوە، چونکە مانگانە مانگانە 253 ملیۆن دۆلار قەرز دەدەینەوە."\nحەوت مانگە سێ وەزارەتی حکومەتی هەرێم ناتوانن کۆمپانیایەک دابخەن\n2021.06.21 - 21:50\nنوێترین ئامارەکانی کۆرۆنا لە عێراق؛ زۆرترین گیان لەدەستدان لە سلێمانی و کەرکوکن\n2021.06.18 - 17:39\nنوێترین لێدوانی وەزیری دارایی لەبارەی لابردنی لێبڕینی موچە\n2021.06.14 - 14:41\n2021.06.12 - 09:40


له بیرمه ئه‌و کاته‌ی منداڵ بووین شانۆگه‌ری( مردن ) مان ده‌کرد.. هه‌ریه‌ک له ئێمه ده‌بوایه هه‌لبژێرێ له ژیان چۆن ده‌یه‌وێ بمرێ ..گه‌ر سه‌یاره بوایه ئه‌وه یه‌کێ خۆی ده‌کرد به سه‌یاره و ملی پێوه‌ده‌ناین..یاخود له‌سه‌ربان به‌ربینه‌وه ئه‌وه له به‌رزاییه‌ک خۆمان به‌رده‌دایه‌وه..هه‌رشه‌وه‌ی ده‌یانجۆر مردنمان هه‌ڵده‌بژارد. هه‌ر له کوشتن و بڕین تا خنکاندن و سووتاندن !.\nنه‌مانده‌زانی چی به ئارام بڵێین.. بۆیه هه‌موومان چاومان له‌یه‌کتر قرتان و ڕاستی هاتنه‌کامان پێنه‌ووت..گه‌ڕایینه‌وه ناو ئاوایی ..به بۆنه‌ی گه‌ڕانه‌وه‌ی ئارام ، خه‌لکی ئاوای کردیانه شایی به‌زم ڕه‌زم دووسێ به‌رخ و بزنیان سه‌ڕبڕی ، منداڵه‌کانش هه‌موو گیرفانیان پڕ کرد له کونجی و نوقڵ.\nهه‌روه‌ک منداڵی جاران له‌گه‌ڵ ئاواز و روحه‌که‌ی ئارام یاریمان ده‌کرد..یارییه‌که‌مان باڵنده و دره‌ختی چه‌مه‌که‌ی هێنابووه هه‌ژان ..یارییه‌ک بوو قه‌د تام و چێژی ته‌واو نابوو..\nگه‌شته‌که‌مان له‌گه‌ڵ ئارام تا ئێواره برده سه‌ر..نه‌مانزانی چۆن کات ئاوا خێرا تێپه‌ڕی ..نه هه‌ستمان به برسیه‌تی و نه به ماندوبوون کرد..کاتێ تاریک داهات زۆرمان له ئارام کرد له‌گه‌ڵمان بگه‌ڕێته‌وه.


قه‌ره‌ته‌په، له‌نێوان هێزه عێراقیه‌كان و داعش شەڕی سەختە – کوردی – RojNews.News\nقه‌ره‌ته‌په، له‌نێوان هێزه عێراقیه‌كان و داعش شەڕی سەختە\n23/06/2020 - 3:27:10 am\nچوؤرشەممە, 22 أبر 2020 – 12:03 ڕۆژنیوز ـ گه‌رمیان\nبه‌یانی ئه‌مڕۆ، له سنوری شاره‌دێی قه‌ره‌ته‌په‌ی سه‌ر به شارۆچكه‌ی خانه‌قینی سه‌ر به پارێزگای دیاله، لە لایەن هیزە ئەمنییەکانەوە ئۆپه‌راسێونێك بۆ گونده‌كانی سنوری شاره‌دێیه‌كه، كه ده‌كه‌ونه سه‌ر ده‌ریاچه‌ی حه‌مرین، ده‌ستیپێكرد.\nمحه‌مه‌د حاجی عومه‌ر، به‌رپرسی كۆمیته‌ی قه‌ره‌ته‌په‌ی یه‌كێتی نیشتیمانی كوردستان بۆ ڕۆژنیوز، وتی: له ئۆپه‌راسێونه‌كه‌دا، هێزه‌كانی پۆلیسی فیدراڵی و ده‌زگای هه‌واڵگری دیاله و هێزه‌كانی حه‌شدی شه‌عبی به‌شدارن و به‌شێوه‌یه‌كی به‌رفراوان ده‌ستیان به گه‌ڕان و پشكنین كردووه له‌و شوێنانه‌ی گومانی بوونی چه‌ته‌كانی داعشیان له‌سه‌ره.\nوتیشی: له گوندی سعیۆ، كه گوندێكی عه‌ره‌ب نشینه و موڵگه‌ی سه‌ره‌كی داعشی لێیه، هێزێكی پۆلیسی فیدراڵی كه‌وتونه‌ته بۆسه‌ی چه‌ته‌كانی داعشه‌وه و شه‌ڕێكی سه‌خت له‌نێوانیاندا هاتوه‌ته ئاراوه و هێزه‌كانی پۆلیس له لایه‌ن چه‌ته‌كانه‌وه بۆ ماوه‌ی زیاتر له ٣٠ خوله‌ك گه‌مارۆ دراون و دواتر له لایه‌ن هێزه عێراقیه‌كانی دیكه‌ی به‌شداری ئۆپه‌راسێۆنه‌كه گه‌مارۆكه‌یان تێكشاندووه.\nبه‌رپرسه‌كه‌ی یه‌كێتی، ئاماژه‌ی به‌وه‌شدا، تا ئێستا شه‌ڕ و ڕووبه‌ڕووبونه‌وه به‌رده‌وامی هه‌یه‌و سێ پۆلیس بریندارن.\nعەمیدێکی پێشمەرگە: فشاری گەورە دروستکەین بۆ لابردنی هێزەکانی زینی وەرتێ\nدهۆک، دوکانداران خۆپیشاندانیان کرد


ئۆجەلان: من بۆ چارەسەری ئامادەم، وەرن با کێشەی کورد چارەسەر بکەین\n08:04 - 08/08/2019\nئۆجەلان: من بۆ چارەسەری ئامادەم، وەرن با کێشەی کورد چارەسەر بکەین\nعەبدولا ئۆجالان ڕێبەری پەکەکە ڕایگەیاند، ئەو دەتوانێت لە ماوەی حەفتەیەکدا کۆتایی بە شەڕ بهێنێت و کێشەکە چارەسەر بکات و دەڵێت،" من بڕوام بە خۆم هەیە و دەتوانم ئەو کارە بکەم".\nدوێنی ٧ی ئاب پارێزەرانی ئۆجالان سەردانی ئیمراڵیان کرد و ئەمرۆش ناوەڕۆکی چاوپێکەوتنەکە لە لایەن پارێزەرەکانییەوە بۆ ڕای گشتی بڵاوکرایەوە.\nپارێزەران ڕایانگەیاند، ئۆجالان نیگەرانی خۆی لە سەر شەڕی نێوان کورد و دەوڵەتی تورکیا نیشانداوە و ئەو شەڕەی وەک کارەساتێکی گەورە لەقەڵەمداوە و باسی لە پرۆسەی ئاشتی ساڵی ١٩٩٣ لە نێوان پەکەکە و دەوڵەتی تورکیا کردووە و قسەکانی تورکوت ئۆزاڵ سەرۆک کۆماری ئەو کاتەی تورکیای بە بیرهێناوەتەوە کە ڕایگەیاندبوو، بە شەڕ هیچ شتێک چارەسەر نابێت.\nئۆجەلان هەروەها باس لە پەیوەندی مێژوویی نێوان تورک و کورد دەکات و ئەوەی خستووەتەڕوو، نەک بە پێی مێژووی درۆ و ساختەی شۆڤێنی، بەڵکو بە پێی ڕاستی و دروستی مێژوو، پێویستە جێگای کوردیش بکرێتەوە. لەو چوارچێوەیەدا کورد پێویستی بە دەوڵەتێکی تر نییە، بەڵام ئایا کوردیش مافی لەم دەوڵەتەی تورکیادا دەبێت یان نە؟\nئۆجالان هەروەها ئاماژەی بەوەشکردووە، بانگەوازی لە هەموو لایەنەک دەکات. دانیشن کێشەی کورد چارەسەر بکەن و دەڵێت،" من بۆ چارەسەری کێشەی کورد ئامادەم و بڕوام بە خۆم هەیە و دەتوانم ئەو کارە بکەم. بەڵام پێویستە دەوڵەتیش هەنگاوی پێویست بنێت."


کوردانى ڕۆژئاوا ئاشکرایدەکەن بەشدارى لە دەستورێک ناکەن کە نوێنەریان بەشدار نەبێت لە نوسینەوەى، لە قامیشلۆش هەزاران هاوڵاتى بۆ ئەو مەبەستە ڕژانە سەر شەقام.\nهەزاران خۆپیشاندەر لە سەرجەم پێکهاتەکانى قامیشلۆ ڕژانە سەر شەقام و لەپێش بارەگاى نەتەوەیەکگرتووەکان گردبوونەوە، لەو گردبوونەوەیەدا دژى ئەوە وەستانەوە کە نوێنەری باکور و ڕۆژهەڵاتى سوریا لە نوسینەوەى دەستورى سوریا بەشدار نین.\nگردبوونەوەکە لەژێر دروشمى “بەشدارى لە دەستور ناکەین گەر نوێنەرمانى تێدا نەبێت” بەڕێوەچو، پێکهاتەکانى کورد و عەرەب و سریان بەشداربوون لە ناڕەزایەتییەکە، لەگەڵ بەشدارى دامەزراوەکانى کۆمەڵگەى مەدەنى و خۆبەڕێوەبەرى کانتۆنى جەزیرە.\nپاش بوونى ئاڵۆزى و بەردەوامى خۆپیشاندانەکە، شەش کەس وەک نوێنەرى هەر سێ پێکهاتەکە چونە ناو بارەگاى نوێنەرایەتى نەتەوەیەکگرتووەکان و داواکارى خۆپیشاندەرانیان ئاڕاستەى نەتەوەیەکگرتووەکان کرد.\nدروستکردنى لیژنەى نوسینەوەى دەستورى سوریا لەلایەن ئەنتۆنیۆ گۆتێش ئەمیندارى گشتى نەتەوەیەکگرتووەکانەوە ڕاگەیاندرا، بۆیە دانیشتوانى ڕۆژئاواى کوردستان هەڕەشەى ئەوە دەکەن لەسەرجەم شارەکان و تەنانەت واشنتنى پایتەختى ئەمریکاش دەچنە بەردەم بارەگاکانى نەتەوەیەکگرتووەکان بۆ ئەوەى ناڕەزایەتى خۆیان دەربڕن لەوەى نوێنەریان لە لیژنەکەدا نییە.\nبەریتانیا سزایەکى سەختى بەسەر نەسروڵا و حزبەکەیدا سەپاند "بەهۆى وتارە ئاگرینەکانییەوە بووە"


پێنتاگۆن: تاقیكردنەوەی S400 لەلایەن توركیاوە توندترین سزای بەدواوە دەبێت\nلە هەولێر 15 هەزار زەوی دیکەی كارت تاپۆ دەکرێت\nسەرۆکایەتیی فەڕەنسا: لێدوانەکەی ئەمڕۆی ئەردۆغان قبوڵکراو نییە\nكۆرۆنا بۆچی هێرش دەکاتە سەر کۆئەندامی هەناسە؟\nهاتوچۆی سۆران ئاگادارییەکی بۆ شۆفێرانی ئۆتومبێلی بارهەڵگر بڵاو کردەوە\nڕانیە.. ژنێک لە حەوزێکی ئاودا خنکا\nکارزان گلی 17/10/2020 - 10:08 ڕۆژهەڵاتی ناوەڕاست\nدوای چاوەڕوانییەكی زۆر، توركیا مووشەكی بەرگریی S400ی ڕووسیی تاقی كردەوە، كە بە بڕی ٥ ملیار دۆلار لە ڕووسیای كڕیوە، ئەمەش ئەمریكای توڕە كردووە و وەزارەتی بەرگریی ئەمریکا (پێنتاگۆن) ئاشکرای کردووە ئەو کارەی تورکیا بە توندترین شێوە ئیدانە دەكرێت.\nجۆناسان هۆفمان، گوتەبێژی وەزارەتی بەرگریی ئەمریكا (پەنتاگۆن)، لە راگەیاندراوێكدا كە میدیاكانی توركیا گرنگییان پێی داوە، باسی لە تاقیكردنەوەی S400 لە لایەن توركیاوە كردووە، كە هەر لە سەرەتاوە ئەمریكا دژی بووە و داوای لە توركیا كرد لە كرێنی ئەو مووشەكە پەشیمان ببێتەوە.\nهۆفمان لە راگەیاندراوەكەدا ئاماژەی داوە، ئەوانیش لە میدیاكانەوە گوێیان لێ بووە توركیا مووشەكی بەرگریی S400 ی تاقی كردووەتەوە، ئەمەش وا دەكات لەلایەن ئەمریكاوە بە توندترین شێوە ئیدانە بكرێت.\nهاوکات باسی لەوەش كردووە، توركیا ناتوانێت بە تاقیكردنەوەی S400 پەیوەستبوونی بە ئەمریكا و ناتۆ دابپۆشێت.\nلە راگەیاندراوەكەدا هاتووە: "توركیا نابێت ئەم مووشەكە بخاتە چوارچێوەی ئۆپەراسیۆنەوە و ئەگەر شتێكی وا بكات، ئێمە تووڕە دەبین و توركیا نابێت S400 ئەكتیڤ بكات، چونكە كاریگەریی خراپی لەسەر پەیوەندیی ئاسایشی نێوان توركیا و ئەمریكا دەبێت و مەترسی دروست دەكات".\nپۆلیسى هه‌ولێر زانیارى له‌باره‌ى تەقەكەرەكانی شەوی ڕابردووی شەقامی 100 مەتریی هە\nله هه‌رێمى كوردستان 860 تووشبووى دیكه‌ى كۆرۆنا ده‌ستنیشان كران\nمه‌سرور بارزانى: هەریەک لە ئێمە ئەرکی لەسەرشانە ئەوانی دیکە بپارێزێت\nئاسایشى هه‌ولێر پێنج كه‌سى به‌هۆى مادده‌ى هۆشبه‌ره‌وه ده‌ستگیر كرد\nلە بازگەكانی کەرکووک ڕێگە نادرێت دەرمان بێتە ناو شارەكەوە


https://1baiser.com ژاڵه سنه‌یی گۆرانی بۆ كوڕه‌كه‌ی ده‌ڵێت |\nHome گشتی لایف ستایڵ ژاڵه سنه‌یی گۆرانی بۆ كوڕه‌كه‌ی ده‌ڵێت\non: ئازار 06, 2017 In: لایف ستایڵNo Comments\nهونه‌رمه‌ند ژاڵه سنه‌یی كه ماوه‌ی چه‌ند ساڵێكه هیچ كارێكی نوێی نییه، له ئێستادا سه‌رقاڵی پڕۆژه‌یه‌كی هونه‌ریی نوێیه و بڕیاره له ئایینده‌یه‌كی نزیكدا بڵاوی بكاته‌وه.\nژاڵه سنه‌یی له باره‌ی كاره نوێكه‌یه‌وه به ״ئاژانس״ی وت: ״ئه‌م به‌رهه‌مه‌م گۆرانییه‌كه به ناوی (كوڕی شیرینم) كه هۆنراوه‌كه‌ی له لایه‌ن حورى خه‌میا نووسراوه و سالار ئه‌سید كاری ئاوازدانانی بۆ كردووه، گۆرانییه‌كه‌شم به‌تایبه‌ت بۆ ڕۆژی له‌دایكبوونی كوڕه‌كه‌م ئاماده كردووه و بڕیاره له‌و ڕۆژه‌دا بڵاوی بكه‌مه‌وه.״\nژاڵه سنه‌یی له باره‌ی گۆرانییه نوێكه‌یه‌وه وتیشی: ״شێوازی گۆرانییه‌كه به ستایلێكی خاو وتراوه كه له سێ كۆپله‌ی جیاواز پێك هاتووه و هه‌ر كۆپله‌یه و میلۆدییه‌كی تایبه‌ت به خۆی هه‌یه، بڕیاریشه پاش ته‌واوكردنی كاری تۆماركردن كلیپی بۆ بكه‌م.״\nهونه‌رمه‌ند ژاڵه سنه‌یی پێشتر ڕایگه‌یاندبوو كه چیدیكه گۆرانی به زمانی كوردی ناڵێت و ته‌نیا به فارسی گۆرانی ده‌ڵێت، به‌ڵام دواتر ڕایگه‌یاند كه له‌و بڕیاره‌ی په‌شیمان بووه‌ته‌وه و له كاتی تووڕه‌ییدا ئه‌و قسه‌یه‌ی كردووه، ئێستاش پاش دابڕانێكی زۆر به‌رهه‌مێكی هونه‌ریی نوێی خۆی به زمانی كوردی بڵاو ده‌كاته‌وه.\nژاپۆن بای زیاتر لە ٢ ملیۆن دۆلار هاوکاری هەرێمی کوردستانی کردووە\nبە ״نایاسایی״ پارە لە مووچەی پێشمەرگەی هێزەكانی پارتی دەبڕدرێت\nجێگری سەرۆكی ئەنجوومەنی پارێزگای سلێمانی: هه‌مواری یاسای ئه‌نجوومه‌نی پارێزگاکان ته‌نها له به‌رژەوه‌ندیی حزبه نه‌ک خه‌ڵک


بەختیار شارەزوری: گۆڕان لە نێوان فێڵەکانی پارتی و یەکێتی و هێزی چەکداردا. – WTARIKURD\nبەختیار شارەزوری: گۆڕان لە نێوان فێڵەکانی پارتی و یەکێتی و هێزی چەکداردا.\nئەوەی لە ڕۆژهەڵاتی ناوەراست و بەتایبەت سنوری شەڕەکانی داعشدا مامەڵەی لەگەڵ دەکرێت، لە لایەن هێزە گەورەکانەوە بونی هێزە نەک خاوەن دەنگ و پڕۆسەی دیموکراسی، چی ئەمریکا و چی ڕوسیا و چی ئێران و تورکیا ئەیانەوێت جۆڕیک لە مۆدێلی سعودی، یان لەوەش خراپتر کوێخا هەبێت و هەر ناوچەیەک چەند کوێخایەکی هەبێت و خاوەنی هێز بن، تا بتوانن بە ئاسانی وەک کارتی شەڕ بەکاریان بهێنن. ئەمەش هەر لە یەمەن و لیبایە وە تا سوریا و عێراقیس هەر ڕاستە. ئیتر ئەوەی پێی دەوترێت هێزی نیشتمانی و خەباتی مەدەنی و گەڕانەوە بۆ دەنگی هاوڵاتی، جگە لە کۆمیدیایەک هیچی تر نیە. بونی هێزی چەکدار بەو مانایە نیە، کە بۆ دژی حیزبەکان بەکاری بهێنیت، بەڵکو ئەوەی پێی دەوترێت بەرەی شەڕی دژی داعش، هەر حیزب و لایەنێک لەو بەرەیەدا هێزی هەبێت لەلایەن وڵاتانی دژی داعش مامەڵەی لەگەڵ دەکرێت. ئەو کات لەسەر ئاستی ناوخۆش ناچار دەبن مامەڵەی لەگەڵ بکەن، وە بگرە دەتوانێت ئەجێندای خۆی بچەسپێنێت. بەڵام لەبەر ئەوەی گۆڕان نەیتوانی سود لەو هێزە عەسکەریەی خۆی ببینێت و وەک پارتی و یەکێتی و حسک خاوەنی هێزی خۆی بێت، بە خەباتی مەدەنی هێنای و بوە هێزی دووەم بە حسابی دەنگی هاوڵاتی، لەبەر ئەوەی هاوڵاتی و دەنگی شەقام لە لای پارتی و یەکێتی فلسێکی قەڵپ ناکات، گۆڕانیان لە کایەی سیاسی و حوکمڕانی ئاوت کرد.\nئەگەر پێشتر گۆڕان وستبێتی ئەم جۆرە لە خەبات تاقی بکاتەوە و یەکێک بێت لە ئامانجەکانی، ئەوا ئێستە ئەوە ڕونە، کە هیچ حسابێک بۆ ئەم جۆرە لە خەبات ناکرێت ، پێویستە گۆڕان جۆری یارییەکانی بگۆڕێت، ئەگەر چی من پێم وایە پارتی و یەکێتی مامەڵەیان لەگەڵ گۆڕاندا جۆرێکە لە تاکتیک و دەزانن گۆڕان ناچارە بچێتەوە سەر یەکێ لەم زۆنانە، کە ئەویش نەخشەکەی لە تاران و تورکیا وە کێشراوە، بەڵام ئێستەشی لەگەڵ بێت بەو ڕێککەوتنەی گۆڕان و یەکێتیشەوە جگە لە سیناریویەک بۆ لاوازکردنی گۆڕان هیچی تر نیەو نەبوە. وە خستنیە ناو کۆڵانێکی داخراو، داخستنی پەرلەمان لەلایەن پارتیەوە ئەگەر گڵۆپی سەوزی چی ئێران و چی تورکیا و هەتا ناتۆ و ئەمریکاشی پێ نەبێت، چۆن دەتوانێت وا بێباکانە دەرگای پەرلەمان دابخات.\nئێستە چی ئێران و ڕوسیا و چی تورکیا و ناتۆش بە ئەمریکاوە ئامانجێکی هاوبەشیان هەیە، ئەویش شەڕی داعشە. ئەو سەرزەمینەی پارتی تێدایە هەر حیزبێکی تری تیا بوایە هەمان مامەڵەی لەگەڵ دەکرا، چونکە لە ڕوی جیپۆلەتیکی سەربازییەوە ناوچەیەکی گرنگی شەڕەکانە، کەواتە گۆڕان کە هێزی نیە نابێتە هیچ ژمارەیەک لەسەر ئەم نەخشەیە، خۆ ئەگەر هێزی هەبوایەو شان بەشانی هێزی حیزبەکانی تر شەڕی داعشی بکردایە ( کە دەیتوانی بیکات ) ئەوا ئێستە لەسەر ئەو نەخشەیە حسابێکی تری بۆ دەکراو لە ناوخۆشدا دەبوە ژمارەیەکی گەورە، بەڵام ئەوەی کە گۆڕان هەیەتی و هێزی دووەمە، دەنگی هاوڵاتیە، کە لەسەر ئەم نەخشەیە ناکاتە هیچ ، ئەنجامەکەیشیمان بینی، ئەوەی پارتی و یەکێتی دەیکەن بە بیانوی شەڕی داعشەوە، کە ناگەڕینەوە بۆ پێش 12 ی ئۆکتۆبەر ، ئەو نامەیەیە کە زۆر بێباکن بەرامبەر سیاسەتەکانی گۆڕان، ئەگەر بیانوی شەڕی داعشیش بێت ئەوا جگە لە مکیاجکردن هیچی تر ناکات.\nخۆ بە حسابی شەڕ بوایە دەبو ئۆباما بۆ 4 ساڵی تر بۆی درێژ بکرایەتەوە، هەم لە ناوخۆ و هەم لە دەرەوەشی هەڕەشەی لەسەرە، کەواتە گۆڕان کە لە ئێساتدا بۆی دەرکەوەت هیچ عیبرەتێ لە جێبەجێ کردنی ڕێکەوتنەکدا نیەو، هەمان ڕێککەوتنی ستراتیژی پارتی و یەکێتی ڕۆڵ دەبینن. وەڵاتانیش هەر ئەوەیان دەوێت و دژی یارییەکانی گۆڕانن. کەواتە دەبێت گۆڕان چاوەڕێی بەزەیی پارتی بێت تا بیان گێڕێتەوە کەلاوە ڕوخاوەکەی حکومەت، یان ئەوەتا ئەم چەقبەستوەی قبوڵ بێت، ئەمەش هەمان سیناریویە تا وەک یەکێتی بە پرۆسەی بەکارتۆنی کردنی حیزبەکاندا لە لایەن پارتییەوە بڕاوت، ئەمیش ناچار بێت بچێتەوە بەردەم کۆشەکە ڕزیوەکەی پارتی و ڕازی بێت بە کارتۆنی بونی خۆی، بڵێت ئەمرەکەی کوێخام .\nلە ئێستادا گۆڕان پرسی کشانەوەی لە حکومەتی هەڵگرتوە، ئەگەر دوای دەرکردنی وەزیر و پەرلەمان، وتبێتمان پارتی دەیەوێت بە تەنها حکومەت پێکبهێنێت و یەکیتیش پاشکۆیەکی بێدەنگی ئەو حکومەتە بێت، پێویستە گۆڕان نەکشێتەوە و پارتی دەیەوێت گۆڕان خۆی بکشێتەوە، ئەوا دوای ئەم ماوە زۆرە ، با وەک گۆڕان لە خۆمان بپرسین ، ئێمە لە کویای حکومەتداین ، تا بکشێینەوە یان نەکشێنەوە ، ئەوان ئێمەیان دەرکرد و چاوەڕێ مەرحەمەتی قونسڵ و بەزەیی پارتی و یاکێتی بین بمان گێڕنەوە ، ئەوە خەونی کیسەڵە، کە پەرلەمان داخرا خۆ بەس لە گۆڕان دانەخراوە، جگە لە پارتی لە هەمو حیزبەکانیش داخراوە، ئەی بۆ یەک حیزب هەڵوێستی ڕاستەقینەی نیە، هەمویان بە جۆرێک لە جۆرەکان بە پرۆسەی بەکارتۆنی بوندا تێپەڕیون، کشانەوەی گۆڕان ئەگەر پرسی هەنوکەیی بێت، ئێمە وەک گۆران با بپرسین، ئێمە لە کویان تا نەکشینەوە، دەرکراوین و لە هیچ شوێنێک نین، تەنها ناومان هەیە، گوایە بۆ ئەوەی پارتی پۆستی وەزیرەکانی لە ڕوی یاساییەوە پێ پڕ نەکرێتەوە وەزیرەکانی ئێمە با دەریش کرا بن ئەوا ناکشێنەوە، ئەو پەرلەمانی داخست، ئێستە ئەوەی هەر بۆ گرنگ نیە، یاسا ئەچێتە کوێ ی حوکمڕانی خێڵەوە، یاسا لە خێڵدا بیرکردنەوەی سەرۆک خێڵە نەک نوسراوەکان و یاساکان، دوا جار سیاسەت مامەڵەکردنە لەگەڵ واقع نەک خەونی کۆمەڵگایەکی مەدەنی و دەستا ودەست کردنی دەسەڵات و ستراتیژی سەربەخۆ، دەرکەوت ئەم تاکتیک ویارییە بۆ گەشتن بەم ئامانجانە فەشەلی هێنا، ئەی دەبێت ئەقڵێک هەبێت جۆری یارییەکان و تاکتیکەکان بگۆڕێت، لە خەیاڵەوە بۆ واقع ، لە بەزەییەوە بۆ ئیستحقاق، لە پاڕانەوەوە بۆ مافی سیاسی و حکومڕانی، دوا جار ئەوەی بە شیری گەرم زمانی سوتا بێت فو لە ماستاویش دەکات .\nبێستون حەمەساڵح: گۆڕان چى نەکات و چى پێ ناکرێت؟.\nشه مال عادل سليم: لاهو رجب ولا هو طيب … انه ” اردوغان.


QALLAT - سه‌رۆك بارزانی بۆ وه‌زیری ده‌ره‌وه‌ی ئه‌مه‌ریكا: گه‌لی كوردستان بڕیاری دا ڕێی خۆی بگرێته به‌ر\nسه‌رۆك بارزانی بۆ وه‌زیری ده‌ره‌وه‌ی ئه‌مه‌ریكا: گه‌لی كوردستان بڕیاری دا ڕێی خۆی بگرێته به‌ر\n(سەرۆك بارزانی) بە وەزیری دەرەوەی ئەمەریكای ڕاگەیاند، ئەو پێكەوەژیانەی كوردستان لە ڕابردوو و لە قۆناغی جۆراوجۆر لەگەڵ دەوڵەتی عێراق هەوڵی بۆ دەدا، جێبەجێ نەكرا، هەر بۆیەش گەلی كوردستان بڕیاری دا ڕێگەی خۆی بگرێتەبەر.\nلە پەیوەندییەكی تەلەفۆنیی نێوان سەرۆكی هەرێمی كوردستان و وەزیری دەرەوەی ئەمەریكادا، پەیوەندییەكانی نێوان هەولێر و بەغدا و پرسی ڕیفراندۆم تاوتوو كرا\nئێوارەی ڕۆژی پێنجشەممە 10ـی 8ـی 2017، (ڕێكس تیلەرسۆن) وەزیری دەرەوەی ئەمەریكا لەڕێی تەلەفۆنەوە پەیوەندی بە (مەسعوود بارزانی) سەرۆكی هەرێمی كوردستانه‌وه كرد.\nلەو پەیوەندییە تەلەفۆنییەدا، وەزیری دەرەوەی ئەمەریكا دەستخۆشی لە هێزی پێشمەرگەی كوردستان كرد لە تێكشكاندنی تیرۆریستانی داعش و، پیرۆزبایی سەركەوتنەكانی پێشمەرگەی كرد و هاوكات سەرەخۆشیی لە خانەوادە و كەسوكاری ئەو پێشمەرگانە كرد كە لە شەڕی دژی تیرۆریستاندا گیانی خۆیان بەخت كردووە و شەهید بوونە.\nلە بەشێكی دیكەی ئەو پەیوەندییەدا وەزیری دەرەوەی ئەمەریكا دەستخۆشی لە (سەرۆك بارزانی) و سەركردایەتیی سیاسیی كوردستان كرد بۆ بڕیاری پێكهێنان و ناردنی شاندی باڵای هەرێمی كوردستان بۆ بەغدا بە مەبەستی دانوساندن لەسەر پرسە سیاسییەكان.\nهەورەها ئەوەیشی ڕاگەیاند، كە پێی باشە ڕیفراندۆم لە هەرێمی كوردستان دوابخرێ و پشتگیریی خۆیشی بۆ دیالۆگ و دانوساندنی نێوان هەرێم و بەغدا دووپات كردەوە.\nلەبەرانبەردا (سەرۆك بارزانی) سوپاسی وەزیری دەرەوەی ئەمەریكای كرد و هەروەها پێزانینی هەبوو بۆ ئەو هاوكاری و یارمەتیدانەی كە ئەمەریكا پێشكەشی هێزی پێشمەرگەی كردووە لە شەڕی دژی تیرۆریستانی داعش. هەروەها جەختیشی لەوە كردەوە كە بەمنزیكانە شاندی باڵای هەرێم سەردانی بەغدا دەكات بۆ گفتوگۆ لەسەر ئەو پرسانەی پەیوەستن بە ئاییندەی پەیوەندیی نێوان كوردستان و بەغدا.\nلەبارەی داواكاری بۆ دواخستنی ڕیفراندۆم، (سەرۆك بارزانی) بە وەزیری دەرەوەی ئەمەریكای ڕاگەیاند، كە ئەو پێكەوەژیانەی كوردستان لە ڕابردوو و لە قۆناغی جۆراوجۆر لەگەڵ دەوڵەتی عێراق هەوڵی بۆ دەدا جێبەجێ نەكرا، هەر بۆیەش گەلی كوردستان بڕیاری دا ڕێگەی خۆی بگرێتەبەر.\n(سەرۆك بارزانی) ئەوەیشی بۆ وەزیری دەرەوەی ئەمەریكا خستەڕوو، كە پرسیار ئەوەیە لە بەرانبەر دواخستنی ڕیفراندۆم چ زەمانەتێك و چ بەدیلێك هەیە بۆ ئاییندە و دیاریكردنی چارەنووسی گەلی كوردستان؟.\nهەر لەو پەیوەندییە تەلەفۆنییەدا هەردوولا بڕیاریان دا كە لە هەموو هەنگاو و پێشهاتە سیاسییەكانی ئاییندەدا هاوكار و هەماهەنگ و لە پەیوەندیی بەردەوامدا بن.


پشتیوانی حکوومەتی هەرێمی کوردستان لە عەبادی - Mehr News Agency\n21 gulanê 2016 - 17:28\nNews Code 3489\nپشتیوانی حکوومەتی هەرێمی کوردستان لە عەبادی\nسەرۆکایەتی حکوومەتی هەرێمی کوردستان ڕایگەیاند کە پشتیوانی خۆیان بۆ هەوڵەكانی حەیدەر عەبادی سەرۆكی ئەنجومەنی وەزیرانی عێراق دەردەبڕن لەپێناو پاراستنی سەقامگیری و پاراستنی دامەزراوەكانی دەوڵەت لە عێراقدا.\nبە ڕاپۆرتی ئاژانسی هەواڵی مێهر ئەمڕۆ ۱ ی جۆزەردان، سەرۆکایەتی حکوومەتی هەرێم بەیاننامەیەکی لەسەر خۆپیشاندانەکانی دوێنێی بەغدا بڵاوکردەوە.\nلەو بەیاننامەیەدا هاتووە: "ئێمە بەتوندی دژی بەكارهێنانی خەڵك و داواكارییە ڕەواكانی خەڵكین بۆ دروستكردنی ئاڵۆزی و ئاژاوەنانەوە. بە تەواویش لەگەڵ داوكارییە ڕەواكانی گەلی عێراقداین لەپێناو دابینكردنی بژێوی و ئارامی. "\nڕاشگەیێندراوە کە "دەبێت داواكارییەكان بەشێوەیەكی مەدەنیانە و ئاشتیانە گوزارشتیان لێ بكرێت، نەك بكرێنە هۆكارێك بۆ دروستكردنی ئاڵۆزی و ئاژاوەنانەوە و هێرشكردنە سەر دامەزاروەكانی دەوڵەت و پێشێلكردنی یاسا و تێكدانی ژیان و سەقامگیری لە وڵاتدا، چونكە بەوشێوەیە داواكارییە ڕەواكانی خەڵك بەلاڕێدا دەبرێن. "\nدوێنێ ٢٠ی ئایاری ٢٠١٦ (۳۱ ی گوڵان) لە شاری بەغدا خۆپیشاندانەكان دەستیپێکردەوە و بەهۆی دروستبوونی گرژی و ئاڵۆزیشەوە لەگەڵ هێزە ئەمنییەکاندا چوار خۆپیشاندەر کوژران و سەدانی تریش بریندار بوون.


ئەنجامەكانی هەڵبژاردن، راست‌و دروستی شرۆڤەكانی مەلا بەختیاریان سەلماند\nراپۆرتی كاوە جان\n(ئە‌و لایەنانەی بەشداری هەڵبژاردنی پێشوەختەی عیراق دەكەن، گرەنتی وەرنەگرن دەگەڕێنەوەو بەشێك دەبن لەدەسەڵات، یان پێش هەڵبژاردن، پرۆسەكە تێكدەدەن، یان دوای هەڵبژاردن كاتێك ئەنجامەكان ئاشكرا دەكرێت‌و دەنگەكانیان وەك پێویست نابێت، ئەوكاتە هەڵبژاردنەكە تێكدەدەن، یان گێرەوكێشەی بۆ دروستدەكەن)..!\nئەو پەرەگرافەی سەرەوە، بەشێكە لەگفتوگۆیەكی نێوان مەلا بەختیار، ئەندامی ئەنجومەنی باڵای سیاسی و بەرژەوەندییەكانی یەكێتی، لەگەڵ جۆشوا لویس، بەرپرسی سیاسەتی ناوخۆ، لەهەرێمی كوردستان، لەبەشی سیاسی كونسوڵگەری ئەمریكا، كە رۆژی (5/8/2021) بەڕێوەچوو.\nمەلا بەختیار، لەچەند مانگ پێشووتری بەر لەهەڵبژاردنی پێشوەختەی ئەنجومەنی نوێنەرانی عیراق، لەدیدارو كۆبوونەوە سیاسی، دیپلۆماسی، رووناكبیریی‌و تەنانەت كۆمەڵایەتییەكانیشدا، تێڕوانینەكانی سەبارەت بەهەڵبژاردنەكان‌و هەڵوێستی لایەنە عیراقییە بەشدارەكانی پرۆسەكە لەپێش و پاش هەڵبژاردنەكە دەخستەڕوو، هەروەك لەوتارێكیدا لەكۆنفرانسی لوتكەی رووناكبیریی، كە ئێوارەی رۆژی (4/9/2021) لەسلێمانی پێشكەشیكرد، تیایدا رایگەیاند:\n(ئەوا دیسان لەكەوانەی هەڵبژاردنداین بۆ پەرلەمانی عیراق، دیسان ئەنجامەكە لەلای هەموتان روونە، ئەویش ئەوەیە فڵان حزبی شیعە زۆرینە دەهێنن‌و حزبی خوار ئەوانیش كەمتر دەهێنن‌و سوننەكانیش پشكی خۆیان هەیە‌و ئێمەی كوردیش بەشی خۆمان هەیە!\nمن، بەرگری لەپاكی گۆڕەپانی كوردستانیش ناكەم لەهەڵەو كەموكوڕیی‌و سەرفرازی ناكەم، بەڵام عیراق ئەوەی حوكمی دەكات لەدوای ئەو هەڵبژاردنەی بەڕێوەیە، دیسان رۆشنبیری و تێگەیشنی دواكەوتوی ئەو هات‌و هاوارەیە كە هەموومان دەناڵێنین بەدەستییەوە)...\nمەلا بەختیار، سیاسەتمەدارو رۆشنگەر، بەوردییەوە شرۆڤەی دۆخی عیراق، هەلومەرجی سیاسی، هەڵوێست‌و سیاسەتی لایەنە عیراقییەكانی سەبارەت بەپرۆسەی هەڵبژاردن دەكردو ئەوەی دەخوێندەوە كە هەندێك لەبرسانداە هەندێكیش لەترساندا ناوێرین هەقیقەتەكان بڵێین! لەكوردستانیش هەروایە، نەك هەر لەعیراق..! كەوتوینەتە سەردەمێكەوە دوو رەخنە لەتێگەیشتنی دواكەوتوو بگریت كە ئەو هەموو كارەساتە دەخوڵقێنێ، ئەوا هەزاران شەمشەمە كوێرە لەسۆشیالمێدیا، لێتڕادەپەڕن..! یەكێك بەكافرت ناودەبات، یەكێكیش بەخائین، یەكێك بەپارەخۆر، یەكێكیش بەدوژمن و كینە لەدڵت ناودەبات‌و جۆرەها تۆمەتیشت بۆ دروستدەكەن! كە ئەمەش ئەنجامی نەبوونی هۆشیارییەكی كۆمەڵایەتی‌و رایگشتییەكی تەندروستە لەم سەردەمەدا!\nهەربۆیە لەكۆبوونەكەیدا، لەگەڵ جۆشوا لویس، مەلا بەختیار، جەختیكردەوە:\nلەم كاتەدا، ئەگەر ئەمریكا بەوریاییەوە ئاگاداری عیراق نەبێت، لەڕوی ئەمنیەوە، ئابوریی‌و سیاسییەوە پشتیوانی حكومەتی عیراق نەكات خۆی بگرێت، هەروەها زۆرتر لەپێویست خۆی لاواز بكات، ئەوا عیراقیش وەكو سوریای لێدێت و هەموو رۆژهەڵاتی ناوەڕاست پێكەوە دەكەوێتە بەر مەترسی. ئەمەش مەترسییەكی گەورەتر لەسەر دیموكراسی، لەسەر ئەمریكاو هەموو ئەو هێزانەش دروستدەكات، كە ئومێدێكمان پێیان هەیە..!\nلەكۆبوونەوە‌و كفتوگۆیەكی تردا، لەگەڵ ژمارەیەك لەمامۆستا جیاوازەكانی زانكۆكاكانی كوردستان، كە رۆژی (22/8/2021) سەردانیان كردبوو، مەلا بەختیار، واوەتر لەبارەی ئەوەی كوردستان‌و دەوروبەرمان بەرەو كوێ دەڕوات، تێڕوانینەكانی خۆی خستەڕوو، هەروەك ترس‌و نیگەرانییەكانی خۆیشی لەكوردستان نەشاردەوەو لەو كۆبوونەوەیەشدا، رایگەیاند:\nخۆشبین نیم بەڕووداوەكان، خۆشبیننیم بەئاییندەو باوەڕموایە ئەم یارییەی ئەمریكا لەئەفغانستان كردی‌و ئەو گفتوگۆیەی لەگەڵ ئێران لەكۆنگرەی ڤییەننا هەیە، ئەو رووداو باسانەی لەپشتی پەردەكانی سیناریۆی سیاسەت دەگوزەرێت، دیسانەوە، سیاسەتی نێونەتەوەیی لەدنیادا، لەگەڵ سیاسەتی هەرێمایەتی، لەچۆنێتی پاراستنی بەرژەوەندییە باڵاكانی نەتەوە زلهێزەكان و هەرێمایەتییەكان، چڕ دەبێتەوە.! و تەئكیدیشی كردەوە:\nهیچ كام لەسیناریۆكانی رابردوو، بۆ گۆڕینی سیاسەتە خراپەكانی ناوچەكە، كە دژایەتی دیموكراسی بوو، نەگۆڕاو وەكو خۆیان مانەوە! دەبینین كە عیراق، سوریا، یەمەن، لیبیا، لوبنان شێواوەو میسریش هێشتا سەقامگیرنییەو لەولاشەوە بزوتنەوەی جیهادی تاڵیبان دێنەوە سەرحوكم! هەربۆیە لەناو دۆخێكی ئاوهاشدا دەوڵەتە گەورەكان بیر لەوە دەكەنەوە، سیاسەتی رابردوویان بپێچنەوەو سیاسەتی تازە بگرنەبەر..!\nبێگومان سیاسەتە تازەكەش، رێككەوتنەوەیە لەگەڵ هەمان ئەم حكومەتانەی ئێستا، نەك گۆڕینیان. ئەمەش لەپێناو پاراستنی ئاسایش‌و بەرژەوەندییەكانی خۆیاندا.\nلەیەكێكی تر لەدیدارە كۆمەڵایەتییەكانیدا، كە رۆژی (21/6/2021) لەگەڵ ژمارەك لەكەسایەتی‌و پیاو ماقوڵان‌و رۆشنبیرانی دەڤەری گەرمیان بەڕێوەچوو، مەلا بەختیار، ئاماژەی بۆ ئەوەكرد:\nكاتێك سیستەم، ئابوری، حكومڕانی تێكدەچێت، بەپێچەوانەی گەرماو قرچەی سروشتی هاوینەوە، هەموو ژیانمان لێتێكدەدات، هەربۆیە ئێستا لەدۆخێكی خراپدا دەژین..!\nمەلا بەختیار، لەو كۆبوونەوەیەشدا، هەڵبژاردنی پێشوەختەی، بەبیانوویەك بۆ شكستی حكومەت، پەرلەمان، باری ئابوریی‌و بەرزبوونەوەی رادەی گەندەڵی گێڕایەوە‌و رایگەیاند:\nكێشە گەورەكە ئەوەیە، پارت‌و لایەنە سیاسییەكانی عیراق‌و كوردستان، لەخۆیان، چارەنوسیان، پێگەو جەماوەری خۆیان دڵنیانین، چونكە بەشی زۆری جەماوەر متمانەی بەرامبەریان لەدەستداوە. بەڵام نەگبەتییەكە لەوەدایە كە ئەو لایەنانە سیاسیانە، خاوەنی هێزی چەكدارن! ئایا كێ و چ دەسەڵاتێك دەتوانێ ئەو هێزە چەكدارانە لەلایەنەكان وەربگرێتەوە؟!\nئەگەرچی نمونەكەی كوردستان باشترە، ئەگەر بەراوردی بكەین، بەعیراق‌و هێزە چەكدارو میلیشاكان و حەشدی شەعبی! كە تەواوی جومگەكانیان كۆنتڕۆڵكردووە، كە هەر ئەمەشە وایكردووە مەترسی گەورەو دۆخێكی نالەبار لەعیراقدا دروستببێت‌و هەبێت.\nهەڵدانەوەی ئەم چەند پەرەگرافە لەكۆبوونەوەو دیدارە جیاوازەكانی مەلا بەختیارو تێڕوانین‌و خوێندنەوەكانی، سەبارەت بەدۆخی شێواوی عیراق لەلایەك‌و لەدەستدانی متمانەی جەماوەر بەرامبەر بەهێزو لایەنە سیاسییەكان، بەراورد بەئاشكراكردنی ئەنجامەكانی هەڵبژاردن، سەلمێنەری ئەو حەقیقەتەیە، كە مەلا بەختیار، ئەندامی ئەنجومەنی باڵای سیاسی و بەرژەوەندییەكانی یەكێتیی، لەچەند مانگ پێشووتری بەرلە پرۆسەی هەڵبژاردن، بەوردی شرۆڤەی كۆی تابلۆ گەورەكەی سیاسەت‌و هەڵوێستی سیاسی لایەنەكان‌و هاوكات لاوازبوونی متمنانەی جەماوەری بەرامبەر بەپرۆسەی سیاسی لەعیراقدا كردووەو بەڵگەكانیش، راستی تێڕوانین‌و شرۆڤەكانیان وەك خۆی سەلماند..


شه‌رڤانان و شۆڕشى رۆژئاوا، روویه‌کى دیکه‌ى کورد – ئازادیی کۆمەڵگە\nیه‌ك شه‌ممه, ئاب 9 2020\nماڵه‌وه/ڕاپۆرت/شه‌رڤانان و شۆڕشى رۆژئاوا، روویه‌کى دیکه‌ى کورد\nشه‌رڤانان و شۆڕشى رۆژئاوا، روویه‌کى دیکه‌ى کورد\n0 11 9 خوله‌ك پێشتر بینراوه\nئا: کاروان کوردیى\nرۆژئاواى کوردستان به‌ره‌و ئه‌وه ده‌چێت ببێته ته‌نیا به‌دیل بۆ دۆخى ئاڵۆزى سوریا، که ماوه‌ى پێنج ساڵه شه‌ڕى تێدا به‌رده‌وامه و نزیکه‌ى 450 هه‌زار هاوڵاتى کوژراون و 12 ملیۆن هاوڵاتیش ئاواره بوون، به‌ربه‌ریه‌تى ئه‌و هێزانه‌ى خۆیان به ئۆپۆزسیۆن و فریادڕه‌سى خه‌ڵک ده‌زانن، له دڕەندەیی سه‌ربازانى ئه‌سه‌د که‌متر نییه.\nهێزه نێوده‌وڵه‌تییه‌کان و به تایبه‌تى ئه‌مریکا، به شێوه‌یه‌کى ناڕاسته‌وخۆ ئه‌وه ئاشکرا ده‌که‌ن، که جگه له شه‌رڤانه کورده‌کان، ناتوانن متمانه به هیچ یه‌کێک له‌و گروپه چه‌کدارانه‌ى ناو سوریا بکه‌ن، که دژى رژێمه‌که‌ى به‌شار ئه‌سه‌د شه‌ڕ ده‌که‌ن، چونکه ئه‌وانه توندڕه‌ون و جیاوازییه‌کى زۆریان له‌گه‌ڵ داعش نییه.\nله‌گه‌ڵ ئه‌وه‌ى تورکیا به‌رده‌وام ده‌ڵێ "یه‌په‌گه و په‌یه‌ده تیرۆریستن و پێویسته هاوشێوه‌ى داعش، هێرش بکرێته سه‌ر ئه‌وانیش" به‌ڵام ئه‌مریکا و هاوپه‌یمانى نێوده‌وڵه‌تى به شێوه‌یه‌کى فه‌رمى هه‌ڵسوکه‌وت له‌گه‌ڵ یه‌په‌گه و په‌یه‌ده ده‌که‌ن و هاوکارى سه‌ربازیشیان ده‌که‌ن.\nنیگه‌رانییه‌کانى تورکیا به‌رده‌وامه له‌وه‌ى کۆمه‌ڵگه‌ى نێوده‌وڵه‌تى هه‌ڵسوکه‌وت له‌گه‌ڵ شه‌رڤانه کورده‌کان ده‌کات، هه‌ربۆیه ئه‌گه‌ر به‌و شێوه‌یه به‌رده‌وام بێت ئه‌وا ناکۆکییه‌کانى نێوان تورکیا و ئه‌مریکا له‌لایه‌ک و تورکیا و ئه‌وروپا له لایه‌کى تره‌وه، قوڵتر ده‌بێته‌وه.\nکاوه نادر قادر، نوسه‌ر و چاودێرى سیاسى له‌و باره‌یه‌وه ده‌ڵێت: ده‌مێکه ئه‌و ئه‌جێندایه‌ی که ئه‌مریکا له رۆژهه‌ڵاتی ناوه‌ڕاست ده‌یگوزه‌رێنێ، له هه‌ندێ شوێن له‌گه‌ڵ ئه‌جێنداکه‌ی تورکیای ئه‌ردۆغاندا یه‌کتر ده‌بڕن و لێکتر جودان، که له عه‌وامی خه‌ڵک زۆر دیار نییه، به تایبه‌تی له‌سه‌ر رۆژئاوای کوردستان و دۆزی کوردستان به گشتی.\nکاوه نادر ده‌ڵێت: به نزیکبونه‌وه له کۆتایی هاتنی داعش، ئه‌و لێکترجودایی و بڕینه، بۆ عه‌وامیش، دیزه به ده‌رخۆنه‌که‌ی هه‌ڵده‌گیرێ و ئه‌وه‌ی بن به‌ڕێ دێته سه‌ر به‌ڕێ، له‌و رۆژانه باڵوێزی ئه‌مریکا به روونی بۆچوونی خۆیدا له‌سه‌ر هه‌ندێ کرده‌وه‌ی نادیموکراسی ده‌وڵه‌تی تورکیا، که له‌وه‌و پێشیش له‌بن زمانه‌وه درکاندبویان. ئه‌وه‌تا کاتێک ده‌وڵه‌تی تورک هێزێکی له‌سه‌ر سنوور ئاماده کردبوو بۆ هێرشکردنه سه‌ر گرێ سپی، ئه‌مریکا له مه‌یدانی رووبه‌ڕووبوونه‌وه‌که‌دا، وه‌ک په‌یامێکی روون و ئاشکرا به تورکه‌کانیدا و ئاڵای وڵاته‌که‌ی له‌سه‌ر هه‌موو داموده‌زگه گرنگه‌کانی گرێ سپی و روباری ساجوری رۆژئاوای فورات، له ته‌ک ئاڵای یه‌په‌گه و فیدراڵیه‌تی رۆژئاوا، ئاڵای ئه‌مریکای هه‌ڵدا، وه‌ک هێڵی سووری پێڕاگه‌یاندن.\nئاماژه‌ى بۆ ئه‌وه‌ش کردوه: به‌م هه‌نگاوه و هه‌ڵوێسته‌ی ئه‌مریکا ئه‌و قسه‌و قسه‌ڵۆکانه‌ی تورک، که داود ئۆغلوو پارساڵ رایگه‌یاند، که به نیازن له "ده‌ریای سپییه‌وه تا سلێمانی" بیکه‌نه ناوچه‌ی ئارام و به‌رژه‌وه‌ندییه‌کانی خۆیان، ئه‌مریکا خۆی یه‌کلاکرده‌وه له ناڕه‌زایه‌تی بۆ ئه‌و مه‌به‌سته و توخمه‌کانی هێزی هێرشبه‌ری سه‌ر موسڵ و چاره‌نوسی رۆژئاوا و باشوریشی به شێوه‌یه‌ک له شێوه‌کان نیشاندا، که ریزبه‌ندی نوێ و سه‌رده‌سته‌ی ئه‌و ریزبه‌ندییه نوێیه نیشان ده‌کات و توڕ له ته‌وه‌ربه‌ندیه‌ک هه‌ڵده‌دا که له‌وه‌وپێش به دۆسته کلاسیکییه‌کانی ئه‌مریکا له ناوچه‌که ناسرابوون.\nئه‌و نوسه‌ره که به نوسینه راشکاوه‌کانى ناسراوه، ئه‌نجامى بۆچوونه‌که‌ى به سێ خاڵ ده‌خاته‌ڕوو: "خۆگرتن تا پرۆسه‌ی رزگارکردنی موسڵ و ره‌قه پێویسته بۆ راده‌ربڕین و خوێندنه‌وه‌ی کارته‌کانی سه‌ر ئه‌و چاره‌نوسه، ده‌کرێ بگوترێ هه‌ڵکردنی ئه‌و ئاڵایه‌ش ئه‌وه ده‌گه‌یه‌نێ: 1ـ ئه‌و ناوچانه‌ی که به هاوپه‌یمانێتی له‌گه‌ڵ یه‌په‌گه له ده‌ست داعش رزگاری کردوون، به به‌شێک له ئه‌منی نه‌ته‌وه‌یی خۆی ده‌زانێ و هێلی سوره. 2ـ هاوپه‌یمانێتی له‌گه‌ڵ یه‌په‌گه به‌رده‌وامه و خه‌نجه‌ر له پشته‌وه‌ی ناوه‌شه‌ێنێ و ئه‌و پرۆژه‌یه‌ی که هه‌ندێ پارتی کوردی رۆژئاوا به هاوکاری تورکیا دابویانه به‌رداسه‌وه، له ئێستادا فت بووه. 3ـ ئه‌مریکا تا ئێستاش ئه‌وله‌ویه‌تی شه‌ڕیى داعشه و بۆیه داوا له یه‌په‌گه ده‌کات که هێمنی و سه‌بری خۆی هه‌بێت له‌به‌رامبه‌ر شه‌ڕفرۆشتنه‌کانی تورکیا."\nپارتى دیموکراتى کوردستان ـ عێراق، هه‌ر له سه‌ره‌تاوه سیاسه‌تێکى چه‌وت و حزبى و نانه‌ته‌وه‌یى به‌رامبه‌ر رۆژئاواى کوردستان په‌یڕه‌و کرد، ئێستاش هه‌ر له‌و سیاسه‌ته‌ى به‌رده‌وامه، واتا ئه‌و دژایه‌تیانه‌ى که تورکیا و داعش و گروپه توندڕه‌وه‌کان دژى رۆژئاوا ده‌یکه‌ن، پارتیش به جۆرێک له جۆره‌کان ئه‌وه ده‌کات.\nرۆژئاواى کوردستان که بووه‌ته جێگه‌ى ئومێدى کورد و ئازادیخوازانى دونیا، تورکیا له‌وه تۆقیوه که ئه‌و پارچه‌یه‌ى کوردستان به‌هێزتر ببێت، له‌کاتێکدا شه‌رڤانانى کورد که شه‌ڕى داعش ده‌که‌ن، شه‌ڕ ده‌که‌ن بۆ مرۆڤایه‌تى، له‌کاتێکدا هه‌موو هێزه‌کان له رۆژهه‌ڵاتى ناوه‌ڕاست له ده‌ستى داعش هه‌ڵده‌هاتن، شه‌رڤانان توانیان ئه‌و ترسه بشکێنن و ئه‌و تێگه‌یشتنه بهێننه ئاراوه، که ده‌توانرێت شه‌ڕى داعش بکرێت و تێکیش بشکێنرێن، به‌ڵام بۆچى هێزێکى کوردى وه‌کو پارتى به‌و راده‌یه دژایه‌تى شۆرشى رۆژئاوا ده‌کات؟\nنیاز حامید، نوسه‌ر، ده‌ڵێت: "سه‌رۆکی پارتی پێش هاتنی داعش، وتى گۆڕانێکى گه‌وره به‌ڕێوه‌یه، لێدوانێکی ئاوایدا، هه‌ڕه‌شه‌ی له حکومه‌تی ناوه‌ند کرد، دوای بینینی ئه‌ردۆغان و یڵدرمیش ئه‌مجاره، دووباره باسی له گۆڕانێکی گه‌وره کرد، که گوایه له ئاینده‌یه‌کی نزیکدا به‌ڕێوه‌یه. ئه‌م لێدوانانه‌ی سه‌رۆکی پارتی هه‌روا له خۆڕا نییه، نزیک بوونی له ناوه‌ندی بڕیار له ئه‌نقه‌ره و ریاز، ئه‌و توانایه‌ی ده‌داتێ که بزانێت گۆڕانکارییه‌کان چین. به‌و لێدوانانه‌ی که له‌سه‌ر کورد و رۆژئاوا و په‌که‌که ده‌دات، ده‌زانرێت که ئامانجی سه‌ره‌کی له‌و گۆڕانکارییه به ده‌رجه‌ی ئه‌ساس ده‌ستکه‌وته‌کانی کورده."\nنیاز حامید، که به لێکدانه‌وه ورده‌کانى ناسراوه، ده‌ڵێت: داود ئۆغلو له ٢٠١١دا کاتێ سوریا له‌سه‌ره‌تای سه‌رهه‌ڵداندا بوو، لێدوانێکیدا و وتی: "هێڵی ستراتیژیمان له لازقیه به‌ره‌و حه‌له‌ب و موسڵ و تا سلێمانی ده‌ستپێده‌کات." ئه‌م لێدوانه‌یان توندتر کرده‌وه کاتێ داعش له‌و په‌ڕی به هێزیدا بوو، تورکیا ویستی له رێگای داعش و هاوپه‌یمانییه لۆکاڵییه‌کانی نه‌خشه‌ی ناوچه‌که بگۆڕن، وه‌ک چۆن له ١٩٣٩ ویلایه‌تى ئه‌سکه‌نده‌رونه‌ی خسته‌سه‌ر جوگرافیای خۆی، ئاواش ده‌یخواست و ئێستاش ده‌یه‌وێت سنوری جوگرافیاکه‌ی له لازقیه‌وه به‌ره‌و حه‌له‌ب و موسڵ و تا ده‌گاته سلێمانی بڕوات، بۆیه نامۆ نییه ئه‌گه‌ر ئێستا لێکدانه‌وه‌ی بوونی هێزی ده‌وڵه‌تی تورکیا له جه‌رابلس و موسڵ، بکه‌ین. هێز له‌و دوو ناوچه‌یه‌دا بۆ ئامانجی فراوانکردنی جوگرافیای تورکیایه، به مباره‌که‌ی سعودیه.\nئه‌و نوسه‌ره ئاماژه بۆ ئه‌وه‌ش ده‌کات: ئه‌وه‌ی بووه ئاسته‌نگ له به‌رده‌م ئه‌و نه‌خشه‌یه، سێ هێزی کاریگه‌ربوون و ئێستاشی له‌گه‌ڵ دابێت ده‌بنه ئاسته‌نگی گه‌وره‌تر، که بریتین له ئه‌مه‌ریکا، روسیا و په‌که‌که. په‌که‌که له‌مپه‌رێکی گه‌وره‌یه له به‌رده‌م ئه‌و نه‌خشه‌یه، نه‌خشه‌ی داگیرکاریی و له‌باربردنی ده‌ستکه‌وته‌کانی کوردان. دژایه‌تیکردنی په‌که‌که له‌لایه‌ن تورکیا و هاوپه‌یمانه‌کانی له‌و سۆنگه‌یه‌دایه، بۆیه تورکیا له په‌که‌که‌دا تێکچوونی هه‌موو ستراتیژه‌که‌ی خۆی ده‌بینێت. هه‌روه‌ها سه‌رکه‌وتنی کۆبانێ خاڵی وه‌رچه‌رخانی توند بوو له تێکشکانی ئه‌و ستراتیژه.\nنیاز حامید ده‌ڵێت: تورکیا ئێستا ده‌یه‌وێت ئه‌و خه‌ته سنوره تازه‌یه‌ى به هێز بسه‌پێنێت، بۆیه کاتێ سه‌رۆکی پارتی ده‌ڵێت گۆڕانکاریی گه‌وره به‌ڕێوه‌یه، ئه‌وه گۆڕانکارییه گه‌وره‌که‌یه. پارتی هه‌موو سه‌رچاوه داراییه‌کانی هه‌رێمی کوردستان و سه‌روه‌ری خاکی کوردستانى خستۆته خزمه‌ت ئه‌و پرۆژه‌یه‌وه، که خۆی تیایدا له‌ناو ئه‌و کانتۆنه وه‌ک ده‌سه‌ڵاتدارێکی بێ رکابه‌ر جێگای بۆ ده‌که‌نه‌وه، پێیان وتووه دیموکراتیه‌ت و هه‌ڵبژاردن ومافه‌کانی مرۆڤ هیچ نین گوێیان پێمه‌ده!. مرۆڤ ده‌بێت بپرسێت، بۆچی نزیکبوونه‌وه‌ی روسیا و ئه‌مه‌ریکا له په‌که‌که هه‌یه؟ خۆ له‌به‌رچاوی ره‌شی کوردان نییه، به‌ڵکو بێ ئه‌وه‌ی یه‌ک سه‌رباز بجوڵێنن، ئه‌و پیلانه‌ی تورکیا تێکده‌شکێنن، داعش به‌ره‌و نه‌مان بردرا، ئه‌ردۆگان، سه‌ددام ئاسا، فرسه‌تی که‌می له به‌رده‌ستدا ماوه، دوور نییه ئینتحارێکی سیاسی بکات، گه‌لانی ناوچه‌که به تایبه‌تی کورد باجێکی قورس ده‌ده‌ن، به‌ڵام پیلانه‌که ده‌بێته هه‌ڵم.\nنیاز حامید له باره‌ى پارتیشه‌وه ده‌ڵێت: پارتی شه‌ریکێکی ئه‌و ئینتحاره سیاسییه، به به‌شداریکردنی له‌و هاوپه‌یمانییه شۆڤێنیه‌ی و فاشیه‌ی تورکیا و سعودیه و به‌عسییه‌کانی عێراق و به‌ناو سونه‌کان، کۆتایی به‌خۆی ده‌هێنێت و ده‌بێته رابردوو.\nله دواى سه‌رکه‌وتنى شه‌رڤانان له کوبانێ، دۆزى ره‌واى کورد چووه قۆناخێکى نوێوه له‌سه‌ر ئاستى نێوده‌وڵه‌تى، ئه‌وه نیشانى جیهان درا که ئێمه شه‌ڕ بۆ ئازادى و مرۆڤایه‌تى ده‌که‌ین، دواى ئه‌وه‌ش سه‌رکه‌وتنه مه‌زنه‌کانى شه‌رڤانان به‌سه‌ر چه‌ته‌کانى داعشدا، پاکردنه‌وه‌ى گوند و شارۆچکه‌کان له چه‌ته‌کانى داعش و چه‌ته‌کانى دیکه، دواهه‌مینیشیان رزگارکردنى شارى مه‌نبج، ئیتر ئه‌و فیداکاریى و رێکخراوه‌ییه‌ى شه‌رڤانان گه‌یشته لوتکه.\nئێستا زلهێزه‌کانى جیهان نایانه‌وێ ده‌ستبه‌ردارى شه‌رڤانانى ئازادى ببن، ته‌نانه‌ت زۆر کات بۆ راکێشانى سه‌رنجى هاوڵاتیانى وڵاته‌کانى خۆیان باسى ئه‌وه ده‌که‌ن که یارمه‌تى شه‌رڤانه کورده‌کان ده‌ده‌ن که شه‌ڕى چه‌ته‌کانى داعش ده‌که‌ن.\nرۆژنامه‌نووس ئه‌ریک شمیت، راپۆرتێکى بۆ رۆژنامه‌ى نیویۆرک تایمز نوسیوه، که له 21ى ئه‌یلولى 2016 بڵاوکراوه‌ته‌وه و په‌یجى (رۆژهه‌ڵاتی ناڤین) کردوویه‌تی به کوردی، باسى له‌وه کردوه، که ئه‌مریکا له هه‌وڵى ئه‌وه‌دایه هاوکارى زیاترى شه‌رڤانى کورد بکات.\nئه‌ریک شمیت نوسیویه‌تى: ئیداره‌ی ئۆباما خه‌ریکی دیراسه‌کردنی پلانێکی سه‌ربازییه بۆئه‌وه‌ی راسته‌وخۆ شه‌رڤانانی کوردی سوریا پڕچه‌ک بکات، که شه‌ڕی دژ به ده‌وڵه‌تی ئیسلامی ده‌که‌ن، ئه‌مه‌ش گۆڕانێکی گه‌وره‌ی سیاسیه که ئه‌گه‌ری هێرشکردنه سه‌ر گروپه تیرۆریستیه‌که خێرا ده‌کات، به‌ڵام ئه‌م هه‌نگاوه ده‌بێته هۆی هه‌ڵکشانێکی توندی بارگرژییه‌کانی نێوان تورکیا و ویلایه‌ته یه‌کگرتووه‌کان.\nله راپۆرته‌که‌دا ئاماژه بۆ ئه‌وه کراوه: "پلانه‌که له‌لایه‌ن ستافی ئه‌نجومه‌نی ئاسایشی نیشتیمانی له‌ژێر گفتوگۆدایه له ساته‌وه‌ختێک که سه‌رۆک ئۆباما هاوکاره‌کانی راسپاردووه دیراسه‌ی سه‌رجه‌م ئه‌و پڕۆپۆزه‌ڵانه بکه‌ن، که به هۆیانه‌وه ده‌کرێ شه‌ڕی دژ به ده‌وڵه‌تی ئیسلامی خێرا بکرێت. ئۆباما به هاوکاره‌کانی وتووه که ئه‌و ده‌خوازێت به‌رله‌وه‌ی ئۆفیسی سه‌رۆکایه‌تی به‌جێبهێڵێت ئۆپه‌راسیۆنی دژ ده‌وڵه‌تی ئیسلامی بۆ سه‌ر ره‌ققه‌ی پایته‌ختی دیفاکتۆی داعش له سوریا ده‌ستپێبکرێت. بڕیاردانی پڕچه‌ککردنی کوردانی سوریا بڕیارێکی قورس ده‌بێت بۆ ئۆباما، که له‌و نێوانه‌دا گیری خواردووه، به‌وه‌ی هه‌وڵده‌دات هاوسه‌نگی خواستی به‌رزی سیاسی و هه‌رێمایه‌تی تورکیا و کوردانی سوریا رابگرێت."\nئه‌وه‌ش خراوه‌ته‌ڕوو: راسته‌وخۆ پڕچه‌ککردنی کوردانی سوریا (رۆژئاڤا) بۆ یه‌که‌مین جار، هێزێک که کۆمانداره ئه‌مریکیه‌کان به کاریگه‌رترین هێزی زه‌مینیان ده‌بینن له شه‌ڕی مه‌یدانی دژ به ده‌وڵه‌تی ئیسلامی، ئه‌وه به‌هۆی ئه‌م هه‌نگاوه تازه‌وه بنه‌مایه‌کی پته‌و بۆ هێرشکردنه سه‌ر ره‌ققه داده‌نرێت، به‌ڵام پڕچه‌ککردنیان، هه‌روه‌ها په‌یوه‌ندییه‌کانی ئۆباما له‌گه‌ڵ سه‌رۆکی تورکی، ره‌جه‌ب ته‌یب ئه‌ردۆگان خراپتر ده‌کات. ویلایه‌ته یه‌کگرتووه‌کان و تورکیا زۆر به‌توندی ناکۆکن له‌گه‌ڵ یه‌کتری له‌سه‌ر شه‌رڤانه کورده‌کانی سوریا، ئه‌و هێزه‌ی که تورکیا به دوژمنی سه‌ره‌کی خۆی له سوریا ده‌یبینێت.\nراپۆرته‌که‌ى رۆژنامه‌ى نیۆرک تایمز به‌م شێوه‌یه به‌رده‌وام ده‌بێت: پلانه‌که به فلته‌ری فه‌رمانده‌ی ناوه‌ندیی پنتاگۆن تێپه‌ڕیوه، که سه‌رپه‌رشتی ئۆپه‌راسیۆنه سه‌ربازییه‌کانی ئه‌مریکا له رۆژهه‌ڵاتی ناوه‌ڕاست ده‌کات، پنتاگۆن داوای دابینکردنی چه‌کی سوک و ئازوقه بۆ کوردانی سوریا ده‌کات، له‌گه‌ڵ هه‌ندێ هاوکاری تر بۆ ئۆپه‌راسیۆنی دیاریکراو، به‌ڵام نه‌ک دابینکردنی چه‌کی قورسی وه‌ک چه‌کى دژه تانک یان چه‌کی دژه فڕۆکه.\nله راپۆرته‌که‌دا ئاماژه بۆ ئه‌وه کراوه: فه‌رمانده ئه‌مریکیه‌کان پلانی پڕچه‌ککردنی کوردانی سوریا وه‌ک پاداشتێک ده‌بینن، تاوه‌کو به‌رده‌وام بن له مانه‌وه‌یان له‌نێو که‌شتی شه‌ڕی دژ به ده‌وڵه‌تی ئیسلامی. جه‌نه‌ڕاڵ جۆزیف ڤۆتێل، سه‌رۆکی فه‌رمانده‌ی ناوه‌ند، ئاماژه‌ی به‌وه‌داوه، که ره‌نگه ئه‌و دۆخه ناله‌بار و شلۆقه سیاسی و سه‌ربازییه هه‌نگاونان به‌ره‌و گرتنه‌وه‌ی ره‌ققه هێواش بکاته‌وه. جه‌نه‌ڕاڵ ڤۆتێل وتویه‌تى: "ئێمه ده‌بێت رۆڵێکی سه‌رکردایه‌تی له‌نێوان هه‌ردوولادا بگێڕین، تورکه‌کان و کورده‌کان، هه‌روه‌ها به‌رده‌وام بین له تیشکخستنه سه‌ر تێکشکاندنی داعش".\nئه‌و رۆژنامه‌نووسه ئه‌وه‌شى نوسیوه: "ئه‌و شه‌رڤانه عه‌ره‌بانه‌ى که له‌ژێر سه‌رپه‌رشتی کورده‌کان شه‌ڕی دژ به ده‌وڵه‌تی ئیسلامی ده‌که‌ن، نزیکه‌ی 350 باری چه‌ک و ته‌قه‌مه‌نی له‌رێی ئاسمانه‌وه یان زه‌مینیه‌وه گه‌یه‌ندراوه‌ته ده‌ستیان، به‌ڵام له‌به‌ر دڵڕاگرتنی تورکیا، ویلایه‌ته یه‌کگرتووه‌کان راسته‌وخۆ خودی شه‌رڤانه کورده‌کانی پڕچه‌ک نه‌کردووه. به‌لای زۆر له شڕۆڤه‌کارانه‌وه پشتیوانی پنتاگۆن بۆ عه‌ره‌به‌کانی سوریا له بنه‌ڕه‌تدا بۆ یارمه‌تیدانی کوردانی سوریا بووه، که ویلایه‌ته یه‌کگرتووه‌کان به کاریگه‌رترین هێزی هاوپه‌یمانی خۆی و شه‌رڤانی به‌توانای بینیون، به‌ڵام پڕچه‌ککردنی کوردان به شێوه‌یه‌کی راسته‌وخۆ، ته‌نانه‌ت ئه‌گه‌ر بۆ ئۆپه‌راسیۆنی دیاریکراویش بێت، ئه‌وه هه‌ر به گۆڕانێکی گرنگی پراکتیکی و سیمبۆڵی داده‌نرێت."\nبه گوێره‌ى راپۆرته‌که، پێنج به‌رپرسیی باڵای ئه‌مریکی که گفتوگۆیه‌کی کورتیان له‌باره‌ی پڕۆژه‌که کردووه و به‌و مه‌رجه‌ی که ناویان نه‌هێنرێت، چونکه پلانه‌که هێشتا له‌ژێر پێداچوونه‌وه دایه، به‌ڵام ئه‌وه‌یان راگه‌یاندووه، که هه‌ر جۆره هاوکارییه‌کی راسته‌وخۆی کوردان، ئه‌وه ستراتیژییه‌تی تێکشکاندنی ده‌وڵه‌تی ئیسلامی پته‌وتر ده‌کات.\nهه‌ر به پێى ئه‌و راپۆرته، یه‌ک له ئامانجه پراکتیکیه‌کانی پلانه‌که ئه‌وه‌یه، که که‌ره‌سه و تفاق به کوردانی سوریا بدرێت دوای ئه‌وه‌ی که پێشه‌نگایه‌تی چه‌ندین شه‌ڕی سه‌ر سه‌ختیان دژ به ده‌وڵه‌تی ئیسلامی کرد له چه‌ند مانگی رابردوودا، که به شه‌ڕی نزیک سنووری نێوان سوریا و عێراق ده‌ستیان پێکرد، تا دوایین شه‌ڕییان له شاری ستراتیژی مه‌نبج، ئه‌و شاره‌ی که گروپه تیرۆریستیه‌که‌ی داعش ناوه‌ندی پێگه‌یاندنی سه‌دان چه‌کداری تازه‌یان تێدا کردبوه‌وه، شاره‌که ده‌رگای سه‌ره‌کی ئه‌و چه‌کداره راهێنراوانه بوون، که له‌رێی تورکیاوه ده‌گه‌ڕانه‌وه ئه‌وروپا.\nوه‌کو نیۆرک تایمز بڵاوى کرده‌وه‌ته‌وه: به‌رپرسانی ئه‌مریکی ده‌ڵێن له رووی سیاسییه‌وه، ئه‌و هاوکارییه راسته‌وخۆیه، هه‌روه‌ها هه‌وڵێک ده‌بێت بۆ هێورکردنه‌وه‌ی ئه‌و هه‌ستی په‌ستبوون و توڕه‌ییه‌ی کوردانى سوریا له‌به‌رامبه‌ر ئه‌مریکای هاوپه‌یمانیان بۆیان دروست بووه، له‌و کاته‌وه‌ی که تورکیا هێرشی کردووه‌ته سه‌ر جه‌رابلوس.\nراپۆرته‌که ئه‌وه‌شى وتووه: میدیای تورکی بڵاویان کرده‌وه که ئه‌ردۆگان ئه‌وه‌ی خستوه‌ته‌ڕوو، که وڵاته‌که‌ی له ئاماده‌باشیدایه تاوه‌کو له‌گه‌ڵ ویلایه‌ته یه‌کگرتووه‌کان به‌شداری تێکشکاندنی ده‌وڵه‌تی ئیسلامی بکات له ره‌ققه، به‌ڵام به‌رپرسه ئه‌مریکیه‌کان ئه‌و پێشنیازه‌ی تورکیایان به‌هه‌ند وه‌رنه‌گرتوه و وتویانه که ویلایه‌ته یه‌کگرتووه‌کان هێشتا له هه‌وڵی ئه‌وه‌دایه، که چۆن هێزه‌کان کۆبکاته‌وه بۆ به‌شداریکردنیان له شه‌ڕی زه‌مینی بۆ گرتنه‌وه‌ی ره‌ققه.\nکاتێک چه‌ته‌کانى داعش هێرشیان کرده سه‌ر شارى موسڵ، که دووه‌م گه‌وره‌ترین شارى عێراقه له دواى به‌غدادى پایته‌خت، له ماوه‌ى چه‌ند کاتژمێرێکدا ئه‌و شاره‌یان گرت، چونکه سه‌ربازانى سوپاى عێراق شه‌ڕیان نه‌کرد و هه‌ڵهاتن، ئه‌وه‌ش دواى ئه‌وه‌ى که چه‌ته‌کان له سوریا ناوچه‌یه‌کى فراوانیان گرتبوو.\nدواتر هێرشیان کرده سه‌ر شه‌نگال و مه‌خمور و تا نزیک شارى هه‌ولێر هاتن، ئه‌و پێشمه‌رگانه‌ى پارتى که له‌و سنورانه بوون، به بێ شه‌ڕ ئه‌و ناوچانه‌یان چۆڵ کرد و ئه‌وانیش وه‌کو سوپاى عێراق هه‌ڵهاتن، به‌و هۆیه‌وه داعش کۆمه‌ڵکوژى شه‌نگالى ئه‌نجامدا، که هه‌زاران پیاوى ئێزدى کوشت و هه‌زاران ژن و کچى ئێزدى گرت و دواتر له بازاڕه‌کانى موسڵ و ره‌قه کڕین و فرۆشتنى پێوه‌کردن، له ئێستادا زیاتر له سێ هه‌زار له‌و ئافره‌ته ئێزدیانه له ده‌ستى داعشدان.\nئه‌و کاته که‌س نه‌یده‌توانى له به‌رامبه‌ر داعش شه‌ڕ بکات و رووبه‌ڕووى چه‌ته‌کانى داعش ببێته‌وه، به‌ڵام شه‌رڤانانى کورد له رۆژئاوا و گه‌ریلاکانى کورد له چیاکانى کوردستانه‌وه هاتن و فریاى گه‌لى شه‌نگال و باشورى کوردستان که‌وتن و توانیان، نه‌ک هه‌ر پێش له چه‌ته‌کانى داعش بگرین، به‌ڵکو تێکیشیان بشکێنن، ئه‌وه وره‌ى دایه سوپاى عێراق و پێشمه‌رگه‌ش.\nبه‌ڵام له ئێستادا که باسى ئۆپه‌راسیۆنى کۆنترۆڵکردنه‌وه‌ى شارى موسڵ و شارى ره‌قه ده‌کرێت، زۆر لایه‌ن خۆیان ده‌که‌نه پاڵه‌وان و رۆڵى ئه‌و جه‌نگاوه‌رانه نابینن که سایکۆلۆژیاى ترسى داعشیان له رۆژهه‌ڵاتى ناوه‌ڕاست تێکشکاند.\nجه‌میل بایک، هاوسه‌رۆکى کۆما جڤاکى کوردستان که‌جه‌که، له وتارێکیدا که له رۆژنامه‌ى یه‌نی ئۆزگور پۆلیتیکا بڵاوکراوه‌ته‌وه، ده‌ڵێت: له‌و ماوه‌یه‌دا زۆر باسی ده‌ستپێکردنی هه‌ڵمه‌تی موسل و ره‌قه ده‌کرێ، زۆر له هێزه‌کان ئاماده‌ییان نیشانداوه بۆ به‌شداریکردن له‌و هه‌ڵمه‌ته، زۆر له‌وانه ده‌یه‌وێ ده‌ستکه‌وتی دیاریکراو به‌دیبێنن و مه‌رج بۆ به‌شداریکردنیان داده‌نێن، ئه‌و که‌سانه‌ی پێش دوو ساڵ له‌گه‌ڵ ناوهێنانی داعش ده‌له‌رزین و ئه‌و که‌سانه‌ی له‌گه‌ڵ ده‌رکه‌وتنی راگه‌یاندنی داعش هه‌ڵده‌هاتن، ئه‌مڕۆ ده‌ڵێن شه‌ڕی داعش ده‌که‌ین.\nجه‌میل بایک باس له‌وه ده‌کات: هێزه‌کانی گه‌ریلا رۆڵیان هه‌بوو له شکاندنی شکۆی داعش و ده‌رکردنیان له زۆر ناوچه، ۱۲ پاڵه‌وان له هێزه‌کانی گه‌ریلا له شه‌نگال رووبه‌رووی هه‌زاران چه‌ته‌ی داعش بوونه‌وه و داستانیان تۆمار کرد و سه‌لماندیان ئه‌وان وه‌ک ئه‌وانه نین که له ترسی داعش هه‌ڵاتن، به‌رگری کۆبانێ و شه‌نگال و ئه‌و سه‌رکه‌وتنانه‌ی شه‌رڤانانی کورد به‌ده‌ستیان هێنا ئه‌فسانه‌ی داعشی تێکشکاند و پلانه‌کانی ده‌وڵه‌تی تورکیای شکستپێهێنا، که چاوه‌ڕێى سه‌رکه‌وتنی داعشیان له کۆبانێ ده‌کرد.\nهاوسه‌رۆکى که‌جه‌که ده‌ڵێت: به‌رگری کۆبانێ و شه‌نگال ته‌نها شکستی داعش نه‌بوو، به‌ڵکو سنووری بۆ کاریگه‌ری داعش له‌سه‌ر جیهانی ئیسلامی دانا و پشتگیری له‌و رێکخراوه و چوونه ریزه‌کانی که‌مکرده‌وه، شکستی داعش بوێری به‌خشی به هه‌موو هێزه زیان لێکه‌وتووه‌کان به‌هۆی داعشه‌وه، سوپای عێراقیش دوای ئه‌وه توانی زۆر ناوچه له داعش وه‌رگرێته‌وه، هه‌روه‌ها ده‌رکردنی داعش له مه‌نبج بووه بڕینی رێگای داعشی نێوان ره‌قه و تورکیا و داعش له شه‌ڕی کۆبانێ و مه‌نبج چه‌ته هه‌ره باشه‌کانی له‌ده‌ستدا و به‌شێوه‌یه‌کی فراوان ووره‌یان له‌ده‌ستدا و شه‌ڕی داعش دوای ئه‌وه ئاسان بوو.\nجه‌میل بایک نوسیویه‌تى: که‌واته کێ هه‌موو ئه‌وانه‌ی به‌دیهێنا؟ ئه‌وانه شه‌رڤانانی کورد بوون، گومان له نیازی راسته‌قینه‌ی ده‌وڵه‌تی تورکیا له شه‌ڕی داعش ده‌کرێ، ده‌وڵه‌تی تورکیا به‌تایبه‌تی دوای رزگارکردنی مه‌نبج راستی شکستی داعشی بۆ یه‌کلابۆوه و چی تر توانای ئه‌وه‌ی نه‌بوو له رێگه‌ی داعشه‌وه سیاسه‌ته‌کانی له سوریا په‌ره‌پێبدا، بۆیه که‌وته چاندنی چه‌ته‌کانی خۆی له‌و ناوچانه‌ی له‌ژێر ده‌سه‌ڵاتی داعشدایه، دوای ئه‌وه‌ی تورکیا هه‌ستی کرد داعش به‌ره‌و له‌ناوچوون ده‌چێ، چه‌ته‌ی نوێی خسته گۆڕه‌پانه‌که بۆ ئه‌وه‌ی بیانگۆڕێته‌وه به چه‌ته‌کانی داعش، تورکیا ده‌یه‌وێ به‌شی له له‌ناوچوونی داعشی به‌رکه‌وێ و هه‌ڵوێستی وڵاتانی هاوپه‌یمانی نێوده‌وڵه‌تی دژی داعش مه‌ودای له پێش داعش کرده‌وه بۆ جێبه‌جێکردنی پلانه‌کانی.\nجه‌میل بایک که زۆر جار له رێگه‌ى نوسینه‌وه تێڕوانینه‌کانى خۆى و جوڵانه‌وه‌که‌ى ده‌خاته‌ڕوو، ده‌ڵێت: تورکیا له شه‌ڕی دووه‌می جیهانی به هه‌ماهه‌نگی له‌گه‌ڵ هیتله‌ر شه‌ڕی ده‌کرد، کاتێ بۆی روون بووه‌وه هیتله‌ر شکست دێنێ، خۆى دایه پاڵ هاوپه‌یمانی دژی فاشیزم، ئێستاش هه‌مان سیاسه‌ت په‌یڕه‌و ده‌کات، سیاسه‌تی نێوده‌وڵه‌تی له‌و رووه‌وه دووپێوانه‌یی پێوه دیاره.\nهاوسه‌رۆکى که‌جه‌که ئه‌وه‌شى خستوه‌ته‌ڕوو: داوا له هه‌موو هێزه نیشتمانی و دیموکراییه‌کان له سوریا ده‌که‌ین، که شه‌ڕی به‌رگری و رووبه‌رووبوونه‌وه‌ی دژی تورکیا فراوان بکه‌ن، سه‌باره‌ت به هه‌ندێ هه‌وڵیش بۆ دوورخستنه‌وه‌ی گه‌ریلا له شه‌ڕی موسڵ، هه‌موو که‌س ده‌زانێ ئه‌و لایه‌نانه کێ بوون که بوونه هۆی که‌وتنی شه‌نگال، ئه‌و که‌سانه‌ی خه‌ڵکی ته‌له‌عفه‌ر و شه‌نگال و موسڵیان راده‌ستی داعش کرد، ئێستا ده‌یانه‌وێ به‌شداری هه‌ڵمه‌تی له‌ناوبردنی داعش بن، ئه‌و هێزانه ده‌یانه‌وێ گه‌ریلا که له شه‌نگال و مه‌خموور و موسڵ و هه‌ولێر رووبه‌رووی داعش بویه‌وه، دووربخه‌نه‌وه، ئه‌و هێزانه‌ی که شه‌ڕی داعشیان نه‌کرد ده‌یانه‌وێ ئه‌و هێزانه‌ی شه‌ڕی داعشیان له سوریا و عێراق کرد، دووربخه‌نه‌وه، ئه‌وه ئاستی ئه‌خلاقییه له رۆژهه‌ڵاتی ناوه‌ڕاست.\n“ژن پێویستی بە شۆڕشێکی فیکریی و پەروەردەییە”\nمیدیا پێوستە بچێتە بەرەی هێزە ئازادییخواز و دیموکراتیخوازەکان\nفەرماندارێک: لە ئایندەدا بۆ رزگارکردنی موسڵ پێویستیان بە هەپەگە دەبێت\nدیار عەزیز شەریف: دیموكراسییه‌ت لەبەڕێوەبەرایەتى سیاسیی باشوور بوونى نەبووە\nخەزێنەی دەسەڵات و گواستنەوەی سەنگەرەکان..!\nخوێندنه‌وه‌یه‌كیتر بۆ سۆسیۆلۆژیایی باشووری كوردستان\nتیرۆرکردنی دوو ویداد، ویداد ئایدن و ویداد حسێن، هەمان تێگەیشتن و هەمان رەفتاری تیرۆریستانە


نه‌خواردنى ده‌ماري Anorexia Nervosa – سەنتەر و کلینیکی د.ئەفرام محمد حسن\nپسپۆري نه‌خۆشي ده‌رونى و راوێژكاري خێزانى و په‌روه‌رده‌يى.\nبڕێكى به‌رچاو له‌هه‌رزه‌كاران به‌تايبه‌تى كچان له‌جه‌سته‌ى خۆيان ڕازي نين زۆرجار حه‌ز به‌وه ده‌كه‌ن كێشيان كه‌م بێت. بۆيه په‌يڕه‌وى سستمێكى خواردنى تايبه‌ت ده‌كه‌ن بۆ دابه‌زاندى كێش له‌كاتێكدا ده‌شێت كێشي له‌شيان نه‌ك زۆر نه‌بێت به‌ڵكو له‌خوار ئاساييه‌وه بێت.\nترسي به‌رده‌وام له‌قه‌ڵه‌وى كه‌به‌دابه‌زاندى كێش ئه‌و ترسه كه‌م ناكات.\nدابه‌زاندى كێش بۆ كه‌متر له (15%) ى كێشي گونجاو بۆ ئه‌و تاكه به‌پێي ته‌مه‌ن و بالآ.\nڕوونه‌دانى سێ سوڕي مانگانه به‌دواى يه‌كدا.\nبه‌وه جياده‌كرێنه‌وه كه‌چالاكيان زۆره و خۆ ماندووده‌كه‌ن به‌ئاماده‌كرنى خۆراك به‌لآم له‌كاتى خواردندا كه‌م ده‌خۆن و نكوڵى له‌وه ده‌كه‌ن كه‌برسيان بێت زياتر بايه‌خ به‌خوێندن ده‌ده‌ن.\nده‌كرێن به‌دوو گروپه‌وه، گروپي يه‌كه‌م خواردن كه‌م ده‌خۆن بۆ دابه‌زاندى كێش واته خۆيان ده‌پارێزن له‌چه‌وري و شيرينيه‌كان ئه‌مه‌ش نزيكه‌ي له (60%) ى حاڵه‌ته‌كان ده‌بێت، گروپي دووه‌م خواردن زۆرده‌خۆن به‌تايبه‌تى له‌ئاهه‌نگ و بۆنه‌كاندا پاشان به‌ڕێگه‌ى دروست يان نادروست كێشي خۆيان داده‌به‌زێنن [ ڕێگه‌ى دروست وه‌ك وه‌رزش كردن، نادروست وه‌كو خۆ رشاندنه‌وه، به‌كارهێنانى حه‌بي سكچوون، حۆقنه‌كردن] ئه‌م گروپه‌ش له (40%) حاڵه‌ته‌كان پێكدێنن.\nبه‌هۆي ئه‌م سستمى نه‌خواردنه‌وه يان خواردن و به‌هه‌ڵه دابه‌زاندنى كێش تاك توشي گه‌لێك گرفت ده‌بێت:\nكۆئه‌ندامى سوڕان: دابه‌زينى فشاري خوێن، تێكچونى لێدانى دڵ، كه‌مبونه‌وه‌ى لێدانى دڵ، بچوكبونه‌وه‌ى قه‌باره‌ى دڵ، بچوكبونه‌وه‌ى سكۆله‌ى چه‌پي دڵ و گرفت له‌زمانه‌ى دوانى دڵدا.\nكۆئه‌ندامى هه‌رس: دره‌نگ به‌تاڵبونه‌وه‌ى گه‌ده، پوكانه‌وه‌ى گه‌ده، قه‌بزى.\nكوێره رژێنه‌كان و زينده‌چالاكيى:\nدواكه‌وتنى باڵغ بوون.\nنه‌مانى سوڕي مانگانه.\nدابه‌زينى پله‌ى گه‌رماى له‌ش.\nكه‌مى ئاستي سۆديۆم، پۆتاسيۆم، شه‌كر.\nگۆڕانكاري له‌كاري رژێنى په‌ريزاده [ غوده‌ى ده‌ره‌قي ].\nگورچيله: به‌ردى گورچيله.\nپێست: وشكبونى پێست، لاوازى موو و روتانه‌وه‌ى قژ، بوونى مووي لاوازى هاوشێوه‌ى مووى كۆرپه‌ى تازه له‌دايك بوو.\nكۆئه‌ندامى ده‌مار: پوكانه‌وه‌ى هه‌ندێك خانه‌ى مێشك كه‌ناوده‌برێت به‌درۆزنه پوكانه‌وه پاش گه‌ڕاندنه‌وه بۆ خواردن ئه‌و خانانه ده‌گه‌رێنه‌وه ئاستي جارانيان، نه‌خۆشي له‌چێوه ده‌ماره‌كاندا.\nخوێن: كه‌م خوێنى، كه‌مبونه‌وه‌ى خڕۆكه سپيه‌كان.\nپوكانه‌وه‌ى ئێسك و ماسولكه‌كان.\nبه‌پێ مانوه‌ڵي ده‌ستنيشانكردن و ئاماركردنى نه‌خۆشييه ده‌رونيه‌كان چاپي پێنجه‌م ئه‌م نه‌خۆشييه پۆڵين ده‌كرێت بۆ 4 جۆر:\nئاسان: ئه‌گه‌ر بارسته‌ى جه‌سته له 17 زياتر بێت.\nمامناوه‌ند: ئه‌گه‌ر بارسته‌ى جه‌سته له نێوان 16 بۆ 16.99 بێت.\nتوند: ئه‌گه‌ر بارسته‌ى جه‌سته له نێوان 15 – 15.99 بێت.\nزۆرتوند: ئه‌گه‌ر بارسته‌ى جه‌سته له‌خوار 15 وه بێت.\nهه‌ندێك له‌زانايان واى بۆ ده‌چن هۆكاري ئه‌م نه‌خۆشييه ده‌گه‌ڕێته‌وه بۆ ترس له‌په‌يوه‌ندى سێكسي و منداڵبوون بۆيه له‌ته‌مه‌نى هه‌رزه‌كاريدا سه‌رهه‌ڵده‌دات و تاك به‌وه‌ى خواردن ناخوات خۆي ده‌پارێزێت له‌باڵغ بوون و كاري سێكسي و منداڵ بوون.\nهه‌ندێك زاناى تر هۆكاره‌كه ده‌گه‌رێننه‌وه بۆ بوونى په‌يوه‌ندى سلبي له‌نێوان خواردن و كێشي له‌ش، تاك له‌و باوه‌ڕه‌دايه تاكه هۆكاري قه‌ڵه‌وى زۆر خۆريه و تاك له‌مێشكى خۆيدا رقي له‌خواردن ده‌بێته‌وه هه‌ست به‌دڵتێكه‌ڵهاتن و قێزكردنه‌وه له‌خواردن ده‌كات. ئه‌مه‌ش واي لێده‌كات خواردن نه‌خوات و ژيانى خۆي وا رابهێنێت كه‌خواردن گرنگ نيه و برسي نابێت.\nزانايان تێبينيان كردووه له‌وانه‌ى ئه‌م حاڵه‌ته‌يان هه‌يه ڕێژه‌يه‌كى زۆريان كێشه‌ى خێزانيان هه‌يه و له‌خێزاندا گه‌ڵێك كێشه و گرفت هه‌يه چاره‌سه‌ر نه‌كراوه بۆيه منداڵ يان هه‌رزه‌كار به‌م ڕه‌فتاره‌ى سه‌رنجى خێزان ڕاده‌كێشێت بۆ بابه‌تێكى تر دوور له‌كێشه سه‌ره‌كيه‌كه.\nتێبيني كراوه له‌نێوان دوانه‌ى يه‌ك هێلكه‌دا (65%) زياتره وه‌ك له‌دوانه‌ى دوو هێلكه‌دا (32%).\nتێبيني كراوه سه‌ره‌تاي سه‌رهه‌ڵدانى ئه‌م حاڵه‌ته له‌زۆربه‌ى كاته‌كاندا په‌يوه‌ندى هه‌يه به‌بوونى فشار وه‌كو له‌ده‌ست دان (مردنى يه‌كێك له‌ئه‌ندامانى خێزان)، بونى نه‌خۆشييه‌كى مه‌ترسيدار له‌خێزاندا، سه‌رنه‌كه‌وتن له‌كاردا يان له‌خوێندندا.\nيه‌كێكي تر له‌هۆكاره گرنگه‌كان ڕاگه‌ياندنه له‌ڕێگه‌ى نمايشكه‌رانى پۆشاكه‌وه و هه‌ندێك له‌ئه‌ستێره‌كانى ڕاگه‌ياندن و ئه‌كته‌ره‌كان و گۆرانى بێژه‌كان كه‌كێشي له‌شيان زۆر كه‌مه و ده‌چێته قاڵبي په‌شێويه ده‌رونيه‌كان به‌لآم له‌ڕاگه‌ياندندا وا نيشان ده‌درێت كه‌زۆر جوانه و سه‌رنج ڕاكێشه ئه‌مه‌ش وا له‌هه‌رزه‌كار ده‌كات سستمێكى خواردني توند له‌سه‌ر خۆي دابنێت بۆ دابه‌زاندنى كێش تاكو وه‌كو ئه‌وانى لێبێت.\nرازى نه‌بوون به‌و گۆڕانكاريانه‌ى له‌قۆناغى هه‌رزه‌كاريدا ڕووده‌دات يان توانج لێدان له‌لايه‌ن كه‌سانى تره‌وه سه‌باره‌ت به‌شێوازى جه‌سته‌ى ئه‌مه‌ش وا ده‌كات تاك به‌ره‌نگاري ئه‌و گۆڕانكاريانه بێته‌وه باشترين رێگه‌ش به‌بۆچونى ئه‌و نه‌خواردنه، تاكو جه‌سته‌ى گه‌وره نه‌بێت و گۆڕانكاريه فسيۆلۆژيه‌كانى هه‌رزه‌كاري ڕاگرێت.\nڕێژه‌ى بونى حاڵه‌ته‌كه:\nهه‌ندێك توێژينه‌وه باس (1/ 200) كه‌س ده‌كات و هه‌ندێك توێژينه‌وه‌ى تازه باس له (1%) ده‌كات و ئه‌گه‌ري بونى حاڵه‌ته‌كه له‌مێينه‌دا (5 – 15) ئه‌وه‌نده‌ي نێره. زياتره له‌ته‌مه‌نى هه‌رزه‌كاريدا سه‌رهه‌ڵده‌دات.\nخه‌واندنى نه‌خۆش له‌نه‌خۆشخانه ئه‌گه‌ر پێويستى كرد.\nپه‌يڕه‌وكردنى سسته‌مێكى خواردنى گونجاو تاكو تاك ده‌ست ده‌كاته‌وه به‌خواردن ئه‌گه‌ر خواردن نه‌خوات پێويسته سۆنده‌ى گه‌ده‌ى بۆ دابنرێت.\nبه‌كارهێنانى ده‌رمانى دژه‌خه‌مۆكي.\nچاره‌سه‌ري ده‌رونى له‌ڕێگه‌ى چاره‌سه‌رى تاكه‌كه‌سي به‌تايبه‌تى جۆري هزري و زانياري و خێزانى.\nرۆڵى توێژه‌رى ده‌رونى زۆر گرنگه‌و ده‌بێت له‌گه‌ڵ نه‌خۆشدا له‌مه‌ر ئه‌م بابه‌تانه بدوێت:\nمه‌ترسيه‌كانى كێش كه‌مى و نه‌خواردن.\nفشاره رۆشنبيريه‌كانى په‌يوه‌ندار به‌كێشى له‌ش و خواردن.\nپه‌يوه‌ست بوون به‌سستمێكى خواردنى دروست و لانه‌دان لێي. هێدى هێدى زيادكردنى بڕو جۆري خۆراك.\nپلان دانان بۆ گه‌يشتن به‌كێشي ئاسايي.\nهه‌وڵدان بۆ گۆرينى ئه‌و بيره هه‌لآنه‌ى نه‌خۆش هه‌يه‌تى له‌مه‌ر خواردن و كێشي له‌ش.\nگفتوگۆكردن له‌مه‌ر بابه‌ته په‌يوه‌نداره‌كان وه‌ك رێزنان له‌خود، خه‌مۆكى، كاروپيشه، خێزان و تێروانينيان بۆ نه‌خۆشه‌كه، باڵغبوون و سوڕي مانگانه. گه‌لێك بابه‌تى تر كه‌ده‌شێت له‌حاڵه‌تێكه‌وه بۆ حاڵه‌تێكى تر برێك جياوازى هه‌بێت.\nڕاهێنانى بۆ رێگرتن له‌دووباره نوشست پاش ته‌واوبونى به‌رنامه‌ى چاره‌سه‌ر.\nگه‌ر چاره‌سه‌ر نه‌كرێت نزيكه‌ى له (10% – 15%) يان ده‌مرن.\nگه‌ر چاره‌سه‌ري گونجاوى بۆ بكرێت ئاينده‌يان به‌پێي سسته‌مى سێ يه‌ك ده‌بێت (واته سێ يه‌كيان به‌ته‌واوى چاكده‌بنه‌وه، سێ يه‌كى تريان نيمچه چاكبونه‌وه، و ئه‌وي تريان ده‌بێته حاڵه‌تێكى درێژخايه‌ن).\nئه‌و فاكته‌رانه‌ى ئاينده‌ى تاك خراپ ده‌كه‌ن:\nئه‌گه‌رحاڵه‌ته‌كه درێژخايه‌ن بێت.\nئه‌گه‌رحاڵه‌ته‌كه له‌ته‌مه‌نێكى دره‌نگتردا ده‌ربكه‌وێت.\nهاوشان بێت له‌گه‌ڵ نيشانه‌ى بوليميا(واته خۆي برشێنێته‌وه يان ده‌رمانى ڕه‌وانى به‌كاربێنێت)\nدڵه‌ڕاوكێ كاتێك له‌گه‌ڵ كه‌سانى تردا خواردن بخوات.\nبڕێكى زۆر له‌كێشى له‌شى له‌ده‌ست دابێت.\nلاوازى په‌يوه‌ندى باوان يان بوونى كێشه له‌و په‌يوه‌نديه‌دا.\nزۆر گرنگه بۆ كه‌سوكاري نه‌خۆش و پزيشك په‌له‌نه‌كه‌ن به‌وه‌ى بڕێكى زۆر خواردن بده‌نه نه‌خۆش به‌ڵكو ده‌بێت به‌پێي سستمێكى ڕاست و زانستيانه وورده وورده بڕي خۆراكه‌كه زياد بكرێت چونكه وه‌ك له‌پێشه‌وه باسمان كرد ئه‌م كه‌سانه دڵيان بچوك ده‌بێته‌وه‌و لاواز ده‌بێت و زينده‌چالاكيه‌كانى له‌شيان خاوده‌بێت بۆيه ئه‌گه‌ربڕێكى زۆر خواردنيان بدرێتى ده‌شێت دڵيان تواناى كاري پێويستى نه‌بێت توشي گه‌ڵێك گرفتى نوێ ببن.\nزۆر گرنگه بۆ پزيشك و كه‌سوكاري نه‌خۆش بزانن كه‌خه‌واندنى نه‌خۆش له‌نه‌خۆشخانه جۆرێك نيه له‌سزا به‌ڵكو به‌شێكه له‌چاره‌سه‌ر و ده‌بێت ئه‌م ڕاستيه بگه‌يه‌ننه نه‌خۆش.\nئه‌م حاڵه‌ته وه‌ك سه‌رجه‌م حاڵه‌ته ده‌رونيه‌كانى تر به‌هيچ جۆرێك به‌هه‌ڕه‌شه‌و لێدان چاره‌سه‌ر ناكرێت.\nPrevious: Previous post: زۆرخه‌وي Hypersomnia\nNext: Next post: فره‌خواردنى ده‌ماري Bulima nervosa


بەناوبانگترین شەمشەمەکوێرەکان لە مێژوودا چین؟ - بابەت بابەت - چیرۆک\nچۆن تاگینی شیرین دروست بکەین\nدیڤا لە کوێیە\nماڵ ⁄ چیرۆک ⁄ چیرۆكی جیهانی ⁄ بەناوبانگترین شەمشەمەکوێرەکان لە مێژوودا چین؟\nبەناوبانگترین شەمشەمەکوێرەکان لە مێژوودا چین؟\nچیرۆکی مشک و شێر\nچیرۆکی موعه ت بن جه به ل\nزۆر لەو ڕووداو و ڕاستیانەی کە لەگەڵ خەڵک ڕوویان داوە ، بە درێژایی کات ، کراون بە پەند و حوکم لە نێو خەڵک ، چ بۆ ئەوەی دەرس لە ئەزموونی ئەوانی دیکە بدەن ، چ وەک خوتبەی پەیڕەوکردن و هەندێک پەند و حوکم لە فراوانترین دەرگاکانییەوە خەڵک یان مەبەستی مێژوویان ناساندوە ، کە تا ئەمڕۆ ناویان نەمرکراوە .\nبازرگانی وەک ( و بە نۆستالجیایەکی شاراوەوە ) دەکات ، لە زۆر چیرۆکی نائومێدی و ڕەنگە دابەزودانەوە ، هەروەها دەوتران بۆ دۆڕێن یان بڵێین نەبراوە ، بۆ چوونە ناو ڕووناکی نۆستالجیا و ناوبانگ وەرگرتن لە کۆنەوە بۆ ڕۆژی ئێستا .\nچیرۆکی ئەم پەندە باس لە پیاوێک دەکات بەناوی حەنین ، کە کاری کۆبێری دەکرد ، واتە لە پیشەسازی پێڵاودا ، ڕۆژێک دەچێتە ناو دوکانەکەی پیاوێک کە عەرەب بوو ، بەنیاز بوو پێڵاوی ( خەف ) بکڕێت ، جارێکیش پرسیاری لە نرخەکەی کرد و نۆستالجیای گیرفانی کرد ، . تا ئەم عەرەبە دەست بە سەودا کردن دەکات بۆیە دەمەدەمەدەمەلەیەکی توندی زارەکی لە نێوانیاندا دروست بوو و ئەم دەربڕینە بە سوکایەتی و نەفرەت دەست پێدەکات بۆیە نۆستالجی نەبوو بەڵکو تووڕەییزۆر تووڕە بوو و لەبەر ئەوە ڕەتنەکردنەوەی دەربڕینەکەی لە ئەنجامی ئەم دەمەدەمەدەمەدا دەفرۆشت، تا لە نۆبەی ئەودا سەرلێشێواو بێت، وشەکانی نەفرەت زیاد دەکات و وشەی نەفرەت کردن زیاد دەکات و لە بەرامبەردا ئەو دەربڕینە نافرۆشە لە ئەنجامی ئەم دەمەدەمە، بۆ ئەوەی لە نۆبەی خۆیدا سەرلێلێبشێت، وشەی نەفرەت کردن زیاد دەکات و وشەی نەفرەتکردن زیاد دەکات و بەو شێوەیەش ئەو ڕەتنەکردنەوەی دەربڕینەکەی لە ئەنجامی ئەم دەمەدەمەدا، بۆ سەر لێشێوان لە سوڕی خۆیدا، وشەی نەفرەتکردن زیاد دەکات و وشەی نەفرەتکردن زیاد دەکات و بۆیە ئەو ڕەتنەکردنەوەی دەربڕینەکەی لە ئەنجامی ئەم دەمەدەمەدا، بۆ سەرلێلێشێوان لە سووڕی خۆیدا، وشەی نەفرەتی زیاد دەکات و وشەی نەفرەت ی زیاتر دەکات و لەبەر ئەوە ڕەتنەکردنەوەی دەربڕینەکەی لە ئەنجامی ئەم دەمەدەمەدا، بۆ ئەوەی لە نۆبەی خۆیدا سەرلێلێبشێت، وشەی نەفرەت ی ی زیاتر دەکات، وشەی نەفرەتی زیاد دەکات، بۆیە تووڕەیی زۆر تووڕە بووە، لەبەر ئەوە ڕەتنەکردنەوەی دەربڕینەکە لە ئەنجامی و سوکایەتیبەزۆر بەقسەی بێبایەخ گوناە دەکات و پاشان دوور ئەکەوێتەوە .\nلە ئەنجامی مەیلی نۆستالژیکی لە دەربڕینەوە تەنیا بڕیاری تۆڵەکردنەوەی بۆ دا و پێچوانەوەی بە شاراوەیی دەبات و بە سەر ڕێگایەکدا دەڕوات کە پێش عەرەب دەکەوێت ، یەکێک لە نادیارەکان فڕێ دەدات و دوای دووریەکی نزیک خلیسکێنەکەی تر فڕێ دەدات و خۆی دەشارێتەوە تا ئەو کاتەی کە دێت سەیری ئەو دەربڕینە دەکات چی دەکات و خلیسکێنەکە دەدۆزێتەوە .\nکە دەربڕینەکە گەیشتە شوێنەکە ، یەکێک لە شاراوەکانی دۆزیەوە ، ئەویش هەڵگیراو قسەی لەگەڵ خۆی کرد و گوتی ئەم نەعلوەک ئەو نەعلوایە کە بە نیازبووم لە حەنینی نەفرەتی بیکڕم ، بەڵام یەک نەعل هیچ سوودێکم پێنابەزێت ، بۆیە فڕێی دەدات و درێژە بە گەشتەکەی دەدات ، تا لە دوای دووریەک سەرسام بێت کە لەگەڵ یەکەیدا پیاسەی کردووە دەربڕینەکەی بە جێ هێشت و گەڕایەوە بۆ ئەوەی ئەو نەعلەی کە یەکەم جار بینیی بیباتەوە ، بەڵام نەیدۆزییەوە . دزرابوو\nئەو بە هیچ شتێک ەوە ناگەڕێتەوە بۆ ماڵ جگە لەم خلیسکەیە و کاتێک پرسیار لە باری سەفەرەکەی دەکات ، لە وەڵامدا دەڵێت : ” بە حەشارگەیەکی نۆستالژیگەڕاوەوە گەڕامەوە ” ، بەم شێوەیە شوڕشێکی نۆستالژی وەک زۆر نائومێدی و هەروەها بۆ بەدکاری و لە دەستدانی ئەوەی دەبوو بیپارێزێین و ئەگەر ئارەزووی گوندێک نەبوایە دەیکڕی ، ئەوا زۆر بزر و بزر دەبوو .\nبابەتبەناوبانگترین شەمشەمەکوێرەکان لە مێژوودا چین؟چیرۆک\nدەرھێنەری زنجیرە درامای “سەراب بە دیاری كراوه بۆ رۆحی کێ سوپاسی كێ ئه‌كات


رێباز حه‌ملان: هیچ رێگرێك ناتوانێت هه‌نگاوی حكومه‌ت بۆ چاكسازی خاو بكاته‌وه - رۆژنامه‌ی خه‌بات\nرێباز حه‌ملان: هیچ رێگرێك ناتوانێت هه‌نگاوی حكومه‌ت بۆ چاكسازی خاو بكاته‌وه\nله كانونی دووه‌م 12, 2021\nسبه‌ی حكومه‌تی هه‌رێمی كوردستان به سه‌رۆكایه‌تی مه‌سرور بارزانی، سه‌رۆك وه‌زیرانی هه‌رێم كۆده‌بێته‌وه. پرسی داڕشتنی بودجه‌ی (2021)ی هه‌رێمی كوردستان یه‌كێكه له ته‌وه‌ره سه‌ره‌كییه‌كانی ئه‌و كۆبوونه‌وه‌یه. “رێباز حه‌ملان”، یاریده‌ده‌ری سه‌رۆكی حكومه‌ت رایگه‌یاند، هه‌نگاوی چاكسازی “زۆر گه‌وره” ده‌نرێن و هیچ شتێك حكومه‌ت له چاكسازییه‌كان سارد ناكاته‌وه.\nرێباز حه‌ملان بۆ (کوردستان ٢٤) زۆر له ورده‌كارییه‌كانی تایبه‌ت به دارایی و چاكسازی له كه‌رته گشتییه‌كانی حكومه‌تی خسته‌ڕوو.\nدوای حه‌وت ساڵ كابینه‌ی نۆیه‌م بودجه داده‌ڕێژێت\nله سه‌ره‌تای (2014)ه‌وه، كاتێك حكومه‌تی “نوری كامل مالكی” سه‌رۆك وه‌زیرانی ئه‌و كاتی عێراق، بودجه‌ی هه‌رێمی كوردستانی بڕی، ئیدیی هه‌رێمی كوردستان هیچ پڕۆژه‌یاسایه‌كی بودجه‌ی نه‌بووه. ئه‌مه یه‌كه‌مجاره له دوای حه‌وت ساڵ كابینه‌ی نۆیه‌م، پڕۆژه‌یاسایه‌كی تایبه‌ت به بودجه ئاماده ده‌كات و ره‌وانه‌ی په‌رله‌مانی كوردستانی ده‌كات بۆ ئه‌وه‌ی له‌وێ تاوتوێ بكرێت و په‌سند بكرێت.\n“رێباز حه‌ملان”، له‌و باره‌یه‌وه گوتی: “كابینه‌ی نۆیه‌م، خه‌رجی و داهات و كۆی ئه‌و كێشه‌كه‌ڵه‌كه‌بووانه‌ی به‌رۆكی هه‌رێمیان گرتووه و ناوه‌ڕۆكی چاكسازییه‌كانی له چوارچێوه‌ی پڕۆژه‌یاسای بودجه‌دا داده‌ڕێژێت و ره‌وانه‌ی په‌رله‌مانی ده‌كات”.\nگوتیشی: “سه‌رجه‌م داهاته‌كانی ناوخۆ به داهاتی نه‌وت و داهاتی نانه‌وتییه‌وه و كۆی قه‌رزه‌كان و كۆی خه‌رجییه‌كان بۆ خه‌ڵكی كوردستان روون ده‌كرێنه‌وه”.\nباسی له‌وه‌شكرد، له بودجه‌كه‌دا خه‌رجییه باڵاكانی وه‌ك كڕینی كاره‌با، خه‌رجی ته‌ندرووستی، خه‌رجی بواره‌كانی كشتوكاڵ و ناوخۆ و سه‌رجه‌م خه‌رجییه‌كانی دیكه‌ی ئه‌ستۆی حكومه‌ت روون ده‌كرێنه‌وه.\nگوتیشی: بودجه‌كه شه‌فافانه ده‌خرێته‌ڕوو. بۆ ئه‌وه‌ی خه‌ڵك بزانێت داهات چه‌نده و خه‌رجی چه‌نده و مایه‌ی نه‌وت چه‌نده.\n“رێباز حه‌ملان”، ئاشكرایكرد، كابینه‌ی نۆیه‌م بڕیاری داوه، قۆناغی رابردوو تێپه‌ڕێنێت و پێ بنێته قۆناغێكی نوێوه. كه قۆناغی “واقیعییه”.\nیاریده‌ده‌ری سه‌رۆكی حكومه‌ت گوتی: ساڵانی رابردوو به هۆی ئه‌و ره‌وشه‌ی هه‌بوو، بودجه ئاماده نه‌ده‌كرا، چاوه‌ڕێی به‌غدا بووین، به‌ڵام ئه‌مڕۆ مه‌سرور بارزانی، سه‌رۆكی حكومه‌ت به هه‌مووانی وت، كه پێویسته چیدیكه چاوه‌ڕێی پشكی هه‌رێم له یاسای بودجه‌ی عێراق نه‌كرێت و خۆمان بودجه‌یه‌كی واقیعی ئاماده بكه‌ین، كه بگونجێت له‌گه‌ڵ داهات و خه‌رجی خۆمان و هاووڵاتیانمان بزانن كه‌ی مووچه وه‌رده‌گرن و حكومه‌ته‌كه‌یان چه‌ند داهاتی هه‌یه و خه‌رجییه‌كانی چین.\nگوتیشی: شاندی هه‌رێم دوو هه‌فته له به‌غدا بوو، له‌سه‌ر بودجه‌ی (2021)ی عێراق رێككه‌وتووین، ئه‌گه‌ر ئه‌وان رێككه‌وتنه‌كه جێبه‌جێ بكه‌ن، به‌ڵام له‌سه‌ر بڕیاری سه‌رۆك وه‌زیرانی هه‌رێم، ئێمه چیدیكه چاوه‌ڕێی ئه‌وان ناكه‌ین، ئه‌و بودجه‌یه‌ی داده‌نرێت له‌سه‌ر ئه‌و بنه‌مایه ده‌بێت، كه هه‌رێمی كوردستان پشت به خۆی ببه‌ستێت. ئه‌و كات ئه‌گه‌ر به‌غدا پشكی هه‌رێمی ره‌وانه كرد، ده‌بێته پشتیوانێكی گه‌وره بۆ هه‌رێم و له ئاوه‌دانكردنه‌وه و خۆشگوزه‌رانی خه‌ڵكی خۆمان خه‌رجی ده‌كه‌ین.\nچه‌ند ره‌وانه‌ی هه‌رێم ده‌كرێت\nیاریده‌ده‌ری سه‌رۆكی حكومه‌ت ئاماژه‌ی به خاڵێك كرد، كه پێی “گرنگ” بوو خه‌ڵك بیزانێت و گوتی: له (2019) بودجه‌ی عێراق (133) ترلیۆن دینار بوو، به‌ڵام به‌غدا (116) ترلیۆنی له خه‌رجی راسته‌قینه، به‌كارهێنا و به‌وه‌ش پشكی هه‌رێمی كوردستان له‌و بڕه دانراو كه‌مبوویه‌وه. ئه‌مساڵیش (164) ترلیۆن دینار وه‌ك بودجه دیاركراوه، به‌ڵام مه‌رج نییه ئه‌و بڕه خه‌رج بكرێت، بۆیه له باشترین حاڵه‌تدا ره‌نگه پشكی هه‌رێم بۆ ته‌واوی ئه‌مساڵ بگاته (9) ترلیۆن دینار.\nژماره‌ی راسته‌قینه‌ی مووچه‌خۆرانی هه‌رێم\nله نێوان هه‌ولێر و به‌غدادا ناكۆكی له باره‌ی ژماره‌ی مووچه‌خۆران هه‌یه. له به‌غدا خانه‌نشینان له لیستی مووچه‌خۆراندا نین و ئه‌وه‌ش ژماره‌ی راسته‌قینه‌ی مووچه‌خۆران به‌راورد به هه‌رێم كه‌م پیشان ده‌دات.\nهه‌رچی له هه‌رێمی كوردستانه، به هۆی نه‌بوونی سندووقی خانه‌نشینییه‌وه فه‌رمانبه‌ر و خانه‌نشین و واریسی شه‌هید و ئه‌نفالكراو و زیندانیانی سیاسی و پله‌تایبه‌ته‌كان سه‌رجه‌میان وه‌ك “مووچه‌خۆر” هه‌ژمار ده‌كرێن.\n“رێباز حه‌ملان” رایگه‌یاند، به‌غدا دان به (682) هه‌زار فه‌رمانبه‌ر له هه‌رێمی كوردستاندا ده‌نێت و ته‌نیا له‌سه‌ر بنه‌مای ئه‌و ژماره‌یه مامه‌ڵه ده‌كات، له كاتێكدا له هه‌رێمی كوردستان ژماره‌ی مووچه خۆران زۆر له‌و ژماره‌یه زیاتره.\nهه‌روه‌ها گوتی: ئێمه (1) ملیۆن و (260) هه‌زار مووچه‌خۆرمان هه‌یه. (100) هه‌زاری كه‌سوكاری شه‌هیدانن. (108) هه‌زار خانه‌نشینن و له‌و ژماره‌یه‌ش ته‌نیا (%60)ی خانه‌نشینی مه‌ده‌نین و (%40)ی سه‌ربازی و ئه‌منین. (159) هه‌زار كه‌س له تۆڕی چاودێری كۆمه‌ڵایه‌تی مووچه‌یان هه‌یه و ئه‌مانه‌ش هه‌مووی ئاستی خه‌رجییه‌كانیان هه‌ڵكشاندووه.\nروونیشیكرده‌وه، بۆ هه‌ر مانگێك حكومه‌تی هه‌رێمی كوردستان پێویستی به (755) ملیۆن دۆلار هه‌یه بۆ مووچه.\nداهاتی هه‌رێم چه‌نده\nسه‌باره‌ت به داهاتی هه‌رێمی كوردستان، “رێباز حه‌ملان”، ئاشكرایكرد، ئێستا به هۆی ئاساییبوونه‌وه‌ی هاتوچۆ له ده‌روازه سنوورییه‌كان و ئه‌و جموجۆڵه بازرگانییه‌ی له ئارادایه داهاتی مانگانه‌ی نانه‌وتی له هه‌رێم ده‌گاته (200) ملیۆن دۆلار و داهاتی نه‌وتیش ده‌گاته (220) ملیۆن دۆلار. ئه‌گه‌ر نرخی نه‌وتیش هه‌ڵكشێت بێگومان ئه‌و داهاته زیاتر ده‌بێت. له‌گه‌ڵ ئه‌وه‌شدا پێویسته بوترێت ئێمه هه‌میشه به (11) دۆلار كه‌متر له نرخی “برێنت” نه‌وتی خۆمان ده‌فرۆشین.\nگوتیشی: به كۆكردنه‌وه‌ی داهاتی نه‌وت، گومرگ، رسوومات، باج و ته‌واوی داهاته‌كانی دیكه، ژماره‌یه‌ك ده‌ستنیشان ده‌كرێت و له‌سه‌ر بنه‌مای ئه‌و ژماره‌یه، پڕۆژه‌ی بودجه‌ی هه‌رێمی كوردستان داده‌ڕێژرێت.\nسه‌باره‌ت به ره‌وشی ده‌روازه سنوورییه‌كان و هه‌وڵه‌كانی كابینه‌ی نۆیه‌م بۆ بنبڕكردنی دیارده‌ی قاچاغچێتی له‌و سنوورانه، “رێباز حه‌ملان” گوتی: وه‌زیرانی پێشمه‌رگه و ناوخۆ رایانگه‌یاندووه، هێزی هاوبه‌ش و تایبه‌تیان ئاماده‌كردووه و چاوه‌ڕێ ده‌كرێت داواكاری گشتیی فه‌رمانی جووڵاندنی ئه‌و هێزه ده‌ربكات بۆ ئه‌وه‌ی بچنه ده‌روازه سنوورییه‌كان و كۆتایی به دیارده‌ی قاچاغچێتی و به‌هه‌ده‌ردانی سامانی گشتیی و گه‌نده‌ڵی له‌و ده‌روازانه بهێنرێت.\nكه‌ی مووچه ده‌درێت\nیاریده‌ده‌ری سه‌رۆكی حكومه‌ت بۆ كاروباری دارایی، رایگه‌یاند، ئه‌مڕۆ سه‌رۆكی حكومه‌ت له كۆبوونه‌وه‌ی ئەنجومەنی باڵای ئابووری هەرێمی کوردستان، هه‌مووانی راسپارد ژماره‌یه‌كی ورد دیار بكرێت بۆ ئه‌وه‌ی خه‌ڵك بزانێت كه‌ی مووچه‌ی وه‌رده‌گرێت، سی رۆژ جارێكه، چل رۆژ جارێكه یاخود چه‌ند وه‌رده‌گرێت؟ ئه‌وه‌ش وه‌زاره‌تی دارایی په‌یوه‌ندیداره و ئه‌و پرسه روون ده‌كاته‌وه.\n“هه‌نگاوی چاكسازی به‌رده‌وام ده‌بن. هه‌نگاوی گرنگ به‌ڕێوه‌یه. ئه‌وه‌ی مووچه‌ی زیادی وه‌رگرتووه، لێی وه‌رده‌گیرێته‌وه. ئه‌وانه‌ی له تۆڕه كۆمه‌ڵایه‌تییه‌كان بۆ دژایه‌تی ده‌نگیان زوڵاڵه و خۆیان سوودمه‌ندن له مووچه‌ی ناشایسته، لێیان ده‌بڕدرێت”، ئه‌مانه ده‌قی قسه‌كانی یاریده‌ده‌ری سه‌رۆكی حكومه‌تی هه‌رێمن بۆ كاروباری دارایی.\nئه‌و زیاتر دواو گوتی: له‌سه‌ر فه‌رمانی سه‌رۆك وه‌زیران، میلاكاتی فه‌رمانگه و وه‌زاره‌ته‌كان رێكده‌خرێته‌وه. قه‌باره‌ی حكومه‌ت بچووك ده‌كرێته‌وه. گرنگترین چاكسازیش له كه‌رتی نه‌وت ده‌كرێت و سه‌رۆك وه‌زیران خۆی وتی: ده‌بێت گه‌وره‌ترین و گرنگترین چاكسازی له كه‌رتی نه‌وتدا بكرێت و به گرێبه‌سته‌كانی نه‌وت و كێڵگه نه‌وتییه‌كان و شێوازی فرۆشتنی نه‌وتدا ده‌چینه‌وه.\nدووپاتیكرده‌وه، هه‌ریه‌ك له پارتی دیموكراتی كوردستان و یه‌كێتی نیشتمانی كوردستان و بزووتنه‌وه‌ی گۆڕان، كه سێ لایه‌نی سه‌ره‌كی و پێكهێنه‌ری حكومه‌ت، زۆرترین كێشه‌كان له ئه‌ندامانی ئه‌م حزبانه‌ن و ده‌بێت ئه‌وان خۆیان پشتیوانی چاكسازییه‌كانی حكومه‌ت بن و له پێناو به‌رژه‌وه‌ندی گشتیی هاووڵاتیانی كوردستان ده‌ستبه‌رداری به‌رژه‌وه‌ندی تایبه‌تی ببن.\nگوتیشی: كابینه‌ی نۆیه‌م ناوه‌ستێت و هیچ رێگرییه‌ك ناتوانێت هه‌نگاوه‌كانی حكومه‌ت له بواری چاكسازی خاو بكاته‌وه.\nبابه‌تی پێشوو رۆژنامه‌ی خه‌بات 13-01-2021 ژماره 6070\nبابه‌تی دواتر كامێلا هریچینكۆ: شانازی بەوەدەكەم لە 2018 ناسناوی ئەورووپا و لە 2019 ناسناوی جیهانم بەدەستهێنا\nپەیامی سەرۆك بارزانی بە بۆنەی ڕۆژی ڕۆژنامەگەریی كوردی\nبەناوی خودای بەخشندە و میهرەبان بە بۆنەی سەد و بیست و سێیەمین ساڵیادی دەرچوونی یەكەمین ڕۆژ…\nگوته‌بێژی حكومه‌تی هه‌رێمی كوردستان: هیچ بوونێكی ئیسرائیلی یان سه‌نته‌رێكی ئیسرائیلی له هه‌رێمی كوردستان بوونی نییه\nجوتیار عادل، گوته‌بێژی حكومه‌تی هه‌رێمی كوردستان له ڕوونكردنه‌وه‌یه‌كدا ڕاپۆرتێكی كه‌ناڵی…\n977 كه‌سی دیكه له‌هه‌رێمی كوردستان تووشی كۆڕۆنابوون و 9 كه‌سیش گیانیان له‌ده‌ستدا\nوه‌زاره‌تی ته‌ندروستی هه‌رێمی كوردستان بڵاوی كرده‌وه: له24 كاتژمێری رابردوودا977 كه‌سی د…\nپه‌رله‌مانتاری عێراق عه‌دنان ئه‌سه‌دی به كۆرۆنا كۆچی دواییكرد


کوردیپێدیا - ل سالەکێ 1240 تەنێن کەرستەیان ل دەرگەهێ ئیبراهیم خەلیل هاتینە زڤراندن\n📊 ل سالەکێ 1240 تەنێن کەرستەیان ل دەرگەهێ ئیبراهیم خەلیل هاتینە زڤراندن | پۆل: ئامار و راپرسی | زمانی بابەت: 🏳 کرمانجی - کوردیی باکوور\nل سالەکێ 1240 تەنێن کەرستەیان ل دەرگەهێ ئیبراهیم خەلیل هاتینە زڤراندن\nبەشێ راگەهاندنا کۆمەلگەها دەرگەهێ نێڤدەولەتیێ ئیبراهیم خەلیلئیبراهیم خەلیل دا دیارکرن کو، ل سالا 2017ێ لژنەیا ژناڤبرنێ 1240 تەنێن کەرستەیێن جودا زڤراندینە یان ژناڤبرینە و هەر دسالەکێ دا پترى ئێک ملیۆن گەشتیاران ژى هاتنوچۆن ژ ڤى دەرگەهى کرینە.\nد راپۆرتا سالانەیا بەشێ راگەهاندنا کۆمەلگەها نێڤدەولەتیێ ئیبراهیم خەلیل، کو دانەیەک بۆ دواڕۆژ هاتییە هنارتن هاتییە کو پار ب شێوەیەکێ گشتى 1 ملیۆن و 321 هزار و 995 رێڤینگان ژ ڤى دەرگەهێ سنۆرى هاتنوچۆن کرییە کو هەلگرێن پاسپۆرێن ئیراقى و تورکى و جوراوجۆر بووینە کو ژوان 677344 رێڤینگ هاتینە ناڤ هەریمێ و 635651 رێڤینک ب رێکا دەروازەێ ئیبراهیم خەلیل چۆینە وەلاتێ تورکیا.\nزێدەتر هاتییە کو بنگەهێ ساخلەمیێ ل کۆمەلگەهێ 7495 تەن و 789 کیلۆ کەرستەیێن جوراوجۆر زڤراندینە و تاقیگەها کەرستەیێن ئاڤاهیان 250 تەن و 400 کیلۆ ژ کەرستەیێن ئاڤاهیان زڤراندینە و گەرەنتینا ڤێتەرنەریێ ژى 132 تەن 749 کیلۆ ژ کەرستەیێن وەک گوشت، مریشک و هێک و ئالفی گیانەوەران زڤراندینە.\nئاماژە ب هندێ هاتییەدان کو؛ گەرەنتیا چاندنێ 4238 تەن و 100 کیلۆ ژ کەرستەیێن چاندنێ زڤراندینە و کۆمپانیا نیۆ ستاندرە ژى 101 تەن و 331 کیلۆ ژ کەرستەیێن جوراوجۆر زڤراندینە.\nسەبارەت هاتنوچۆنا وەلاتییان ژ ڤى دەرگەهى ژى راگەهاندییە کو؛ ب گۆرەى راپۆرتا نڤیسینگەها پاسەپۆرتا ئیبراهیم خەلیل دیاربوویە ئێک ملیۆن و 321 هزار 995 رێڤینگان ژ هەلگرێن پاسەپۆرتێن ئیراقی و تورکی و جوراوجۆر هاتنوچۆن ژ ڤى دەرگەهى کرییە کو ژوان 677344 رێڤینگ هاتینە ناڤ هەریمێ و 635651 رێڤینگ ب رێکا دەرگەهێ ئیبراهیم خەلیل بۆ وەلاتێ تورکیا چۆینە.\n#بورهان یەحیا | #ئیبراهیم خەلیل | #15-01-2018 |\n 📡 ماڵپەڕ | 🏳 کرمانجی - کوردیی باکوور | ماڵپەری دواڕۆژ - 15-01-2018\n➕ ئەم بابەتە لەلایەن: (هاوڕێ باخەوان)ەوە لە: Jan 15 2018 9:35AM تۆمارکراوە


نێچیرڤان بارزانی له‌گه‌ڵ كونسوڵی توركیا كۆبووه‌وه\nSUN, 22 APR 2018 22:43 Erbil, GMT +3\nTUE, 28 NOV 2017 18:28 | KRG Cabinet\nئێواره‌ی ئه‌مڕۆ سێشه‌ممه 28/11/2017 به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان، پێشوازی له به‌ڕێز محه‌مه‌د ئاكیف ئینعام كو‌نسوڵی گشتیی كۆماری توركیا له هه‌رێمی كوردستان و شاندێكی یاوه‌ری كرد كه به‌مه‌به‌ستی كۆتاییهاتنی كاره‌كه‌ی وه‌ك كونسوڵی گشتیی توركیا له هه‌رێمی كوردستان و ماڵئاوایی، سه‌ردانی به‌ڕێز سه‌رۆك وه‌زیرانی هه‌رێمی كوردستانی كردبوو.\nله دیدارێكدا به‌ڕێز ئاكیف سوپاسی حكوومه‌تی هه‌رێم و به‌ڕێز سه‌رۆك وه‌زیرانی هه‌رێمی كوردستانی كرد كه له چوار ساڵی ڕابردووی كاره‌كانیدا وه‌ك كونسوڵی توركیا له هه‌ولێر پاڵپشتیی ته‌واو له كاره‌كانی كراوه و له‌و ماوه‌یه‌شدا هه‌وڵی داوه په‌ره به په‌یوه‌ندییه‌كانی نێوان هه‌ولێر و ئه‌نقه‌ره بدات، هه‌روه‌ها جه‌ختی له په‌یوه‌ندییه دووقۆڵییه‌كان و زیاتر په‌ره‌پێدانی كرده‌وه.\nلای خۆیه‌وه به‌ڕێز سه‌رۆك وه‌زیرانی هه‌رێمی كوردستان هیوای سه‌ركه‌وتنی بۆ به‌ڕێز ئاكیف له پۆسته نوێكه‌ی خواست و سوپاسی كرد بۆ به‌ئه‌نجامگه‌یاندنی كاره‌كانی به باشترین شێوه له‌و ماوه‌یه‌ی له هه‌رێمی كوردستان بووه، هه‌روه‌ها سوپاسی هاوكارییانه‌ی حكوومه‌تی توركیای كرد بۆ زیانلێكه‌وتوان و قوربانیانی بوومه‌له‌رزه‌ی ئه‌م دواییه له هه‌رێمی كوردستان.\nجه‌ختی له‌وه‌ش كرده‌وه كه هه‌رێمی كوردستان بایه‌خێكی زۆر به په‌یوه‌ندییه دۆستایه‌تییه‌كانی له‌گه‌ڵ توركیا ده‌دات و هیوای خواست ئه‌و په‌یوه‌ندییه توندوتۆڵه‌ی له ڕابردوودا له نێوان هه‌ولێر و ئه‌نقه‌ره‌دا هه‌بوو، به هه‌وڵی هه‌ردوولا بۆ دۆخی جاران بگه‌ڕێنرێته‌وه.


ته‌نيا دوشمن خيانه‌ت ناكا - شـه‌فـه‌ق نيـوز\nته‌نيا دوشمن خيانه‌ت ناكا\nشه‌فه‌ق نيوز/ وه ڕاى من قه‌واره‌ى ئاماده‌بوين سياسى كورد له ماوه‌ى ئى ساڵه‌يل دوياخره له به‌غدا ئه‌وه‌نه‌ى كاريگه‌رى ته‌نيا گوله‌يگ له تفه‌نگ پێشمه‌رگه‌يگه‌و وه‌ره‌و روى داعش نيه‌و له‌وانه‌يش كاريگه‌رى له‌بان ئاست جه‌هانى وكاريگه‌رى ئه‌را يه‌كڕزى ملله‌ته‌گه‌مان.\nدونياى كويه‌نمان وه مردگى په‌يا بوى و دونياى تازه‌مانيش له ره‌ساننمان دوياكه‌فت و ئاكامه‌گه‌يش ئايا به‌شداريمان وه‌و جوور وجوودمانه وه ڕاده‌ى خواستيگ ئه‌دێ؟ ئمڕوو ده‌رفه‌ت خياڵكردن و پاشگه‌زى و گله‌وخواردنيش نيه، ئمجا ئه‌گه‌ر كه‌فيتمنه ناو هه‌ڵوژانن خراو و خراوتريش هويچ چاره‌سه‌ريگ نه‌يريم بيجگه خه‌بات، وه‌ل ئه‌وه‌يشا له‌شوون گشت ژان و مه‌ويسى و سه‌دان هه‌زار شه‌هيد و زه‌خمدار، دوينێد كه‌سه‌يليگ هانه ده‌ورگردمان نه‌خوه‌شى له‌ليان داگه وه‌بى چاره‌سه‌ر و سزاى ملله‌ت كورد وه‌خاسى دوينن و ته‌نانه‌ت ره‌حم وه چاره‌نويس هه‌فسه‌د هه‌زار خوه‌ندكاريش ناكه‌ن له‌وانه‌گ بوينه قوربانى له پايز خوه‌نين و ئى شماره‌يشه چوار نزيكه‌ى چوار ئه‌وه‌نه‌ى قوربانيه‌يل ئه‌نفاله.\nهه‌وڵ لاوه‌كردن مه‌ردمانيگ له‌بان كورد چشت تازه‌يگ نيه، وه‌لێ ئه‌وه‌گ ئمڕوو ده‌ركه‌فێد ئه‌وه‌سه ك ئه‌و هه‌وڵه‌يل و ئه‌و ريكخستن سيناريۆيه‌يله راسه‌وخۆ وه‌ل دوشمنه‌يل ته‌قلێدى نادێ، ئه‌گه‌ر فه‌رز بكه‌يم ده‌رفه‌تيگ ته‌له‌فزيۆنى يا سه‌كوويگ ره‌سانن ئه‌را بڕيگ له قسه‌كه‌ره‌يل كورد له‌وانه‌گ پابه‌ند نين هه‌ڵكه‌فێد، دوينيم باس باوه‌ته‌يليگ ئه‌كه‌ن ك دوشمن باسى نه‌كردگه‌و هوير له‌لى ناكا، ئيمه سه‌رمان سوڕمينێد له به‌زه‌يى كه‌سه‌يل تر و كينه‌ت روڵه‌يل يه‌ك خاك.\nئه‌و كه‌سه‌يله ك وه عه‌ره‌بى قسه كرديان پشت كردنه ملله‌ته‌گه‌يان وه مه‌هانه‌ى كيشمه‌كيش سياسى و چشته‌يل تر، ك وه‌ل موازات له سه‌رسامى دوشمنه‌يل ره‌تڵه‌يليگ له چه‌فته‌وكردن باركردن، ئمجا ئه‌و كوردستانه ك ناسيمنه‌ى فراوانه ئه‌را ئه‌وانه‌گ باوه‌ڕ وه‌پى ديرن نه‌ك ئه‌وانه‌گ ئاژاوه‌چيه‌يل نه‌خشه‌ى كيشن.\nبڕياره‌يل چاره‌نويسساز نه‌ك گشت ساڵيگ، به‌ڵكوو گشت رووژيگ سه‌رنه‌كه‌فتگه‌يل و ئكماله‌يل ئمته‌حان له‌تى ئه‌كه‌ن و وه‌ل ئه‌وه‌يشا ده‌رفه‌ت ئه‌يه‌ن، وه‌لێ راسيه‌گه‌ى ئه‌وه‌سه ك ئه‌وانه‌گ پابه‌ند نين وه ئسووڵ و باوه‌ڕه‌يل هه‌وه‌جه وه ده‌رفه‌ت تازه نه‌يرن و ئه‌وانه هه‌ر له بنه‌ڕه‌ته‌و واز له زانست هاوردنه وه گووره‌ى ئه‌و تارماييه ك ديرنه‌ى له دڵ و ئه‌قڵ و خياڵ ئه‌وه ئه‌كه‌ن گشت چشتيگ جوور كارت خوه‌ى وبه‌ختيه، ك وه‌ڕاسى برنه‌وه‌يشى له‌بان ملله‌ت سيه‌س.\nئاشكراس ك زه‌ره‌د گه‌ورا وه مه‌سه‌له‌ى مكوڕبوينيان له‌بان وه‌رگرفتكردن پرووژه‌ى كورد نيه، به‌ڵكوو وه سه‌بر ملله‌ت و چه‌وڕيكردنيه له‌بان ئى مه‌ينه‌تيه، ئمجا گوزه‌يشته‌يل ك وه‌ى ڕيه‌و گام نانه گله‌و ناخوه‌ن و ژانيش وه كووچكردنيان نيه‌و يه‌يش چشت تازه‌يگ نيه‌و كه‌سانيگ وه‌رجه ئه‌وانيش له‌يوا بوينه، ك وه‌ڕاسى بوينه‌سه ميراتگه‌ر ئى فكره‌يله، دى نوڕێد كووچكردگه‌يل هه‌وڵ هاوردن به‌غدا دانه ئه‌را ديم كوردستان وه گووره‌ى قه‌واره‌ى كينه‌ت و ميژووه تيه‌ڵه‌گه‌يان.\nئمڕوويش وه‌ل چه‌وديرى بريار ئه‌را بته‌وكردن ئاشتى وئاشتيخوازى – سه‌روه‌خوه‌يى كوردستان، دوينێد ده‌يان ده‌وڵه‌ت له ده‌وڵه‌ته‌يل جه‌هان ئاماده‌گى سياسى و سه‌ربازى له‌ناوچه‌گه ديرن و ئه‌وه‌نه‌ى قه‌واره‌ى ئاشتى و ئاسايش جه‌هان وه‌ل ملله‌ته‌گه‌مان هاوبه‌شى ديرن و له هه‌مان وه‌خت مه‌ينه‌تيه‌يل فيشتريگيش ديرن وه‌ل يه‌يگه‌ريكاره‌يل له كيشه‌گه‌مان، ك ئايا بايه‌سه له‌بانمان فيشتر چه‌وه‌ڕى بكه‌يم؟\nئمڕوو كوردستان تاكه‌يليگ ملله‌ت و خاك و ده‌سڵات سياسى ديرێد، باقييشى سه‌روه‌رى سه‌روه‌خوه‌ييه، باوه‌ڕمانيش ئه‌وه‌سه ك خواسته له‌ى زيندان دودڵى و چه‌وه‌ڕيه ده‌ربچيم، چوينكه گوزاره‌ى سه‌روه‌خوه‌يى جوور ئه‌وه نيه كووچكه‌ره‌يل خياڵى ئه‌كه‌ن له دروسكردن دوشمنايه‌تى يا كاره‌يل تر، به‌ڵكوو وه‌چه‌واشه‌وه، چوينكه ديد كوردستان ته‌مامكه‌ر گامه‌يل نه‌خشه‌كيشياگه له گشت بواره‌يل و سه‌روه‌خوه‌ييمانيش نادێده مايه‌ى ژارى و په‌شيمانى، به‌ڵكوو باوه‌ڕه‌گه‌مان بته‌وتر ئه‌كا له بواره‌يل ديموكراسى و مافه‌يل تاك و سه‌روه‌رى، ئه‌وه‌كيش وه چه‌واشه‌وه هه‌وڵ بيه‌ێد ئه‌وه بيگومان دوشمن نايه‌ده قه‌ره‌مان و رووژيگ له ڕووژان خيانه‌تمان ناكا.


باسنیوز گۆڕان دوا بڕیاری خۆیان لەبارەی پۆستەکان دەدەن هەواڵی کوردستان\nگۆڕان دوا بڕیاری خۆیان لەبارەی پۆستەکان دەدەن\nجڤاتی گشتی و نیشتمانیی بزووتنەوەی گۆڕان بەمەبەستی دانانی میکانیزمی بەشداریکردنی گۆڕان لە کابینەی داھاتووی حکوومەتی ھەرێمی کوردستان و بۆ پڕکردنەوەی سەرجەم ئەو پۆست و وەزارەتانەی بۆیان دیاری کراوە، لە کۆبوونەوە دان.\nھێمن شێخانی، ئەندامی جڤاتی نیشتمانیی بزووتنەوەی گۆڕان بە (باسنیوز)ی ڕاگەیاند: "کۆبوونەوەی جڤاتی گشتی و نیشتمانیی گۆڕان تایبەتە بە ھەنگاوەکانی داھاتووی بزووتنەوەی گۆڕان لەبارەی چۆنیەتی بەشداریکردن لە حکومەت و دابەشکردنی پۆستەکان".\nڕوونیشی کردەوە، دوێنێ جڤاتی گشتی کۆ بوونەوە و پێشنیازەکانی خۆیان لەبارەی میکانیزمی دابەشکردنی پۆستەکان ئاراستەی جڤاتی نیشتیمانی کردووە و ”ئەمڕۆ بڕیار لەسەر پۆستەکان دەدەین".\nدەربارەی یەکلاییکردنەوەی کاندیدەکان بۆ وەرگرتنی پۆستەکان ھێمن شێخانی، ئاماژەی بەوەش دا: "پڕکردنەوەی پۆستەکان لەڕێگەی سیڤییەوە دەبێت، من ھیچ زانیارییەکم لەسەر کانیدیدەکان لا نییە، بەڵام ئێمە کەسانی پسپۆڕ و شارەزا بۆ ئەو پۆستانە دادەنێین، چونکە ئامانجمان خزمەتکردنی خەڵکە و دەمانەوێ لەم کابینەیەدا زۆرترین خزمەتی خەڵک بکەین".


پاش هەڵكوتانە سەر كۆنگرێس\nسەرۆكی فراكسیۆنی گۆڕان لە ئەنجومەنی نوێنەران و سەرۆكی پێشووی پەرلەمانی كوردستان د. یوسف محەمەد سادق پاش هەڵكوتانە سەر كۆنگرێسی ئەمەریكا لەلایەن لایەنگرانی ترەمپەوە، سەرۆكی ئێستای ئەمەریكا بە سەرۆكی پێشووی هەرێم بەراورد دەكات.\nلە پەیامێكی كورتدا كە لەتویتەر بڵاویكردووەتەوە و "ناس كورد" دیویەتی (7 كانونی دووەمی 2021)، د. یوسف محەمەد سادق لەسەر وێنەكانی هەڵكوتانە سەر كۆنگرێسی ئەمەریكا نووسیویەتی:\nئەم وێنانە، ئەو رۆژەیان بیرخستمەوەکە بارزانی بۆ درێژەدان بەمانەوەی لە دەسەڵات لە ئۆکتۆبەری 2015 پەرلەمانی داخست، هەروەها لە کۆتایی 2017 بە ناوی خەڵکی ناڕازی لە وازهێنانی، پەلاماری پەرلەمانی کوردستانیان دا. دیکتاتۆرەکان تا ئەو کاتە دیموکراسیتان قەبوڵە کە ئەوان لە دەسەڵات بهێڵێتەوە.\nدواى کۆبونەوەى کۆنگرێسى ئەمەریکا بۆ پەسەندکردنى كۆتایی ئەنجامى هەڵبژاردنەکانى وڵاتە یەكگرتووەكانی ئەمەریكا كە بووبەهۆی سەركەوتنی جۆ بایدنی پاڵێوراوى دیموکراتەکان ، ڕۆژى چوارشەممە 2020/1/6 لایەنەگرانى ترامپ دەستیان کرد بە خۆپیشاندان و داواى ئەوەیان کرد کە ئەنجامەکان پەسەند نەکرێت و لەم میانەیەشدا چوونە سەر تەلاری كۆنگرێس.\nبەپێی ئەو وێنەو گرتە ڤیدیۆییانەی لە ئاژانسەكانی هەواڵەكانەوە دەگەن، تەلاری كۆنگرێس هەندێ زیانی پێ گەیشتووە و گرژی سیاسی و ئەمنی لە واشنتۆنی پایتەخت بەم هۆیەوە دروست بووە، هەر لەم میانەیەشدا ترەمپ داوا لەلایەنگرانی دەكات هێمنی بپارێزن و بەیاساوە پابەند بن.


Home About Top Stories Workshops بۆ گونجاندنا پرۆگرامێن خواندنێ دگەل پەروەردێ.. زانکۆیا دهۆک وۆرکشۆپەک ئەنجامدا\nMarch 3, 2022, 8:54 a.m.\nسەنتەرێ ڤەكۆلینێن پەروەردەیی ل زانكۆیا دهۆك وۆركشۆپەك لدۆر گونجانا پرۆگرامێن خواندنێ یێن كولیژا پەروەردا بنیات دگەل پرۆگرامێن خواندنێ ل قۆناغا فێركرنا بنەرەتی ل كەرتێ پەروەردێ، ئەڤرۆ رێکەڤتی ٢/٣/٢٠٢٢ و ل هۆلا پێشمەرگە ل كولیژا پەروەردا بنیات، و ب ئامادەبوونا نوینەرێن کولیژا ناڤبری و هەروەسا یێن رێڤەبەریا گشتی یا پەروەردا دهۆکێ، ئەنجامدا.\nئەڤ وۆركشۆپە ل ژێر ناڤێ (چەندیا وەكهەڤیێ د ناڤبەرا پرۆگرامێن خواندنێ ل پشكێن كولیژا پەروەردا بنیات پشتبەستن لسەر دهێتە كرن بۆ خزمەتا پێدڤیا پرۆگرامێن خواندنێ ل قوتابخانێن قۆناغا فێركرنا بنەرەتی) بوو، و مامۆستایێن پشكێن زانستی یێن كولیژا پەروەردا بنیات دگەل سەرپەرشتیارێن پەروەردەیی لسەر هەشت گرۆپان هاتبوونە بەلاڤكرن لدویڤ بسپۆریا وان، ئەوژی (زمانێ كوردی، زمانێ عەرەبی، زمانێ ئنگلیزی، مێژوو و جیۆگرافیا، ماتماتیك، زانستێن گشتی، پەروەردا تایبەت و رێنمایێن پەروەردەی).\nد پەیڤا راگریا كولیژێ دا، كو ژ لایێ د. موئەیەد بەرەكات هاریكارێ راگرێ كولیژا پەروەردا بنیات ڤە هاتە خواندن، ئاماژە ب وێ چەندێ هاتەدان كو فەرە پرۆگرامێن مە یێن خواندنێ وەكهەڤی هەبیت دگەل وی پرۆگرامی یێ ل قوتابخانان دهێتە خواندن.\nسەرۆكێ زانكۆیا دهۆك، د. داوود سلێمان ئەترووشی، باس ل گرنگیا پەروەردا بنیات د جڤاکی دا کر و ب تایبەت، رۆلێ وێ د ئاڤاکرنا نفشەکێ هشیار و زانا دا، و د پەیڤا خۆ دا گۆت: "ئێک ژ کارێن مە یێن پێشینەیی ل سەرۆکاتیا زانکۆیا دهۆک، پتر مۆدێرنکرن و پێشڤەبرنا کولیژێن پەروەردا بنیات ل دهۆکێ و ئامێدیێ و هەروەسا کولیژا پەروەرەد-ئاکرێ یە".\nد. داوود ئەترووشی هەروەسا دیارکر "ئەم یێ ل ڤێرێ دا خزمەتا پرۆسا پەروەردێ بكەین، ڤەكۆلینان لسەر ئاریشێن وێ ئەنجامبدەین، پێدڤیە بزانین سیاسەتا پەروەردێ یا چاوایە؟ پێدڤیە هەمی هەولا بدەین ڤالاهی د ناڤبەرا زانكۆیێ و پەروەردێ دا کێمتر ببیت و ئەڤ هەماهەنگیە بەردەوام و لسەر ئاست و بوارێن زانستی یێن جودا جودا هەبیت".\nسەرۆكێ زانكۆیا دهۆك ئاماژە دا بۆلۆنیا پرۆسێس و گۆت: "بجهئینانا بۆلۆنیا پرۆسێس مەزنترین ریفۆرمە د بیاڤێ خواندنا بلند دا، و كێمترین گرنگی پێ هاتیە دان، لەورا جڤاتا زانكۆیێ بریار دایە كو هەر ٦٧ پشكێن زانستی ل كولیژێن زانكۆیا دهۆك پرۆسێسا بۆلۆنیا بجهبینن"، هەروەسا خویاکر "دەمێ قوتابیێن مە ژ زانکۆیێ دەردچن، خولا بۆ یێن بەری خۆ ڤەکەن، نەکو خول بۆ وان بهێنە ڤەكرن تاکو دهێتە پێگەهاندن".\nژ لایێ خۆ ڤە رێڤەبەرێ گشتی یێ پەروەردا پارێزگەها دهۆكێ، عومەر عەلی تاها د پەیڤەكی دا گۆت: "وەكو پەروەردە دێ مفایەكێ باش ژ ڤان وۆركشۆپان هێتە دیتن، پەروەردا دهۆكێ نوكە ٢٧ هزار مامۆستا هەنە، دگەل دەرچوویەكێ ئاست بلند ژ لایێ زانكۆیێ ڤە دێ كارتێكرنا خۆ یا ئەرێنی لسەر پرۆسێسا خواندنێ هەبیت، چەند نێزیكبوون هەبیت؛ هند دێ خزمەتا پرۆسێسا خواندنێ هێتە كرن، چونكو پرۆسێسەكا بازنەیی یە د ناڤبەرا زانكۆیێ و پەروەردێ دا".\nرێڤەبەرێ سەنتەرێ ڤەكۆلینێن پەروەردەیی ل زانكۆیا دهۆك، د. سابر زێباری باس ل ئارمانجێن وۆركشۆپی كر و گۆت: "ئارمانجا وۆركشۆپی ئەوە کو بابەتێن ل پشكێن پەروەردا بنیات و قوتابخانێن پەروەردێ دهێنە خواندن وەكهەڤی هەبیت، د ڤێ وۆركشوپێ دا دێ گەنگەشە لسەر وان بابەتا هێنە كرن ئەوێن ل زانكۆیێ یان پەروەردێ دهێنە زێدە كرن، و هەر گرۆپەك ژ وان هەشت گرۆپان دێ راسپادان پێشکێشکەن بۆ وەكهەڤكرنێ".


بەرزبوونەوەی ئاماری خۆكوژی لە رۆژهەڵاتی كوردستان – زاگرۆس پۆست\nماڵەوە / کوردستان / بەرزبوونەوەی ئاماری خۆكوژی لە رۆژهەڵاتی كوردستان\nبەرزبوونەوەی ئاماری خۆكوژی لە رۆژهەڵاتی كوردستان\nپێنج شه‌ممه 16 كانونی دووه‌م 2014\tکوردستان, هەواڵ 55 جار خوێنراوه‌ته‌وه\nبە پێی ئەو راپۆرتانی كە لە ئاژانسەكانی ناوخۆی ئێران بڵاو بوەتەوە، لە سەرەتای مانگی خاكەلێوەی ساڵی رابردوو تا ئێستا 72 هاوڵاتی كورد لە رۆژهەڵاتی كوردستان كۆتاییان بە ژیانی خۆیان هێناوە كە 41 كەسیان ژن‌و 31ی دیكەشیان پیاوبوون.\nئەمە لە حاڵێكدایە كە لە بەراورد لەگەڵ ساڵی رابردوو ئەم رێژەیە زیادی كردووە، بە هۆی ئەوەی ساڵی 2012 لە رۆژهەڵاتی كوردستان 27 كەس خۆیان كوشتبوو كە 15یان ژن‌و 12یان پیاو بوون.\nبە پێی لێكدانەوەكان هۆكاری زۆربوونی خۆكوژیەكان دەگەڕێتەوە بۆ پرسی بێكاریی كە ئەمەش لە خۆیدا بە تایبەت لاوان ناچار دەكات بەرەو مادە سڕكەرەكان هان بدرێن‌و بەمشێوە هیچ دەرەتانێك بۆ درێژەدانی ژیانیان نابینن.\nبەڵام مەسەلەی جێگەی سەرنج ئەوەیە كە تەمەنی خۆكوژیەكان لە رۆژهەڵاتی كوردستان گەیشتوەتە خوار تەمەن 10 ساڵ‌و ئەمەش بە گەورەترین مەترسی لە جۆری خۆكوژی ئەژمار دەكرێت.\nزۆربەی لێكۆلەران‌و چاودێران لەسەر ئەو بڕوایەن ناسەقامگیریی سیاسی، نەبوونی داهاتوویەكی روون بۆ لاوان‌و مەسەلەی بێكاریی لە هۆكارە سەرەكیەكانی زیادبوونی رێژەی خۆكوژی لە رۆژهەڵاتی كوردستانن.


قاچاخچییانی بەلەمە نقومبووەکەی ئیجە دەستگیرکران - اخبار العراق\nاخبار العراق » كوردى » قاچاخچییانی بەلەمە نقومبووەکەی ئیجە دەستگیرکران\nقاچاخچییانی بەلەمە نقومبووەکەی ئیجە دەستگیرکران\nپۆلیسی تورکیا چوار قاچاخچی دەستگیرکرد، کە تۆمەتبارن بە بەڕێکردنی ئەو بەلەمەی بە 35 کۆچبەرەوە لە دەریای ئیجەدا نوقمبوو، کۆچبەرەکانیش جگە لە ئافرەتێکی خەڵکی زاخۆ، سەرجەمیان خنکان.\nپۆلیسی ئیزمیر چوار قاچاخچی بە تۆمەتی بەڕێکردنی 35 کۆچبەر بۆ دوورگەکانی یۆنان دەستگیرکرد. دەستگیرکردنەکە لە چوارچێوەی کەیسی ئەو بەلەمە بوو کە رۆژی چوارشەممەی رابردوو لە ئیجەدا نقومبوو، لە ئەنجامدا 35 کۆچبەری کورد، عێراقیی و ئەفغانی خنکان.\nبەپێی زانیاریی بەڕێوەبەرایەتیی بەرەنگاربوونەوەی بازرگانیکردن و قاچاخچێتی بە مرۆڤ لە ئیزمیر، سەرەتا تەرمی هەشت کۆچبەر دۆزراونەتەوە و ئافرەتێک بە ناوی “مهاباد ئیسماعیل عەلی” (تەمەن 30 ساڵ) کە خەڵکی هەرێمی کوردستانە، دوای 28 کاژێر مانەوە لە ئاوی ئیجەدا رزگارکراوە.\nتیمەکانی بەرەنگاربوونەوەی بازرگانیکردن بە مرۆڤ لە ئیزمیر رایدەگەیێنن، زانیارییان لەو ئافرەتە وەرگرتووە کە ئەو چوار کەسە بڕی 500 دۆلاریان لە هەر کۆچبەرێک وەرگرتووە بۆ ئەوەی لە ئیستەنبووڵەوە بیانگەیێننە ئیزمیر. شەوێک لە ئیزمیر داڵدەیانداون و دواتریش بردوویانن بۆ شارۆچکەی فۆچا.\nتیمەکانی ئاسایشی ئیزمیر لەسەر زانیاریی ئەو ئافرەتەی خەڵکی زاخۆ توانیوویانە ناونیشانی قاچاخچییەکان دیاریبکەن و لە ئۆپەراسیۆنێکدا دەستگیربکرێن.\nهەر بەپێی لێکۆڵینەوەی بەڕێوەبەرایەتیی بەرەنگاربوونەوەی بازرگانیکردن و قاچاخچێتی بە مرۆڤ، ئەو کەسەی بەلەمەی لێخوڕیووە هیچ مۆڵەتێک یاخود رێگەپێدانێکی نەبووە.\nلەو بەلەمەدا، کە دەگوترێ جێگەی 10 کەسی لەسەر بووەتەوە، قاچاخچییەکان 35 کۆچبەری کورد، عەرەبی عێراقی و ئەفغانییان بەرەو یۆنان بەڕێکردووە، دوای نیو کاژێر بەلەمەکە تێکشکاوە و 34 کۆچبەریان خنکاون، تەنیا مهاباد ئیسماعیل بە مەلەکردن توانیوویەتی خۆی رزگاربکات، ئەویش هاوژینەکەی و پێنج منداڵی خنکاون.\nتاوەکو ئێستاش گەڕان بەدوای 26 کۆچبەری بێسەروشوێن لە دەریای ئیجەدا بەردەوامە، کە بەشێکیان کوردن.


نامه‌یه‌ك بۆ خوشكێكی خه‌مبار\nئاماده‌كردنی: ئیحسان بورهان الدین\nسوپاس و ستایش بوَ ئه‌و خوایه‌ی پشتگیری چاكه‌كارانه‌و ، سوَزو ڕه‌حمه‌تی خوای گه‌وره‌ش له‌سه‌ر پێشه‌وامان موحه‌ممه‌د و یارو یاوه‌ران و شوێنكه‌وتوانی به‌گشتی:\nئه‌مه نامه‌یه‌كه ده‌ینیێرم بوَ خوشكێكی خه‌مبار ، بوَ خوشكێك كه هه‌ست به بێزاری و بێ هیوایی ده‌كات و واده‌زانێت ده‌رگاكان له ڕوویدا داخراون ، نامه‌یه‌كه بوَ ئه‌وانه‌ی په‌رداخی تاڵییان چه‌شتوه‌و هه‌واڵی چاوه‌ڕوانكراوی خوَشیان دواكه‌وتووه ، یان نه‌خوَش و دڵته‌نگ وبیمارن ، بوَ هه‌موو خوشكێك كه ده‌ناڵێنێت به ده‌ست سته‌می جواره‌و جوَره‌وه ، ئه‌م نامه ده‌نووسم:\nخوای گه‌وره فه‌رموویه‌تی فه‌رمووده‌شی ڕاست و حه‌قه: قل الله ینجیكم منها ومن كل كربهه‌روه‌ها فه‌رموویه‌تی: ألیس الله بكاف عبده.\nخوشكی به‌ڕێزم: له وشه‌كانم تێبگه‌و، وه‌ریگێڕه سه‌ر زه‌مینه‌ی واقیع، با شته پووچه‌كانی ئه‌م دونیایه داتنه‌به‌زێنن بوَ نزمایی ، ئارام بگره‌و با ئارامگرتنیشت له‌به‌ر خوای گه‌وره بێت، به ئازایی پێشوازی له\nناخوَشی و ناسوَری بكه ، ئارام بگره جونكه په‌روه‌ردگارمان فه‌رموویه‌تی: اصبر وماصبرك الا بالله هه‌روه‌ها خوَشه‌ویستمان پێغه‌مبه‌ر صلی الله علیه وسلم فه‌رموویه‌تی: إن الله إذا أحب قوما ابتلاهم ، هه‌رچه‌ند ده‌رده‌سه‌ری ونه‌هامه‌ت ڕووی تێكردی و ڕێگاكه‌ت تاریك بوویه‌وه هه‌ر ئارام بگره، چونكه له دوای هه‌موو ناخوَشییه‌كه‌وه خوَشییه‌ك دێت، ان مع العسر یسرا.\nئه‌ی خوشكی ئازیز: خاوه‌ن په‌ژاره‌و خه‌فه‌تبار هاوار بوَ لای كێ ده‌بات؟ لێقه‌وماو هانا بوَ لای كێ ده‌بات، هه‌موو بوونه‌وه‌ر ڕوو له كێ ده‌كه‌ن؟ ته‌نها ڕووله خوای تاك و ته‌نیا ده‌كه‌ن، حه‌قه له‌سه‌ر من و توَ له خوَشی وناخوَشیدا هاواری پێ بكه‌ین و خوَمان فڕێده‌ینه به‌ر ده‌رگاكه‌ی و لێی بپاڕێینه‌وه‌و بگرین و بگه‌ڕێینه‌وه لای ، أمن یجیب المضطر إذا دعاه ویكشف السوء ، خوای گه‌وره نزیك و بیسه‌ر و وه‌لاَمده‌ره‌وه‌یه، ئه‌ی خوشكی خه‌فه‌تبار ده‌ستت درێژكه‌و زمانت ئازادكه‌و مكوڕی له داواكردندا بكه‌و ده‌رگای له هه‌موان به‌به‌زه‌ییتر به‌رمه‌ده،چاوه‌ڕوانی لوتف و میهره‌بانی ئه‌و به.\nئه‌گه‌ر دووچاری ناخوَشی وسته‌می پێاوان بوویت ، ئه‌گه‌ر له كاره‌كانتدا سه‌ركه‌وتوو نه‌بووی ،ئه‌گه‌ر هه‌ر كێشه‌یه‌كت تووش بوو هه‌ستت كرد چاره‌سه‌ری له تواناتدا نییه، تووڕه مه‌به و بوَڵه مه‌كه و كاره‌ساته‌كه قورستر مه‌كه‌ره‌وه له سه‌ر باوك و كوڕو برات، به‌ڵكو بڵێ سوباس بوَ خوا، قه‌ده‌ری خوای گه‌وره یه‌و هه‌رچی بوێت ئه‌نجامی ده‌دات، ما أصاب من مصیبة فی الارض ولا فی أنفسكم إلا فی كتاب من قبل أن نبرأها ، هه‌روه‌ها پێغه‌مبه‌ری خوَشه‌ویستمان موحه‌ممه‌د (صلى الله علیه وسلم) ده‌فه‌رموێت:(عجبا لامر المؤمن إن أمره كله خیر إن اصابته سراء شكر وإن أصابته ضراء صبر فكان خیرا له) .\nكه‌واته خوَت به ده‌ستی قه‌ده‌ره‌وه بده و ئاسووده‌به چونكه ناڕه‌زایی و تووڕه‌بوون له قه‌ده‌ری خوا ده‌رئه‌نجامی خراپی هه‌یه، مه‌ڵێ ئه‌گه‌ر ئاوهاوئاوهام بكردایه وا نه‌ده‌بوو، به‌ڵكو بڵێ : (قدر الله وما شاء فعل) .\nخوشكی به‌ڕێزم له‌وانه‌یه خه‌م و په‌ژاره‌ت به‌هوَی بی كاری وده‌ست به‌تاڵیه‌وه بێت، به‌لاَم هه‌میشه ئه‌وه‌ت له یاد نه‌چێت كه نیعمه‌ته‌كانی خوا به‌سه‌رته‌وه زوَرن، ئه‌وه‌نده‌ت به‌سه كه موسڵمان و ئیمانداری ، نوێژ ده‌كه‌یت و هه‌سته‌كانت كارده‌كه‌ن و له هێمنی و ئاسایشدای، به‌سته كه توانای ئیش و كارت هه‌یه با كارێكی گونجاویشت ده‌ست نه كه‌وتبێت ، به‌سته كه ته‌ندروستیه‌كی باشت هه‌یه، ته‌ماشای ئه‌و كه‌سه‌ش بكه كه خاوه‌ن هه‌موو موڵكی دونیایه ، ئایا جگه له لوَكه‌و كفنه‌كه‌ی هیچی تر له ماڵی دونیا له گه‌ڵ خوَی ده‌بات؟\nڕێگایه‌كت پێ نیشانده‌ده‌م كه چاكترین ڕێگایه‌و ئاواته‌كانت ده‌هێنێته‌دی ، ده‌چیته لای كه‌سێك كه خوای سه‌روَكه‌كان و په‌روه‌ردگاری وه‌زیره‌كان و خاوه‌نی ده‌وڵه‌مه‌نده‌كانه، فه‌رمانی له نێوان كاف و نوندایه: إنما أمره إذا أراد شیئا أن یقول له كن فیكون به‌لاَم پێش ئه‌وه‌ی بچیته لای دڵت پاككه‌ره‌وه‌و مه‌رجه‌كانی وه‌رگیرانی نزاو پاڕانه‌وه له خوَتدا درووست بكه‌و بیچه‌سپێنه، چونكه خوای گه‌وره نزا له خاوه‌ن دڵی بێ ئاگا وه‌رناگرێت، مه‌رجی خواردن و خواردنه‌وه‌ی حه‌لاَڵ له خوتدا وه‌دی بهێنه، چونكه كه‌سی حه‌رام خوَر خوای گه‌وره نزای وه‌رناگرێت، پاشان به‌ته‌نیاو له ناو جه‌رگه‌ی شه‌ودا، له‌و كاته‌ی كه خه‌ڵكی له‌ده‌ریای خه‌وتندا نقوم بوونه ، به‌لاَم هه‌ڵسوڕێنه‌ری زه‌وی و ئاسمانه‌كان نه‌خه‌وتووه بانگ له به‌نده‌كانی ده‌كات، بانگ له لاوان وژنان وپیاوان ده‌كات: ئایا كه‌سێك داواكاری هه‌یه بوَی به‌جێبهێنم؟ ئایا كه‌سێك لێم ده‌پارَێته‌وه پێی ببه‌خشم؟ ئایا كه‌سێك داوای لێخوَشبوون ده‌كات لێی خوَشبم.\nبه‌ڵێ ،خوای گه‌وره نه‌بوو ده‌ردو به‌لاَی له‌سه‌ر ئه‌ییوب لابرد؟ خوای گه‌وره نه‌بوو ئاسنی بوَ داوود نرمكرده‌وه؟ ده‌ریای بوَ موسا له‌تكرد و كاریگه‌ری ئاگری بوَ ئیبراهیم لابرد و مانگی بوَ سه‌رداری پێغه‌مبه‌ران كرد به دوو كه‌رته‌وه، خه‌ڵكی ده‌ڕوَنه لای ئه‌م و ئه‌و په‌نایان بوَ ده‌به‌ن وبه‌شێوه‌یه‌كی كرده‌یی خوا له‌بیر ده‌كه‌ن، هه‌رچیت هه‌یه له‌م كاته‌دا بیخه‌ره به‌ر ده‌ستی په‌روه‌ردگارت ، یان داواكارییه‌كانت به‌جێده‌هێنرێن ، یان بوَت پاشه‌كه‌وت ده‌كرێن بوَ ڕوَژێك كه زیاتر نیازت پێیه‌تی و، یان به‌ڵایه‌كت به‌هوَیه‌وه له سه‌ر لاده‌بات.\nئه‌ی داماو به ده‌ستی خه‌مه‌وه، له‌كاتی دڵته‌نگبوون و گیروگرفت و ناهه‌مواری بارودوَخه‌كان، په‌نا بگره به نوێژ: یا أیها الذین آمنوا استعینوا بالصبر والصلاة .\nگه‌وره و ناودارانی ئیسلام كاتێك ده‌كه‌وتنه هه‌ل و مه‌رجی سه‌خت و ناخوَش په‌نایان بوَ نوێژ ده‌برد، خوای گه‌وره‌ش كێشه‌كانی بوَ چاره‌سه‌ر ده‌كردن.\nخوشكه‌كه‌م گومانت نه‌بێت له‌وه‌ی بێ ئاگایی دڵ و بێ تاقه‌تی و كات به زایه چوون و دڵڕه‌قی و نه‌مانی به‌ره‌كه‌ت و زوَریی خه‌م و په‌ژاره‌و ....هه‌مووی له تاوان و دووركه‌وتنه‌وه له یادی خوا درووست ده‌بن، هه‌موومان به چاكی حه‌لاَڵ و حه‌رام ده‌ناسین ، به‌لاَم خوَشبه‌خت ئه‌و كه‌سه‌یه با كاری حه‌رامیشی كردبێت به‌ڵام ده‌ستی لێهه‌ڵگرێت، بوَیه بگه‌ڕێره‌وه لای خواو گوێ له ئایه‌ته‌كانی قورئان بگره ، چونكه دڵت پڕ له هیوا ده‌كات، قل یا عبادی الذین أسرفوا على أنفسهم لا تقنطوا من رحمة الله إن الله یغفر الذنوب جمیعا .\nنهێنی ئاسووده‌یی و هێمنی داوای لێخوَشبوونه له خوای گه‌وره، بڕوانه پێشه‌وا (ابن تیمیة) كه ده‌فه‌رموێت: جاری وا هه‌یه مه‌سه‌له‌یه‌كم لی گیر ده‌بێت ، منیش هه‌زار جار یان زیاتر یان كه‌متر ده‌ڵێم: (استغفر الله) ئیتر خوای گه‌وره‌ش لێم ده‌كاته‌وه.\nمژده‌ت لێبَت خوشكی خه‌مبار به لوتفی نادیاری خواو، ئاینده‌ی پرشنگدار به یارمه‌تی خوای به سوَزو میهره‌بان،تاریكی شه‌و به گزنگی سپێده ده‌ڕوێته‌وه، مادام مامه‌ڵه‌ت له گه‌ڵ په‌روه‌ردگارته‌و چاوت له ده‌رگای ئه‌وه، ئه‌ویش وازت لێناهێنێت و به ده‌ستی خوَتته‌وه نادات ، له كیتابی خوا دامه‌بڕێ و ئیتر ئومێدی هه‌موو چاكه‌یه‌ك بكه، ئه‌مه بوو په‌یامه‌كه‌م بو خوشكی خه‌مبارم به هیوای ئه‌وه‌م له نزاو پاڕنه‌وه‌ی بێ به‌شم نه‌كات..\nبه‌ده‌ستكارییه‌وه له سایتی (صید الفوائد) وه‌رمگرتووه.


قایمقامی هەڵەبجە، "ئەگەر لامەركەزی جارێك بۆ سلێمانی باش بێت بۆ ئێمە دووجار باشە"\nHome›هەواڵ›کوردستان›قایمقامی هەڵەبجە، “ئەگەر لامەركەزی جارێك بۆ سلێمانی باش بێت بۆ ئێمە دووجار باشە”\nهەوڵەكان بۆ جێبەجێكردنی پرسی لامەركەزی ئیداری دارایی لە سنوری پارێزگای سلێمانی چڕكراونەتەوە، لەو چوارچێوەیەشدا قایمقامی ناوەندی پارێزگای هەڵەبجە جەخت لەوە دەكاتەوە، ئەگەر لامەركەزی جارێك بۆ سلێمانی باش بێت بۆ ئێمە دووجار باش ئەبێت، چونكە ئێمە پارێزگایەكی نوێین و زۆر پێویستمان بە دەستەڵاتی زیاتر هەیە بۆ سەر پێخستنی ئیدارەی پارێزگاكەمان.\nنوخشە ناسیح، قایمقامی ناوەندی پارێزگای هەڵەبجە بە SNNی راگەیاند: وەك ئیدارەی پارێزگای هەڵەبجە پشتگیری تەواو لە پرسی جێبەجێكردنی لامەركەزی دەكەین، هەر لەو چوارچێوەیەشدا پشتگیری تەواو لە رەشنوسی ئەو پرۆژەیاسایە دەكەین كە لە ئێستادا لیژنەیەك لە ئەنجومەنی پارێزگای سلێمانی سەرقاڵی ئامادەركردنین چونكە لەبەرژەوەندی هەمولایەكدایە.\nئاماژەی بەوەشكرد، ئەگەر جێبەجێكردنی لامەركەزی جارێك بۆ سلێمانی بەسودبێت ئەوا دووجار بۆ هەڵەبجە بە سودە، چونكە ئێمە پارێزگایەكی نوێین و زیاتر پێویستمان بە دەستەڵاتەكانە لە دەستی پارێزگار و یەكە كارگێڕییەكاندا هەبن بۆ كردنەوە بەڕێوەبەرایەتییە گشتییەكان و كە لە ئێستادا كۆمەڵێك كێشەو گرفتمان هەیە بە جێبەجێكردنی لامەركەزی دەتوانین چارەسەریان بكەین.\nلەبارەی نەبوونی ئەنجومەنی پارێزگای هەڵەبجە تاچەند گرفت لەبەردەم پارێزگای هەڵەبجە دروست دەكات بۆ پرسی لامەركەزی، قایمقامی هەڵەبجە ئەوەی خستەڕوو، راستە نەبوونی ئەنجومەنی پارێزگا بۆخۆی گرفتێكە كە نەتوانرێت لەو رێگەیەوە ئەو بابەتە یەكلا بكرێتەوە، بەڵام دەكرێت بە یاسایەك پەرلەمان و ئەنجومەنی وەزیران ئەو بابەتە چارەسەر بكەن.\nوتەكانی قایمقامی هەڵەبجە لە كاتێكدایە كە هەر ئەمڕۆ شاندێكی ئەنجومەنی پارێزگای هەڵەبجە سەردانی ئیدارەی پارێزگای هەڵەبجەیانكردو لەگەڵ پارێزگاری هەڵەبجە لەسەر ئەو پرسە كۆبوونەوە.


ڕۆژنامەنوسێكی یەكێتی ناوەڕۆكی نامەیەكی بارزانی بۆ یەكێتی ئاشكرادەكات\nSalam 16/05/2019 - 10:33 بڵاوکراوەتەوە لە هەواڵ/كوردستانی\nڕۆژنامەنوسێكی یەكێتی ناوەڕۆكی نامەیەكی سەرۆكی پارتی بۆ یەكێتی ئاشكرا دەكات و ڕایدەگەیەنێت: مەسعود بارزانی بە شێوەیەكی نەرێنی وەڵامی نامەیەكی یەكێتی داوەتەوە كە ئەو وەڵامە پێچەوانەی ڕێككەوتنی زارەكییە كە لەگەڵ جێگری یەكەمی سكرتێری گشتی یەكێتی ئەنجامی داوە.\nسەرتیپ جەوهەر ڕۆژنامەنوسی یەكێتی لەلاپەڕەی خۆی لە تۆڕی كۆمەڵایەتی فەیسبوك لەژێرناونیشانی "نامەیەكی نوێی بارزانی بۆ یەكێتی، بارزانی لە بەڵێنەكەی پەشیمان بۆتەوە" نوسیویەتی:" بەپێی زانیارییەكان بارزانی لەماوەی چەند رۆژی رابردوو وڵامی نامەیەكی (یەكێتی نیشتیمانی كوردستان)ی بە نەرێنی داوەتەوەو بەڕوونی وتویەتی دوای پێكهَنانی حكومەت وەفدێكی هاوبەش دەنێرینە بەغدا؟! ئەمەش پێچەوانەی ئەو رێككەوتنە زارەكیەیە كە (گوایە! ) لەگەڵ جێگری یەكەمی سكرتێری گشتیی یەكێتی كردوویەتی؟ ".\nئەوەشی خستەڕوو: ئەگەری بەهێز ئەوەیە دوبارە جێبەجێكردنی رێككەوتنەكەی نێوان یەكێتی و پارتی گرفتی بۆ دروست بێت و دووبارە ناڕەزاییەكانی ناوخۆی یەكێتی تۆخ ببێتەوە، چونكە وڵامی بارزانی بۆ یەكێتی لێكدانەوەی جیاوازی بۆ دەكرێت، یان ریككەوتنە زارەكیەكە بەوشێوە نەبووە كەبڵاوكرایەوە، یان پارتی دەستی بەدەستی بە یەكێتی دەكات! لەكاتێكدا بەپێی رێككەوتنەكەی نێوان یەكێتی و پارتی، پێویستە لەگەڵ راسپاردنی سەرۆكی حكومەت بۆ پێكهێنانی حكومەت، رێكارە قانونییەكانی هەڵبژاردنی پارێزگارێكی نوێی كورد لە یەكێتی نیشتیمانی كوردستان بۆ كەركوك دەستپێبكات.